
KOPIE  vir  die  tydskrif  word  gestuur  aan: 

Die  Redakteur,  Wenningstraat  24,  Groenkloof,  Pretoria. 

Ongebruikte  kopie  kan  slegs  teruggestuur  word  as  medewerkers  ’n  gefrankeerde 
koevert  ingesluit  het. 

KORRESPONDENSIE  rakende  administrasie,  intekengeld,  sirkulasie  en  adver- 
tensies  word  gerig  aan: 

Mej.  S.  Victor,  Posbus  57,  Northcliff,  by  Johannesburg. 

Die  publikasie  van  hierdie  tydskrif  word  moontlik  gemaak  deur  ’n  jaarlikse 
skenking  van  die  Departement  Onderwys,  Kuns  en  Wetenskap  en  van  die 
Afrikaanse  Persfonds  aan  die  Afrikaanse  Skrywerskring. 


Menings  wat  deur  medewerkers  uitgespreek  word,  is  nie  noodwendig  menings 
van  die  redaksie  nie. 

Deur  die  plasing  van  die  bylae  tot  die  Tydskrif  wil  Die 
Afrikaanse  Skrywerskring  sy  erkentlikheid  uitspreek  teenoor 
iemand  wat  altyd  ’n  vriend  en  weldoener  was:  HARM  OOST. 


REDAKSIONEEL 


KUNS  EN  VOLK 

Daar  was  ’n  tyd  toe  ’n  uiters  ,,moeilike”  gedig  soos  ,,Die 
Hond  van  God”  in  ’n  populêre  weekblad  soos  ,,Die  Huis- 
genoot”  verskyn  het.  Niemand  van  die  duisende  lesers  van 
destyds  het  gekla  dat  hulle  die  gedig  nie  verstaan  nie.  Hulle 
het  dit  waarskynlik  gelees,  en  diegene  wat  swaar  van  begrip 
was  of,  wat  weens  onvertroudheid  met  die  idioom  van  die 
poësie,  nie  dadelik  gesnap  het  wat  die  digter  sg.  ,,bedoel” 
nie,  het  doodgewoon  aanvaar:  daar  ís  lesers  vir  wie  die  gedig 
wel  sin  maak;  óf:  die  gedig  is  bedoel  vir  die  duisende  ánder 
lesers  wat  ’n  ánder  smaak  as  ek  het. 

Vandag  gebeur  dit  uiters  selde  dat  die  volk  hulle  beste 
digters  en  kortverhaalskrywers  in  die  weekblad,  die  populêre 
tydskrif  ontmoet  en  leer  ken.  Ons  Leipoldts  en  C.M.’s  en 
Van  Wyk  Louws  het  uit  die  populêre  tydskrif  gewyk  na 
die  vakblaaie  soos  ,,Standpunte”  en  ,,Tydskrif”.  In  die  volk 
se  tydskrifte,  die  met  ’n  oplaag  van  tien-  en  honderdduisend, 
is  daar  vir  Afrikaanse  letterkunde-makers  nie  meer  plek  nie. 
Die  foto-artikel,  die  strokiesprent  uit  Amerika  wat  deur  sindi- 
kate  bemark  word,  die  Hollywoodse  filmstories  of  -ster  het 
die  ernstige  letterkunde  feitlik  geheel  en  al  verdring.  Daar 
word  vandag  in  ons  tydskrifte  en  dagblaaie  veel  meer  ruimte 
afgestaan  aan  filmnuus  en  filmresensies,  buitelandse  ,,kunste- 
naars”,  skree-sangers,  dansers,  komediante,  borsmaat-kampi- 
oene,  plankdun  modemiljoenêrs  en  dié  soort  welbekende  ,,volks- 
vreemde”  bevolkers  van  ons  bewussyn  as  aan  ons  eie  skrywers. 

Die  tydskrif  en  dagblad  kondig  die  invoerproduk  luidkeels 
aan,  verwek  sensasie  of  klagbriewe  om  publisiteit  aan  die  uit- 
gewaste  besoeker  te  verskaf;  die  radio  blêr  dit  van  middernag 
tot  middernag  uit;  die  Afrikaanse  sender  saai  bv.  plate  van 
die  besoekende  ,,kunstenaar”  uit  nog  voor  dit  hier  vrygestel 
is  en  bereik  so  honderdduisende.  En  deur  hierdie  kakofonie 
van  buitelandse  opdissery  moet  die  Afrikaanse  skrywer  nou 
sý  deeltjie  tot  die  onverganklike  skat  van  ons  volkskultuur 
bydra,  moet  hy  sy  verdoofde  waardeerders  bereik. 

Hy  doen  dit,  probeer  dit  doen  volgens  die  reëls  van  die 
spel.  Hy  ken  sy  vak  en  probeer  sy  beste  lewer.  En  sien  hy 
kwaad  ,,in  aantog  deur  die  bloed  van  sy  besete  mense”  en  hy 
beeld  die  boosheid  uit:  Amerikanisme,  seksbeheptheid,  sinledige 
grootdoenery,  valse  gesmous  met  ,,heilige  waardes”  van  die 
volk,  kry  hý  die  deksel  op  die  neus.  flý  is  dan  die  volks- 
vreemde,  sal  deur  sy  volk  afgewys  word,  sal  voortaan  gebrand- 
merk  word  as  liberalis,  man  wat  na  nivellering  of  gelykmaking 

soek.  Asof  die  beswaarmakers,  wat  gedurig  kla  dat  daar  nie 
aan  die  volk  se  smaak  ( slapbandsmaak? ) voldoen  word,  nie 
met  die  eintlike  gelykmaking  besig  is  nie!  Asof  die  yweraar 
vir  'n  soort  volkseenheid  waarin  almal  dieselfde  party  en 
geloofsbelydenis  en  lewensbeskouing  beet  het  nie  by  uitstek 
besig  is  met  ’n  gevaarliker  gelykmaking  nie.  Hy  doen  dit  net 
,,in  naam  van  die  volk”,  al  stel  hy  daardeur  die  volk  self  in 
gevaar.  Maar  sy  geluide  is  soveel  meer  aanvaarbaar  omdat  dit 
klaar  die  stempel  van  die  nie-denkende  massa  dra,  omdat 
dit  klaar  gelykgemaak  is  tot  populêre  slagkreet. 

Die  volk  maak  uiters  selde  of  slegs  by  die  hoogste  uitson- 
dering  kennis  met  ons  ernstige  skrywers.  Miskien  maak  hulle 
een-een  slegs  per  ongeluk  kennis  met,  sê  maar,  Opperman  of 
D.  P.  M.  Botes.  In  die  geskrifte  wat  die  duisendes  gewoonlik 
lees,  kom  dié  name  nooit  voor  nie.  Tewens,  Botes  se  naam 
het  nog  net  verskyn  in  ,,Sestiger”,  ,,Standpunte”  en  ,,Tydskrif 
vir  Letterkunde”.  En  van  hierdie  tydskrifte  is  dit  waarskynlik 
net  ,,Standpunte”  wat  meer  as  700  lesers  het  of  gehad  het. 
En  dan  is  die  leser  of  intekenaar  op  ,,Standpunte”  gewoonlik 
ook  die  ,,Tydskrif”-leser! 

Om  nou  die  volk  se  driemiljoen  tot  heilige  verontwaardiging 
op  te  roep  oor  ’n  gedig  of  ’n  kortverhaal  wat  hoogstens  deur 
700  mense  gelees  word  (en  daarby  meesal  lesers  met  genoeg 
geestelike  weerbaarheid  teen  die  ,,bose”  invloed  van  wat  hulle 
lees  — ■ nie  diegene  wat  enige  ding  glo  wat  in  die  koerant 
staan  nie)  is  nie  net  ’n  wanbesteding  van  energie  nie  maar 
ook  uiters  belaglik.  En  hoe  moet  hierdie  driemiljoen  oordeel 
oor  iets  wat  hulle  self  nie  eerstehands  ken  nie?  Raak  Holly- 
wood  se  seksskandale,  of  die  rolprent  waaruit  al  die  kaalbene 
weggesensor  is  maar  wat  geestelik  steeds  die  voos  boodskap 
van  die  pop-kultuur  dra  nie  hierdie  mense  veel  méér  as  die 
Afrikaanse  letterkunde  nie?  Koop  my  volk  miskien  Afrikaanse 
boeke?  Koop  hulle  net  soveel  kaartjies  vir  Afrikaanse  op- 
voerings  as  die  60  miljoen  bioskoopkaartjies  wat  hulle  per  jaar 
koop?  Het  hulle  ’n  aangrypende  stuk  soos  ,,Moeder  Hanna” 
se  opvoering  ondersteun?  Of  was  die  saaltjie  party  aande 
maar  skaars  tot  by  die  tiende  ry  sitplekke  gevul?  Pretoria  en 
Johannesburg  kan  nie  te  wat  wonders  spog  met  hulle  onder- 
steuning  nie.  En  as  die  volk  nie  in  Pretoria  ’n  meetbare  voor- 
keur  vir  eie  geestesgoedere  toon  nie  moet  u dit  nie  in  enige 
ander  stad  gaan  soek  nie. 

Ek  herinner  my  dat  ons  die  Wonder  van  Afrikaans  gevier 
het  en  dat  verskeie  mense  gewaarsku  het  dat  daar  geen  rede 
is  om  wonderlik  te  voel  nie.  Maar  die  volk  moes  feesvier,  groot 
doen.  En  het  die  60,000  geesdriftiges  by  die  monument  die 
volgende  of  enige  jaar  daarna  toe  60,000  eksemplare  van 
F.  A.  Venter  se  ..volksboeke”  gekoop?  Van  enige  ander  skry- 
wer?  Na  al  die  bohaai  oor  die  Silbersteins  is  nog  maar  net 
14,000  lesers  se  sedes  ,,bedreig  ”.  Of  14,000  ook  aangetas  is,  is 
’n  saak  vir  die  sielkundiges. 

Voeg  hierby  die  karige  soort  letterkundige  opvoeding  wat 
ons  laerskole  so  ’n  broeiplek  van  wanbegrippe  maak.  Die 
resitasietjies  wat  geleer  en  ,,gesing”  word,  is  te  dikwels  niks- 
seggende  rympies.  Die  kinders  in  st.  5 wat  in  die  skool  darem 
sommige  van  ons  skrywers  en  hulle  werk  so  effens  leer  ken 
het,  is  so  min  dat  hulle  maar  vergeet  kan  word.  Volgens  die 
meeste  laerskole  is  daar  net  ,,resitasies”,  geen  skrywers  nie. 
Selfs  aan  ’n  inrigting  vir  hoër  onderwys  is  onlangs  ’n  Van 
Riebeeckprogram  aangebied  met  volop  sitate  uit  ons  versmaaide 
digters  se  werke  sonder  dat  die  digters  se  name  ooit  op  die 
geradbraakte  program  verskyn  het.  Dis  swak  strategie  om 
sekere  digters  se  name  te  noem;  hulle  is  ,,liberaliste”,  ,,volks- 
verraaiers”!  Ons  gebruik  wel  hulle  skryfwerk  so  onderlangs 
omdat  hulle  dit  ,,mooi”  gesê  het,  of  ons  wysig  dit  om  by  ons 
partikuliere  indoktrinasietjies  te  pas.  By  skoolfunksies,  tablo’s 
en  historiese  voorstellinge  gebruik  ons  dikwels  die  poësie  soos 
’n  afslaer  ’n  vendusieklok  — net  om  die  mense  te  lok.  En 
dan  noem  ons  dit  kultuur! 

Slotsom:  die  volk  het  bykans  geen  geleentheid  om  sy  skry- 
wers  se  letterkundige  produkte  as  letterkunde  te  leer  ken  nie. 
Dit  word  óf  verdag  gemaak,  óf  misbruik  vir  allerlei  nie-letter- 
kundige  doeleindes. 


TOEKENNING:  FEBRUARIE  1967 

PIETER  DU  PLESSIS  word  van  harte  geluk  gewens  met  die 
toekenning  van  i?15  vir  sy  bydrae  DIE  GILGAMESJ- 
EPOS  in  die  bg.  aflewering  van  Tydskrif  vir  Letterkunde. 


HARM  OOST  ^ WELDOENER 
Op  versoek  van  die  Afrikaanse  Skrywerskring  plaas  ons  in 
hierdie  uitgawe  ’n  artikel  oor  die  lewe  en  werk  van  Harm  Oost. 
Waar  die  Afrikaanse  skrywer  dikwels  die  skyf  van  ongevraagde 
en  veralgemeende  aanvalle  is,  wil  ons  die  hoop  uitspreek  dat 
hierdie  weldoener  se  voorbeeld  minstens  navolging  sal  vind. 
Elders  in  hierdie  uitgawe  kla  iemand  oor  die  verdwyning  van  die 
Afrikaanse  letterkundige  pryse.  Kan  ons  groot  Afrikaanse  sake- 
ondernemings  nie  ook  letterkundige  weldoeners  word  nie? 


LITERÊRE  ADVISEUR 

Dr.  Louis  Eksteen  het  in  bogenoemde  hoedanigheid  vir  ons 
blad  waardevolle  kontakte  opgebou.  Dit  was  aangenaam  om  met 
hom  saam  te  werk  en  ons  dank  hom  vir  sy  waardevolle  diens. 
In  sy  plek  verwelkom  ons  die  aktiewe  jong  kritikus,  Koos  Meij. 

ABEL  COETZEE 


KENNIS  WAT  DODELIK  IS 

So  met  die  gedoente  van  afskeidneem  na  ’n  halwe  leeftyd 
kry  ek  toe  mos  van  een  van  die  werkgemeenskappe  van  die 
Skrywerskring  ’n  boekbewys  as  geskenk.  As  aandenking  moet 
ek  dan  vir  my  ’n  boek  gaan  koop,  dit  self  uitsoek.  Op  die 
bewys  staan  dié  voorwaarde:  slegs  boeke  mag  daarmee  gekoop 
word. 

Hoogs  in  my  skik  gaan  ek  toe  na  die  naaste  Afrikaanse 
boekwinkel,  want  dis  tog  duidelik  dat  dit  ’n  Afrikáánse  boek 
sou  moet  wees.  Ewe  spoggerig  het  ek  toe  my  boekbewys  aan 
die  winkeldametjie  gewys,  en  vol  belangstelling  bring  sy  my 
voor  die  rakke. 

Maar  net  daar  het  al  die  moleste  begin.  Die  juffrou  het 
later  begin  aandra:  pragtige  boeke  oor  ons  land,  geïllustreerde 
boeke  oor  ons  wilde  diere.  ons  voëls,  ons  veldblomme,  ons 
ou  wonings  met  hulle  voor-  en  sygewels,  ons  geskiedenis  in 
beeld,  ons  dorpe  en  stede  en  strandoorde.  Stawels  en  stawels 
van  die  mooiste  geskenkboeke.  Stawels  . . . ! 

,,Baie  mooi,  Juffrou,  maar  dit  moet  ’n  boek  wees  met 
Afrikaans  teks.” 

,,0,  gaats.  Meneer!”  sê  die  dametjie,  en  haar  gesig  val  so 
plat  dat  ek  byna  moes  buk  om  dit  op  te  tel. 

,,Afrikaanse  geskenkboeke.  Lowiese,  Afrikaanse  geskenk- 
boeke!”  roep  sy  desperaat  na  agter  toe.  En  van  die  agterkant 
af  kom  die  opgewekte  antwoord:  .,Het  nie!  Nee  wag  — ons 
het  tog  nog  een,  jy  weet  daardie  vertaalde  een  wat  iewers 
in  die  Kaap  uitgegee  was,  jare  gelede.” 

En  toe  kom  dié  bock  — dit  gaan  oor  die  wonderbaarlike 
skepping.  ’n  Mooi  boek.  vol  prente,  keurig  en  veelkleurig  ver- 
sorg,  met  skrikakkedisse  en  slange  en  goeters.  Nie  eintlik 
waarna  ek  gesoek  het  nie.  Ek  moes  dit  toe  maar  neem,  want 
’n  boek  moes  ek  hê,  ’n  geskenkboek,  ’n  Afrikaanse  geskenk- 
boek. 

Toe  begin  ons  gesels  oor  dié  molés.  Húlle  firma  het  iare 
gelede  so  ’n  uitgawe  aangedurf  — en  dit  het  misluk.  Ons 
mense  het  dit  nie  gekoop  nie.  Toe  het  hulle  die  hele  oplaag 
laat  opkerf  vir  vulsel  om  ander  boeke  mee  in  te  pak.  En 
skaars  was  die  boek  van  die  rak  af.  toe  kom  daar  mense  wat 
die  boek  wil  koop.  Toe  sê  die  winkeldame:  ,,Ons  is  baie 
jammer,  maar  julle  is  net  te  laat.”  Daarna  het  die  firma  dit 
nie  weer  gewaag  nie,  want  selfs  ’n  esel  stoot  hom  net  één 
keer  aan  dieselfde  klip. 

Ek  blaai  toe  die  ander  boeke  deur  wat  ek  nie  wou  koop 

nie.  Die  uitgewers  is  mense  en  firmas  met  Engelse  name,  en 

— moenie  verbaas  wees  nie  ■ — kleiner  uitgewerye  met  Afri- 
kaanse  en  Hollandse  firmaname.  Hoe  verklaar  ons  hierdie 
verskynsel?  So: 

Geskenkboeke  is  duur  produkte.  Net  mense  met  ’n  groot 
liefde  vir  boeke  koop  súlke  boeke.  Boeke  oor  Suid-Afrika  het 
dus  vooruit  ’n  uiters  beperkte  mark.  A1  die  Engelse  en  Afri- 
kaners  tesame  wat  sulke  boeke  koop,  is  net  genoeg  om  één 
boek  te  maak  en  bemark.  Skryf  hom  in  Afrikaans  en  die 
Engelse  koop  hom  nie.  Skryf  hom  in  Engels  — ■ en  die  Afri- 
kaners  koop  hom  ook.  Slotsom:  Geskenkboeke  oor  ons  land 
in  al  sy  aspekte  word  net  in  Engels  uitgegee,  want  die  Afri- 
kaners  ken  mos  darem  ook  Engels!!! 

En  só  is  ons  aan  die  slaap.  In  ons  salige  rus  help  ons  die 
Engelse  taal  handhaaf  in  ons  eie  land,  en  ons  lees  oor  ons 
eie  kultuurgoedere  in  Engels.  Só  sal  ons  ons  eie  taal  en  ons 
eie  kultuur  dien,  tot  in  lengte  van  dae. 

Ons  ken  mos  darem  ons  Engels!  Ons  is  mos  darem  lankal 
nie  meer  bêkvelders  nie,  a nee  a! 

Baie  hartseer  en  neerslagtig  is  ek  daar  weg.  Uitgewersake 
met  Afrikaanse  name,  wat  dus  steun  op  Afrikaanse  sentiment 
en  Afrikaanse  liefde  vir  die  eiegoed,  publiseer  Engelse  geskenk- 
boeke,  Engelse  handboeke,  Engelse  tydskrifte.  En  Afrikaans? 
Uitgewerye  is  nie  liefdadigheidsondernemings  nie,  en  sake- 
manne  moet  hulle  winste  maak  waar  hulle  dit  kan  vind.  En 
as  Afrikaners  dan  nie  húlle  eie  boeke  wil  koop  nie,  moet  die 
uitgewer  darem  nog  jaarliks  sy  werknemers  besoldig  en  aan 
sy  aandeelhouers  ’n  wins  besorg.  Handel  ken  g’n  taal  nie. 

Ek  begin  toe  om  my  rondkyk.  Jare  lank  glo  ek  reeds  dat 
die  saak  vir  die  Afrikaanse  boek  gewen  is.  Met  groot  geskal 
word  aangekondig  dat  daar  jaarliks  oor  die  600  (!)  boeke 
in  Afrikaans  uitgegee  word  — dink  net:  meer-as-ses-honderd 

— sés  hónderd!  Nou  loop  ek  die  huise  van  ons  gemiddelde 
Afrikaanse  mens  in.  en  ek  kyk  besonders  goed  na  hulle  ver- 
samelings  boeke.  Wat  ontdek  ek?  Ses  honderd  boeke? 

Dink  aan  Abraham  wat  gepleit  het  oor  Sodom:  As  daar 
maar  tien  regverdiges  sou  wees? 

Waarheid  is  dat  ons  gemiddelde  Afrikaanse  huise  nie  boeke 
ken  nie.  Ek  praat  nie  van  voorgeskrewe  skoolboeke  nie,  ook 
nie  van  Readers  Digest,  of  van  Esquire  of  van  al  die  kómieks 
nie,  maar  van  boeke  • — blywende,  stewige  vriende  wat  jy 
trots  op  ’n  rak  plaas  teen  jou  woonkamermuur  waar  enigeen 
dit  kan  sien  en  lees,  vriende  van  pa  en  ma  en  al  die  kinders. 
boeke  wat  jy  agterna  in  jou  testament  bemaak  aan  dié  of 
dáárdie  kind  van  jou. 

Ek  kom  by  ’n  welgestelde  skaapboer,  in  sy  ,,staddie”.  Drie 
mure  van  die  vertrekkie  is  van  vloer  tot  dak  vol  boekrakke 
vol  boeke.  Verras  begin  ek  deurkyk.  U,  leser,  het  reg  geraai: 
Engelse  ,,nowweIs”,  Engelse  boekskemas.  Tog  ’n  paar  Afri- 
kaanse  titels.  Ek  slaan  die  voorblaaie  oop:  ..Geskenk  aan 

oom  Pieter  van  sy  Peetkind”,  ,,van  sy  kleinneef”,  ,,van  . . .” 
— nie  ’n  enkele  Afrikaanse  boek  self  gekoop  nie,  hý  • — 
’n  wolboer,  welgesteld,  vooraanstaande  leier,  gesiene  kultuur- 
man,  pilaar  van  die  Afrikaanse  Boeregemeenskap. 

Sonder  boeke  moet  ons  die  taalstryd,  die  kultuurstryd,  die 
ganse  bestaanstryd  verloor. 

Tot  op  datum  het  die  Afrikaanse  boek  die  stryd  verloor  — 
in  Afrikaanse  huise. 

Ons  resensente  gee  hoog  op  oor  die  ,,internasionale  gehalte” 
van  ons  letterkunde;  ons  poësie  is  ,,eenmalige  blomme  in  die 
Dietse  wêreld”  — praatjies  vir  die  vaak!  Ons  handhaaf  Engels, 
want  ons  groepies  wedywer  om  mekaar  se  werk  te  veroordeel, 
neer  te  haal,  en  verkramp  of  verkrimp  te  beskimp.  Ons  ver- 
oordeel  mekaar:  dié  is  sestiger,  dáárdie  een  dertiger,  twintiger, 
romantikus,  op-kuns,  mal-kuns,  eksistensieel,  masogisties,  narci- 
sisties,  ontvlugtingsliteratuur  ^ nul-kuns. 

En  die  koper?  Hy  glo  alles  wat  hy  hoor,  en  omdat  hy  die 
goed  nie  smaak  nie,  koop  hy  maar  Engels,  want  dít  word 
nie  veroordeel  nie,  daarom  moet  dit  goed  wees. 

Die  Afrikaanse  skrywers,  soos  verenig  in  die  Skrywerskring, 
moet  baie  helder  oor  die  saak  nadink.  Ons  kennis  van  Engels 
word  téén  ons  aangewend,  nie  net  deur  nie  in  Afrikaans  te 
publiseer  nie,  maar  ook  deur  boeke  wat  in  Afrikaans  uitgegee 
moes  gewees  het,  in  Engels  uit  te  gee.  Laat  dit  nog  drie  jaar 
so  voortduur,  en  ons  is  terug  in  1896,  toe  elke  Boerekêrel 
Engelse  vrybriewe  aan  sy  Boerenooi  geskryf  het,  ook  in  Trans- 
vaal  en  Vrystaat. 

Hoe  sê  die  Skrif?  ,,’n  Weinig  slaap,  ’n  weinig  sit,  ’n 
weinig  handevou  — só  sal  die  dood  ons  oorval”. 


TYDSKRIF 

’n  Prikkelpop,  drie  skokverhale 
en  ‘n  hylaag: 

,,Ek  koop  tog  net  die  tydskrif 

vir  elke  week  se  prentverhale!” 

Nolte  Smit 

ANDRÉ  DEMEDTS 


MET  PEILLOOD  EN  PASSER 
Bezinning  op  de  hedendaagse  Literatuur 

Vanzelfsprekend  is  er  altijd  aan  de  literatuur  een  kommer- 
ciële  kant  geweest,  althans  van  het  ogenblik  dat  zij  kon  gekocht 
en  verkocht  worden.  Toch  leek  het  nooit  zo  opvallend  als 
nu.  Vroeger  waren  de  schrijvers  die  zich  uitsluitend  door 
winstbejag  lieten  leiden  niet  zo  talrijk  en  blijkbaar  hebben  zij 
ook  minder  aanzien  genoten.  Hun  werk  lag  in  de  ernstige 
boekhandels  niet  eens  voor,  evenmin  werd  het  in  degelijke  bla- 
den  en  tijdschriften  opgenomen.  Het  kreeg  niet  de  kans  de 
echte  kunst  te  verdringen,  omdat  het  slechts  in  de  handen 
kwam  van  degenen  die  wel  konden  lezen,  maar  niet  onder- 
scheiden.  Met  andere  woorden  er  bestond  een  veel  duidelijker 
verschil  tussen  letterkunde  en  schrijverij  zonder  kunst. 

In  de  jongste  halve  eeuw  is  die  toestand  grondig  gewijzigd. 
Allerlei  faktoren  hebben  daartoe  het  hunne  bijgedragen.  Voor- 
eerst  is  het  aantal  dergenen  die  boeken  kunnen  lezen  en  kopen 
geweldig  gestegen.  De  uitbreiding  van  het  onderwijs  en  de 
algemene  verhoging  van  de  welvaart  zijn  een  zegen  geweest. 
Terzelfder  tijd  naargelang  er  meer  gekocht  en  gelezen  werd, 
zijn  er  ook  schrijvers  bijgekomen.  Wie  zich  zestig  jaar  geleden, 
dus  enkele  jaren  voor  het  uitbreken  van  de  eerste  wereldoorlog, 
in  het  Nederlandse  taalgebied  twaalf  boeken  per  jaar,  of  een 
per  maand  aanschafte,  kon  ze  nog  lezen,  onderling  verge- 
lijken,  en  kende  al  het  nieuw  werk  dat  waarde  bezat. 

Daaraan  valt  niet  meer  te  denken.  Dezelfde  literatuurlief- 
hebber  staat  nu  voor  een  onmogelijke  opgave,  want  de  boeken- 
produktie  is  sedertdien  vertienvoudigd  en,  belangrijker  dan 
die  vermeerdering,  voor  de  middelmaat  van  die  boeken  ligt 
de  letterkundige  waarde  hoger  dan  ze  lag  in  het  begin  van 
deze  eeuw.  Dat  verschijnsel  heeft  daarentegen  niet  gemaakt 
dat  de  uitstekende  toppen  zoveel  hoger,  zelfs  maar  dat  ze  iets 
hoger  zouden  reiken  dan  vroeger.  Gezelle  blijft  onovertroffen, 
Couperus  werd  niet  voorbijgestreefd.  Wel  heeft  en  dat  lijkt 
natuurlijk,  de  verhoging  van  voortbrengst  en  omzet  de  kom- 
mercialisering  van  het  uitgeversbedrijf  in  de  hand  gewerkt. 

Het  boek  is  dichter  bij  het  publiek  gekomen.  Ongetwijfeld 
mogen  wij  dat  als  een  winstpunt  beschouwen.  Men  kan  het  nu 
ook  in  de  grootwarenhuizen,  in  sommige  landen  zelfs  bij  de 
kruidenier  en  de  kapper  kopen.  De  uitgevers  verkeren  in  de 
mogelijkheid  meer  reklame  te  betalen,  daar  het  groter  verbruik 
een  aanzienlijker  winst  oplevert.  Pers,  radio  en  televisie  vooral, 
werken  in  tegenstrijd  met  wat  aanvankelijk  gevreesd  werd  de 
verspreiding  van  het  boek  in  de  hand.  Er  zijn  meer  biblio- 

theken  die  ruimer  voorzien  zijn  en  voor  de  meerderheid  van 
de  bevolking  niet  langer  ontoegankelijk  schijnen.  Want  die 
meerderheid  heeft  meer  zelfbewustzijn  gekregen;  zij  komt  nu 
waar  zij  vroeger  wegbleef  en  de  statusverhoging  die  daarmee 
samenging  vergt  dat  wie  zichzelf  eerbiedigt  buiten  het  boek 
niet  meer  kan.  Maar  juist  door  die  ontwikkeling  heeft  de 
literatuur  veel  van  haar  vroegere  betekenis  verloren.  Minder 
en  minder  kunnen  wij  haar  als  een  geestelijke  boodschap  be- 
schouwen,  als  een  gericht  over  doen  en  laten  van  de  mens, 
als  een  vonnis  over  slechtheid  en  onverstand,  als  een  wekroep 
tot  adel  en  waarheid.  Om  het  massaprodukt  te  doen  kopen 
is  men  de  vele  kopers,  de  massa  tegemoet  getreden. 

Die  ontluistering  van  de  letterkunde  is  samengegaan  met 
een  vlotter  beheersing  van  de  taal.  Niet  alleen  zijn  er  tienmaal 
zoveel  schrijvers  als  zestig  jaar  geleden;  velen  onder  hen  schrij- 
ven  knapper  en  losser  dan  hun  voorgangers  het  hebben  gedaan. 
De  taal  groeit  en  verandert  met  de  sprekende  gemeenschap. 
Als  de  gemeenschap  taalvaardiger  wordt  ondergaat  de  taal 
daarvan  de  gunstige  gevolgen.  Zij  vloeit  natuurlijker  en  leven- 
diger  uit  de  mond.  Zij  wordt  doelmatiger  en  glanzen’d  als  een 
werktuig  waarvan  de  steel  door  de  greep  van  veel  handen 
wordt  glad  geschuurd.  Er  is  veel  minder,  er  is  nagenoeg  geen 
verschil  meer  tussen  de  taal  van  de  eerste-  en  vierde-klasse- 
roman,  tussen  een  werk  dat  als  literatuur  werd  beleefd  en 
geschreven  en  een  ander  dat  slechts  als  lektuur  ter  ontspan- 
ning,  als  handelskoopwaar  en  niet  als  een  schepping  en  bood- 
schap  van  schoonheid  werd  bedoeld. 

Ongetwijfeld  is  dat  voor  de  ontspanningslektuur  een  aan- 
winst,  en  een  niet  geringe,  maar  voor  de  letterkunde,  de  woord- 
kunst,  die  door  de  taal  de  uitspreekbaarheid  van  ons  wezen 
raakt  en  daardoor  de  vorming  van  de  menseliike  persoonlijk- 
heid,  is  het  een  ongunstig  verschijnsel.  In  en  door  het  woord, 
het  zijne,  drukt  de  mens  niet  alleen  zichzelf  uit,  maar  wordt 
hij  ook  zichzelf,  De  taal  is  een  gemeenschappelijk  volksbezit. 
waar  ieder  een  eigen  gebruik  van  maakt.  Hoe  geschakeerder, 
hoe  verschillender  het  taalgebruik  van  de  taalmondigen  die 
de  schrijvers  zijn,  hoe  rijker  aan  ziel  en  menselijkheid  een  volk 
is  geworden.  Nivellering  van  de  taal,  zelfs  als  het  op  een  hoger 
vlak  gebeurt,  verraadt  een  verarming  aan  inzicht  en  zijn.  Dat 
kan  eigenlijk  niemand  ten  goede  komen.  Als  die  gelijkschake- 
ling  mogelijk  wordt  en  voortgang  vindt,  is  het  omdat  bij  dege- 
nen  waar  het  op  aankomt  het  begrip  literatuur  is  vervaagd 
en  vertroebeld.  Niet  bij  de  groten  alsnog,  een  Stijn  Streuvels, 
een  Adriaan  Roland  Holst,  maar  bij  de  aankomelingen  vooral, 
de  jongeren,  waaronder  er  nochtans  meerderen  zijn  die  over 
de  begaafdheid  en  werkkracht  beschikken  om  het  even  ver  als 
hun  voorgangers  te  brengen.  Maar  zij  laten  zich  te  zeer  be- 
invloeden  door  het  klimaat  van  de  tijd,  zodat  velen  het  sukses 
najagen  inplaats  van  zichzelf  te  openbaren:  de  meningen  van 

de  massa  napraten  inplaats  van  hun  eigen  wezenheid  te  ver- 
tolken. 

Wat  nu  volgt  is  geen  aanklacht  en  zelfs  geen  klacht,  want 
klagen  en  aanklagen,  dat  heeft  het  leven  ons  al  lang  verleerd. 
Laat  het  derhalve  als  een  gewone  vaststelling  gelezen  worden. 
Om  in  die  maalstroom  van  sierlijk  geschreven  en  handig  ge- 
bouwde  romans  de  aandacht  van  de  kopers  te  trekken,  zijn 
de  schrijvers  al  te  geneigd  hun  boeken  bij  de  smaak  van  het 
publiek  aan  te  passen  of  verwachtingen  te  wekken  die  tot 
een  aankoop  zullen  doen  besluiten.  Het  publiek  is  belust  op 
sensatie,  op  prikkels,  op  onthullingen,  op  het  neerhalen  van 
personen  en  zaken  die  boven  hem  staan.  De  broodschrijvers 
van  de  vorige  eeuw  wisten  dat  even  goed  als  onze  hedendaagse 
auteurs  en  zij  hebben  het  in  hun  stuiververhalen  afdoende 
toegepast.  Maar  zij  konden  niet  schrijven  en  wat  zij  vertelden 
was  onleesbaar  voor  een  ontwikkelde  literatuurliefhebber. 

Nu  hebben  de  broodschrijvcrs  hun  vak  zo  goed  geleerd  dat 
niemand  het  zal  verbeteren.  Daarom  trachten  zij  elkander  te 
overtroeven  door  platheden  en  brutaliteiten,  die  evenvele  over- 
drijvingen  als  wansmakelijkheden  zijn.  Wie  de  moed  heeft 
zichzelf  te  willen  kennen,  weet  wat  de  mens  is.  Van  schande 
en  schuld  zal  hij  niemand  een  verwijt  maken,  omdat  hij  zich- 
zelf  ieders  lotgenoot  heet.  Omdat  hij  zich  het  Bijbelwoord 
herinnert  dat  het  oordelen  ontraadt  aan  wie  niet  wil  geoordeeld 
worden.  Wat  hem  nochtans  tegen  de  borst  stuit  is  de  leugen 
en  onwaarheid,  de  vals  opgehouden  schijn.  waar  hij  op  eer- 
lijkheid,  oprechtheid  en  waarheid  is  gesteld. 

Gaarne  gelooft  men  al  te  gemakkelijk  dat  er  maar  één 
soort  van  levensvervalsing  wordt  gepleegd.  Dan  denkt  men 
aan  personen  die  zich  heiliger  voordoen  dan  zij  zijn  of  het 
de  overgrote  meerderheid  der  stervelingen  gegund  is  ooit  te 
zullen  worden.  Toch  kan  men  in  de  tegenovergestelde  rich- 
ting  even  goed  dezelfde  fouten  maken.  Wij  geven  een  voor- 
beeld.  Na  de  tv.'eede  wereldoorlog  zijn  er  enige  verhalen  ver- 
schenen  waarin  zo  kwistig  met  seksuele  prestaties  wordt  om- 
gesprongen  dat  een  normaa!  mens  weet  dat  het  gelogen  is. 
Om  de  christelijke  moraal  neer  te  halen  heeft  men  van  de 
mens  een  onbestaande  en  onbestaanbaar  monster  gemaakt, 
zoals  het  alleen  in  de  driftdromen  van  een  puber  gestalte  aan- 
neemt.  Ook  dat  is  huichelarij,  even  leugenachtig  en  beschamend 
als  schijnheilige  deugd.  Wie  dat  zegt  stelt  zich  bloot  aan  het 
verwijt  dat  hij  een  reaktionaire  duisterling  is.  Wij  hebben  het 
er  voor  over.  Maar  de  jongeren  die  aan  het  begin  van  hun 
loopbaan  staan  vrezen  de  spot  en  tegenkanting  van  de  cynische 
individualisten,  die  alles  bezoedelen  en  schenden  waar  zij  het 
niet  eens  mee  zijn.  Hun  ideaal  is  de  vernietiging  van  de 
geestelijke  grondslagen  waarop  de  westerse  beschaving  en 
samenleving  steunt. 

In  naam  van  de  vrijheid,  een  teugelloze  willekeur  die  door 
zelfzucht  wordt  ingegeven,  eisen  onze  moderne  nihilisten  het 

recht  op  niet  alleen  voor  zichzelf  maar  voor  iedereen  alle 
bindingen  van  familiale  en  nationale,  sociale  en  godsdienstige 
aard  te  verbreken.  Dat  die  vrijheid  onvermijdelijk  tot  een 
straffeloos  machtsmisbruik  van  bezitters  en  groten  ten  over- 
staan  van  de  misdeelden  en  kleinen  moet  voeren  wordt  niet 
in  overweging  genomen.  Het  lijkt  een  toeleg  van  boze  geesten, 
in  hun  wrokkige  hoogmoed  zo  ver  van  de  konkrete  mens 
afgedwaald,  dat  zij  zich  om  hem  niet  meer  bekommeren.  Ze 
zijn  niet  talrijk.  Maar  de  tijdssfeer  is  hun  gunstig,  een  tijd 
waarin  de  Hegeliaanse  slingerbewegingen  tussen  thesis  en 
antithesis  veel  vlugger  opeenvolgen  dan  het  zich  ooit  heeft 
voorgedaan. 

De  vooruitgang  van  wetenschap  en  techniek  doet  de  levens- 
omstandigheden  zo  vlug  en  grondig  veranderen,  dat  het  aan- 
passingsvermogen  van  veel  mensen  in  gebreke  blijft.  Voor 
zij  de  tijd  hebben  aan  nieuwe  ontdekkingen  en  verhoudingen 
gewoon  te  worden,  voor  zij  er  zo  vertrouwd  mee  geraken  dat 
zij  ze  beheersen,  is  er  iets  nieuws  dat  hun  vervreemding  uit 
de  werkelijkheid  nog  versterkt.  Het  moderne  levensritme  ont- 
neemt  veel  mensen  de  bezonkenheid  en  onverstoorbaarheid  die 
zij  behoeven  om  hun  innerlijke  vrede  te  beschermen  en  te 
bewaren.  Daarvan  wordt  misbruik  gemaakt  om  hen  in  verwar- 
ring  te  brengen  en  hun  ieder  houvast  te  ontroven.  Zo  worden 
zij  als  ontheemden,  vluchtelingen  van  huis  en  erf  verjaagd, 
die  niet  weten  waarheen  en  in  hun  ontreddering  voor  alle 
vormen  van  beïnvloeding  ontvankelijk  worden.  Zoals  vermoeide 
en  uitgeputte  mensen  die  aan  een  ziekte  geen  weerstand  kun- 
nen  bieden,  zijn  zij  geestelijk  verzwakten  die  zonder  reaktie 
iedere  aanslag  op  hun  overtuiging  en  levenshouding  onder- 
gaan. 

Niettemin  staat  het  voor  ons  vast  dat  het  grondig  verkeerd 
zou  zijn  de  vooruitgang  af  te  remmen  of  de  vrije  menings- 
uiting  te  belemmeren.  De  mensheid  moet  haar  weg  vervolgen, 
haar  taak  vervullen,  haar  bestemming  bereiken.  Is  het  geen 
bezielend  vooruitzicht,  groots  in  zijn  gewoonheid,  dat  die  be- 
stemming  de  beheersing  van  al  onze  menselijke  vermogens, 
de  voltooiing  in  de  zin  van  volmaking  van  ons  wezen  zou 
kunnen  zijn?  Een  bestemming  die  met  ons  meesterschap  over 
de  natuur  de  gebruikmaking  insluit  van  alle  eigenschappen  die 
in  de  stof  aanwezig  zijn,  zodat  de  geest,  uiteindelijk  vrij  en 
onbelemmerd,  tot  vollediger  kennis  van  het  zijnde,  van  zich- 
zelf  en  God  hun  komen? 

Menszijn  betekent  zich  niet  neerleggen  bij  wat  bestaat,  het 
betere  zien,  het  willen  en  nastreven.  Dat  veronderstelt  on- 
vermijdelijk  een  dynamische  kultuur,  een  voortdurende  groei, 
een  verder  schrijdende  ontdekking  van  de  werkelijkheid,  een 
dieper  doordringen  tot  de  kern  van  alle  zaken.  Zoals  de  mens- 
heid  alle  tegenstanden  van  de  natuur  heeft  bevochten  en  ten 
dele  overwonnen,  zal  zij  ook  de  uitdaging  die  door  de  schep- 
ping  van  de  techniek  werd  veroorzaakt  moeten  opvangen  en 


10 


onschadelijk  maken.  Zijn  wij  daar  niet  mee  bezig?  Wij  ver- 
trouwen  er  in  ieder  geval  op  dat  wij  er  de  kracht  toe  bezitten. 
Maar  wij  zijn  er  meteen  van  overtuigd  dat  die  aanpassing 
slechts  mogelijk  is  indien  wij  in  ons  een  vastheid  hebben, 
een  zijn,  dat  over  de  uitdaging  van  de  vooruitgang  oordeelt. 
Het  is  die  innigste  vorm  van  ons  wezen,  onze  persoonlijkheid, 
die  alle  invloeden  moet  schiften,  die  aktief  moet  reageren  op 
de  inwerking  van  buitenuit.  Omdat  die  wisselwerking  altijd 
heeft  bestaan,  kennen  wij  een  geschiedenis.  Doordat  onze 
persoon  kan  kiezen  in  zijn  handelen,  geeft  hij  zin  aan  zijn 
handelen,  zin  aan  leven  en  zijn,  wordt  hij  een  onverwoestbare 
persoonlijkheid. 

Slechts  schijnbaar  zijn  wij  van  ons  onderwerp  afgedwaald. 
In  het  geheel  der  dingen  waarbij  de  mensheid  betrokken  wordt 
maakt  de  letterkunde  een  deel  uit  dat  niet  groot  is  en  door 
de  geweldige  aangroei  van  de  wetenschappen  aldoor  kleiner 
zal  worden.  Zij  heeft  nochtans  haar  belang.  Wij  denken  zelfs 
dat  zij  onmisbaar  is  als  neerslag  van  ons  verleden,  uitbeelding 
van  onze  eigentijdse  mens,  profetie  van  de  dag  van  morgen. 
Zij  blijft  onvervangbaar  als  schepping  in  en  door  de  taal  van 
nieuwe  zienswijzen,  verklaringen,  dromen  en  voorspellingen, 
die  verstarring  voorkomen;  als  uiting  van  wat  in  onderling 
altijd  verschillende,  enige  en  nooit  terugkerende  persoonlijk- 
heden  leeft  en  streeft:  als  verwoording  van  een  zijn  dat  zich, 
scheppend  in  de  taal  manifesteert  en  daardoor  aan  anderen, 
aan  een  volk,  aan  de  mensheid,  de  uitspreekbaarheid  schenkt 
die  toelaat  het  zijnde  verder  in  bezit  te  nemen  door  het  te 
leren  onderscheiden  en  indelen,  begrijpen  en  noemen. 

Niemand  mag  verlangen  dat  de  duizenden  letterkundigen 
hun  beroep  of  liefhebberij  in  die  zin  zouden  verstaan.  Zij  zien 
er  een  broodwinning  in  of  een  middel  om  bekendheid  te  ver- 
werven.  Dat  zijn  lofwaardige  bedoelingen,  die  wij  prijzen  bij 
de  hardloper  die  naar  een  eerste  prijs  dingt  of  bij  de  ambachts- 
lieden  die  door  brood  te  bakken  geld  verdienen  en  meteen 
aan  miljoenen  mensen  voedsel  bezorgen.  Wat  wij  wel  mogen 
wensen  en  vragen  is  dat  er  enige  schrijvers  zouden  zijn,  een 
op  honderd,  om  een  getal  te  vermelden,  die  hun  taak  als  een 
roeping  volbrengen.  Ook  het  woord  roeping  zal  de  nihilisten 
doen  grinniken.  Wij  zullen  het  in  ere  blijven  houden.  Wij 
willen  het  herwaarderen,  niet  door  het  een  andere  inhoud  te 
verlenen,  maar  door  het  te  zuiveren  van  de  roest  die  eraan 
kleeft. 

Dat  veronderstelt  vooraf  dat  de  kunstenaars  die  zich  ge- 
roepen  voelen  tot  het  soort  literatuur  waarvoor  wij  pleiten, 
zich  geen  dwaze  voorstellingen  in  de  geest  halen.  Laten  zij 
zakelijk  en  kritisch  blijven,  zonder  bezwerende  gebaren  en 
onuitstaanbare  aanmatiging  in  woord  en  daad.  In  ieder  taal- 
gebied  kent  men  wel  enige  auteurs  die  zo  ’n  schijn  willen 
ophouden.  Zij  gedragen  zich  als  hogepriesters  die  toegang  heb- 
ben  tot  geheimen  waar  gewone  stervelingen  buiten  moeten 

blijven  en  wie  leest  wat  zij  schrijven  ervaart  maar  al  te  spoedig 
dat  het,  achter  retorische  grootspraak  en  vreemddoenerij  niets 
te  betekenen  heeft. 

De  echte,  waarachtige,  grote  literatuur  die  wij  beogen  zweeft 
niet  boven  de  hoofden.  Als  ze  dat  zou  doen,  zou  ze  niet 
belangrijk  zijn.  Zij  welt  op  uit  de  mens,  als  een  bron  uit  de 
grond.  Water  is  overal  water  en  toch  vertoont  het  van  plaats 
naar  plaats  verschillen  in  kleur  en  smaak,  die  ontstaan  door 
de  grondlagen  waardoor  het  zijn  aders  heeft  geboord.  Men 
herkent  de  belangrijke  letterkunde  dadelijk  aan  haar  verbon- 
denheid  met  de  veíe  realiteiten  die  samen  de  totale  werke- 
lijkheid  uitmaken.  Zoals  zij  ontspringt  uit  de  mens,  richt  zij 
zich  tot  de  mens,  de  onverminkte  en  volledige,  die  de  maat 
is  van  alle  dingen. 

Naar  het  woord  van  Vondel  is  de  mens  een  mengsel  van 
,,diersheid”  en  ,,engelsheid”  ondereen.  Wie  die  waarheid 
loochent  of  veronachtzaamt,  gaat  bijna  onvermijdelijk  in  over- 
drijvingen  op.  Feitelijk  is  de  geschiedenis  van  de  letterkundige 
stromingen  een  onderzoek  naar  akties  en  reakties,  die  over- 
slaande  van  pool  naar  pool,  bij  geen  evenwichtspunt  willen 
blijven.  Niettemin  is  er  maar  één  hernieuwing  die  volstrekt 
zuiver  is,  degene  die  voortspruit  uit  de  bewustwording  van 
de  eigen  persoonlijkheid.  De  reuzen  uit  de  literatuur  zijn  geen 
exponenten  van  een  mode,  een  school  of  een  stroming.  Het 
zijn  zelfstandige,  zichzelf  óntdekkende,  zichzelf  uitsprekende 
mensen.  Zich  uitspreken  door  middel  van  het  woord,  onge- 
twijfeld.  Wie  het  woord  niet  beheerst,  met  een  scheppende 
aandrang  door  een  kritisch  inzicht  voorgelicht,  is  geen  kunste- 
naar. 

Die  wetenschap  heeft  een  paar  strekkingen  in  de  heden- 
daagse  letteren  doen  ontstaan.  Zij  steunen  op  de  opvatting 
dat  de  kunst  een  zelfstandig  bestaan  bezit,  dat  met  het  leven 
van  de  kunstenaar  geen  uitstaans  heeft.  De  schrijver  schept 
een  nieuwe  wereld  in  woorden.  In  de  poëzie  zal  hij  slechts 
enige  aanduidingen  verschaffen,  waarmee  de  lezer  zich  moet 
behelpen  om  bij  zichzelf  het  gedicht  te  voltooien.  De  lezer 
moet  mededichten.  Tot  op  zekere  hoogte  heeft  hij  dat  altijd 
gedaan,  want  alle  verzen  van  waarde  hebben  steeds  een  sug- 
gestief  karakter  bezeten.  Nieuw  is  nu  dat  er  zoveel  van  de 
lezer  gevergd  wordt,  zoveel  aan  hem  overgelaten,  dat  hij  aan 
het  rompgedicht  onder  zijn  ogen  niet  meer  heeft  dan  de 
natuurbewonderaar  aan  een  zeegezicht  of  een  geluid  uit  de 
verte. 

Zulke  beelden  en  geluiden  kunnen  ongetwijfeld  een  schoon- 
heidsontroering  oproepen.  Maar  bij  wie  ligt  de  voornaamste 
verdienste,  bij  de  schrijver  die  zich  tevreden  stelt  met  een 
half  werk  of  bij  de  lezer  die  het  werk  voltooit?  De  abstrakte 
dichters  beseffen  dat  hun  methode  zelden  het  gewenste  effekt 
veroorzaakt  en  daarom  doen  zij  dikwijls  een  beroep  op  wat 
zij  een  vorm  van  schoktherapie  heten.  Bepaalde  woorden  buiten 

het  zinsverband  moeten  de  funktie  van  een  elektrische  vonk 
vervullen  en  de  lezer  20  treffen  dat  hij  bijdenkt  wat  niet  uit- 
gedrukt  werd.  Door  dat  uiterste  subjektivisme  wordt  de  taak 
van  de  dichter  op  de  genieter  overgedragen.  Het  is  een  ge- 
makkelijke,  al  te  gemakkelijke  manier,  die  nog  weinig  met 
kunst,  met  een  volwaardig  meesterschap  over  de  taal  te  maken 
heeft. 

Een  andere  overdrijving  naar  het  vele  inplaats  van  het  te 
weinige,  voerde  naar  de  Nouveau  Roman,  die  het  eerst  in 
de  Franse  letterkunde  door  Robbe-Grillet  en  Nathalie  Sarraute 
werd  beoefend.  Zij  beschrijven  zeer  wijdlopend  ieder  gebeuren, 
tot  ieder  gebaar  toe,  iedere  speling  van  de  gezichtsspieren, 
ieder  voorwerp  dat  in  een  omgeving  voorkomt,  iedere  trilling 
van  lucht  en  licht.  Zij  hebben  een  kultus  voor  het  eindeloos 
detailleren  van  het  leven.  Wat  de  lezer  moet  aanspreken  is 
niet  meer  het  relaas  van  handelingen,  de  ontleding  van  karak- 
ters,  de  vertolking  van  een  houding  en  wereldbeschouwing; 
het  is  de  woordkeus  en  zinsbouw,  de  opeenvolging  van  de 
woorden  met  hun  klank,  kleur  en  ritme,  het  zijn  de  zenuwen 
en  vezels,  het  vlees  en  geraamte  van  de  taal,  de  bewogenheid 
en  rijkdom  van  de  taalziel,  die  men  ziet  onder  de  oppervlakte 
der  woorden.  zoals  men  het  innerlijk  leven  van  een  hond  of 
een  paard  onder  en  door  de  huid  kan  waarnemen.  Omdat 
de  zaken  een  naam  behoeven,  heeft  men  die  wijze  van  schrijven 
de  Nouveau  Roman  genaamd.  Zij  is  evenwel  niet  nieuw.  In 
de  Nederlandse  letterkunde  hebben  reeds  in  de  vorige  eeuw 
Aletrino  en  Van  Looy  er  een  overtuigend  voorbeeld  van  ge- 
geven. 

Mogelijk  dat  het  overbodig  is,  omdat  het  gedaan  wordt 
zonder  dat  ertoe  aangespoord  wordt.  Nochtans  zouden  wij  de 
jonge  auteurs  willen  herhalen  wat  Gezelle  eens  aan  zijn  neef 
Streuvels  heeft  aangeraden:  „Ge  moet  de  schoonheid  niet 
hier  of  daar  zoeken,  zoek  ze  in  uzelf”.  In  de  alzijdige  werke- 
lijkheid  van  lichaam  en  ziel,  hart  en  geest;  in  het  bestaan,  de 
ervaring  en  droom  van  iedere  dag.  Wij  leven  met  onze  familie. 
onze  buren.  onze  werkgezellen,  met  ons  volk  en  de  gehele 
mensheid.  Wat  de  kunstenaar  daar  kan  ontvangen  is  het  onder- 
werp  van  een  andere  verhandeling;  onze  overweging  over  de 
grondslagen  van  een  literatuur  die  zich  hernieuwt  zonder  een 
verworvenheid  van  vroeger  prijs  te  geven  is  reeds  te  lang. 

HEWITT  VISSER 


WAAROM  GEEN  VOLKSPOËSIE 

Die  hedendaagse  digter  beweeg  in  ’n  tussenperiode  waarin 
ouer  aanvaarde  kultuurpatrone  afgebreek  word,  maar  ’n  nuwe 
gemeenskaplike  wêreldbeskouing  nog  nie  tot  stand  gekom  het 
nie.  Hy  kan  dus  nie  staat  maak  op  ’n  gemene  gedagtegang  nie, 
maar  word  heeltemal  teruggedryf  op  sy  eie  vindingrykheid. 

In  verskeie  geskiedkundige  periodes  van  die  Westerse  be- 
skawing  het  daar  ’n  algemeen  aanvaarde  mitologie  bestaan. 
Homeros  en  Virgilius  kon  in  terme  van  hellenistiese  gode  en 
helde  skryf,  Dante  volgens  die  middeleeuse  teologiese  stelsel. 
Milton  het  op  die  Bybel  gesteun,  en  S.  J.  du  Toit  en  Jan 
F.  E.  Celliers  op  die  geskiedenis  van  die  Afrikanervolk.  Dees- 
dae  stel  Jan  Burger  oor  die  algemeen  nie  die  minste  belang 
in  hellenistiese  gode  en  helde,  en  ken  die  middeleeuse  teologie 
glad  nie.  Die  digter  kan  beslis  nie  veronderstel  dat  sy  lesers 
’n  verwysing  na  die  Bybel  sal  herken  nie,  en  selfs  die  kennis 
van  ons  geskiedenis  is  onder  die  oorgrote  meerderheid  van 
ons  medeburgers  maar  bra  vaag. 

Dus  lewer  sy  gemeenskap  vir  die  moderne  Afrikaanse  digter 
geen  klaargemaakte,  en  deur  die  maatskappy  self  met  bete- 
kenis  gelaaide,  uitdrukkingsmiddels  nie.  Dit  is  miskien  die 
grondoorsaak  waarom  daar  vandag  geen  volkspoësie  geskryf 
word  nie:  die  digter  het  geen  gemeenskaplike  wêreldbeskouing 
waaraan  hy  gestalte  kan  gee  in  terme  van  ’n  oral  bekende 
mite,  en  waarvan  hy  gebruik  kan  maak  om  sy  medemense 
tot  ’n  diepere  insig  in  die  betekenis  van  hulle  lewens  te  laat 
kom  nie.  In  dergelike  wisselende  kulturele  oorgangstydperke 
staan  die  digter  min  of  meer  geïsoleerd. 

Hy  word  dus  gedwing  om  hom  geheel  en  al  op  die  beeld 
toe  te  spits,  want  die  beeld  is  al  uiterlike  aanknopingspunt 
wat  hy  met  sy  medeburgers  gemeen  het.  Die  beeld  is  die 
enigste  skakel  tussen  die  spreekbuis  van  sý  insig  in  die  be- 
tekenis  van  sy  ervaringswêreld  en  die  hoorbuis  van  die  be- 
vattingsvermoë  van  sy  gehoor. 

Hy  moet  die  beeld  dus  belaai  met  die  volheid  van  wat  hy 
wil  meedeel.  Die  beeld,  wat  dikwels  genoeg  geneem  word  uit 
die  stoflike  wêreld,  moet  dus  in  die  innige  van  die  menslike 
persoonlikheid  opgeneem  word,  daar  ’n  vervorming  onder- 
gaan,  en  weer  uitgedruk  word  op  so  ’n  wyse  dat  dit  ’n  tussen- 
persoonlike  skakel  kan  vorm,  vir  die  selfopenbaring  van  die 
digter  aan  die  leser,  en  die  selfopening  van  die  leser  voor  die 
digter. 

Juis  hierin  lê  die  krisis  van  die  digkuns  van  hede.  Die  tertium 

quid,  die  ding  an  sich,  die  onderwerp  in  sigself  het  geen 
bestaanreg  nie:  dit  is  slegs  ’n  middel,  en  dikwels  ’n  baie 
onbeholpe  middel  tot  ’n  doel.  In  hierdie  verband  is  dit  baie 
insiggewend  om  die  gebruik  van  die  natuurbeelde  by  Words- 
worth  en  Shelley  met  dié  van  Opperman  en  Ingrid  Jonker 
te  vergelyk. 

Omdat  die  doel,  waarvoor  die  beeld  gebruik  word  deur  ons 
kontemporêre  digters,  die  oordrag  is  van  ’n  persoonlike  erva- 
ringswêreld  deur  middel  van  ’n  bewerkte  beeld,  veronderstel 
dit  noodwendig  ’n  min  of  meer  gelyke  ontwikkelingspeil  in 
die  een  wat  gee  en  die  een  wat  ontvang.  Daar  die  digter, 
oor  die  algemeen,  ’n  meer  geniale  persoonlikheid  as  die  meer- 
derheid  van  sy  tydgenote  is,  het  ons  gevolglik  op  die  punt 
aangeland  waar  die  gehoor  van  die  moderne  gedig  gereeld 
beperk  is  tot  digters  en  kultureel  gevorderde  mense.  Op  die 
volk  as  geheel  maak  die  digter  deesdae  amper  geen  indruk  nie. 

Volkspoësie  as  sulks  sal  nie  weer  geskryf  word  nie.  Eers 
moet  ’n  sosiale  rewolusie  ’n  ontwikkelingspunt  van  tydelike 
,,stabiliteit”  bereik  in  ’n  toestand  waarin  ons  weer  ’n  algemeen 
aanvaarde  wêreldbeskouing  en  ’n  gemene  mite  besit. 


WILLEM  M.  ROGGEMAN 

WEL  AARDIG  OM  TE  ZIEN 

Voorbij,  voorbij  dit  schrijven  reeds 

is  het  woord  gereisd  en  scheurde 

mijn  netvlies.  Ik  die  beef 

wanneer  de  aarde  drinkt  onder  de  regen, 

ik  leg  mijn  handen  om  je  bekken 

en  ken  mijn  verlies,  deze  brandbare  schat. 

Boven  de  kennel  van  je  mond 

zweeft  de  lokvogel,  schreeuwt  drie  maal 

de  vreugde  uit  mijn  handpalm  weg. 

Ik  adem  in  donder  en  in  bliksem. 

Een  stuntelige  bewoner  van  de  aarde, 
mijn  huid  verwelkt  en  brekend 
onder  het  stof  van  deze  reis. 

Sarrend  kom  je  op  mij  af,  brandend 
als  een  mes,  zuigend  als  een  spons, 
snel  geef  ik  je  mijn  erewoord. 


dit  halve  woord,  bedoeld 
voor  een  goed  verstaander. 

EBEN  MEIRING 


DIE  KUNS  HET  NET  HOMSELF 

Oor  die  rigting,  roeping  en  wese  van  die  kuns,  laat  sowel 
deskundiges  as  leke  hulle  deesdae  met  groeiende  animo  uit. 
Soms  vloei  die  ink  wel  ’n  bietjie  oordadig,  maar  tog  nie  sonder 
gedagteprikkelende  oomblikke  nie. 

Onder  die  vele  twispunte  wat  al  in  dié  kunsdebat  met  ’n 
mindere  of  meerdere  mate  van  klem  betrek  is,  vind  ek  dié 
van  maatstaf  en  norm  die  interessantste  en  betekenisvolste. 
Hoe  moet  ’n  kunswerk  beoordeel  word?  Wat  verwag  ek  daar- 
van?  Kom  ek  met  ’n  kant-en-klaar  resep? 

Oor  hierdie  punte  bestaan  daar  by  my  geen  twyfel  nie:  ’n 
kunswerk  stel  sy  eie  vereistes,  dring  aan  op  eie  maatstawwe, 
lewer  ’n  eie  uitspraak;  dit  is  ’n  onherleibare  produk,  selfgeldig, 
selfverantwoordend. 

Nou  is  daar  aartskonserwatiste  wat  die  wette  van  die  ,,letter- 
kunde”  as  die  alfa  en  die  omega  van  ’n  kunsskepping  wil  voor- 
skryf,  wat  aanspraak  maak  op  die  formulering  vir  die  ..essen- 
siële”  en  die  „ideale”,  en  wat  eksperimentering  en  vernuwing 
as  min  of  meer  ondermynende  bedrywighede  sien. 

Die  onvermydelike  gebeur:  die  kunswerk  word  ondersoek 
volgens  die  ,,moets”  en  ,,moenies”  van  ’n  voorafbeplande,  sê, 
Calvinistiese  geldigheid,  ’n  vooringenome  standpunt,  voorop- 
gestelde  beoordelingsnorme. 

So  ’n  aandrang  op  bepaalde  eenvormigheid  ontken  nie  alleen 
normale  evolusie  nie,  maar  ook  die  wettigheid  van  die  indivi- 
duele  skeppingsdaad.  Alle  literêre  eiers  kom  dan  eenvoudig 
in  één  mandjie.  Van  oordeel  kan  daar  nouliks  sprake  wees; 
wel  van  vóóroordeel.  Dié  is  bekend.  Dis  V.V.O.-strategie. 

Hoe  rym  ’n  mens  so  ’n  uitsluitlikheid  met  kunssin? 

Wat  moet  die  skrywer  tot  stof  neem?  Het  hy  iets  om  te 
sê?  Hoe  moet  hy  te  werk  gaan?  Moet  hy  hom  aanvaarbaar 
maak  vir  ander? 

Antwoorde  op  hierdie  vrae  bring  mens  noodwendig  van 
aangesig  tot  aangesig  met  die  massale  verskeidenheid  kuns- 
produkte  van  ons  eeu.  Omdat  daar  haas  geen  letterkundige 
skole  is  nie,  vier  individualiteit  hoogty.  Metamorfose,  krisis  en 
dooiepunt  is  populêre  beskrywingsterme:  vernuwingsfases  kom 
en  gaan. 

Dit  is  hier  waar  ek  aansluiting  soek:  móét,  of  kan,  of  wil 
die  skrywer  hom  uitdruk  in  terme  van  sy  eeu,  een  soos  die 
moderne? 

Ja,  antwoord  die  sg.  ,,betrokke”  skrywers  van  ons  tyd  op 
al  hierdie  vrae.  Ek  doel  nou  op,  o.a.,  die  Europese  eksisten- 

sialis  wat  so  sterk  aan  die  Afrikaanse  literêre  avontuur  deel- 
geneem  het:  ,,Ons  wil  nie  skaam  wees  om  te  skryf  nie,  en 
ons  wil  nie  praat  en  niks  sê  nie”,  Hier  is  die  skrywer  ondub- 
belsinnig  en  onherroeplik  verbonde:  hy  is  gewikkel  in  die 
veelvuldige  sin-soekende  pogings  van  sy  eeu;  hy  het  ,,iets  om 
te  sê”  en  hy  sê  dit  — met  ’n  vrymoedigheid  en  ’n  gewaagdheid 
wat  geen  toegewing  aan  formele  sedekunde  maak  nie. 

As  kunstenaar  van,  deur  en  oor  sy  eeu,  is  hy  dus  intiem 
gemoeid  met  woelinge  om  hom:  dit  is  in  sy  verhouding  tot 
’n  bepaalde  wêreld  dat  hy  na  uitdrukking  soek;  dit  is  in  ’n 
bepaalde  verband  dat  hy  voor  nuwe  eties-estetiese  gewaar- 
wordings  staan  wat  meestal  niks  te  make  het  met  Christelike 
waardebepaling  nie.  Sy  kuns  word  gekondisioneer  deur  sy 
eeu;  en  hierdie  kuns  wil  hy  oorweeg  sien  in  terme  van  ’n  vrae- 
stellende  opset  en  die  daarmee  gepaard  gaande  uitdrukkings- 
moontlikhede  en  tegnieke;  in  terme  van  ’n  vorm  en  inhoud  wat 
op  ’n  onmiddellike  werklikheid  steun,  hoe  omstrede  ook  al. 
Skep  so  ’n  skrywer  nou  nie-kuns  omdat  hy  beredenerend,  of 
ideologies,  ingestel  is  en  die  estetiese  net  as  suiwer  beskou 
wanneer  dit  ..ongemerk  verbygaan”,  d.w.s.  sonder  vertoon 
voorkom?  Of  waarom  sou  die  kunswerk  nie  ook  ’n  spanning 
tussen  aanvaarding  van  die  werklikheid  en  die  verwerping  daar- 
van  (herskepping)  kon  wees  nie?  Wanneer  ’n  kritikus  die 
skrywer  as  verbonde  sien,  is  hy  gedeeltelik  reg.  Maar  verbon- 
denheid  is  op  verre  na  nie  ’n  rustige  verkeer  met  bestaande 
verbande  en  norme  nie:  Hier  kry  Faust  se  ,.In  die  begin  is 
die  daad”,  as  daad  van  protes,  ’n  besondere  betekenis. 

Het  kunstenaars  nie  maar  altyd  hul  ,,andersheid”  gevestig 
op  die  verwerping  van  verouderde  vorme  en  kriteria  wat  op 
hulle  afgedwing  is  nie?  Van  altyd  af  nog  het  kunsvorme  en 
-uitings  gekom  en  gegaan  — anders  sou  net  leë  formules 
oorbly  — van  vroeg  af  was  die  letterkunde  maar  ’n  lang 
vertoon  van  reaksie  en  teen-reaksie,  waartoe  elke  tydvak  ’n 
besondere  toevoeging  maak. 

Nou  gebeur  dit  dat  ’n  deel  van  die  nuwe  literêre  beweging 
’n  relatief  beskeie  standpunt  inneem:  op  die  vraag  of  die  lewe 
sin  het,  kan  die  eietydse  skrywer  nie  antwoord  nie,  omdat 
hy  geen  kennis  daarvan  het  nie,  omdat  die  betekenisse  van 
die  wêreld  om  hom  eensydig,  voorlopig  en  teenstellend  is. 
Hoe  kan  die  kunswerk  dan  voorgee  om  ’n  vooruitbepaalde 
betekenis  te  illustreer?  Vóór  die  kunswerk  is  daar  niks:  geen 
sekerheid,  geen  stelling,  geen  boodskap  nie.  Dáárom  is  die 
nuwe  produk  ’n  soeke  wat  homsélf  skep,  sy  eie  waardes  skep, 
langsamerhand.  Dit  gaan  nie  oor  wát,  of  iets,  om  te  sê  nie. 
maar  oor  hóé.  Die  skrywer  moet  ’n  wêreld  vorm,  maar  uit 
niks,  uit  die  stof.  En  omdat  dié  kuns  ,,niks”  bevat  nie,  staan 
— of  val  — dit  alleen,  as  vorm,  as  homsélf,  en  nie  as  instru- 
ment  nie.  Skepping  in  diens  van  nie-artistieke  oorwegings 
is  ’n  blote  leuen:  die  probleme  van  kuns  en  gemeenskap  lê 

op  twee  verskillende  vlakke.  Henri  Bergson  stel  dit  so:  ,,Let- 
terkunde  en  sedekunde  is  twee  verskillende  dinge”.  Kunste- 
naar-wees  is  dan  om  nie  te  weet  dat  daar  alreeds  ’n  kuns 
bestaan  nie. 

Ek  het  my  beperk  tot  twee  teenstellende  hoofrigtings  ten 
einde  die  literêre  dilemma  te  beklemtoon.  Dit  sou  duidelik 
onsinnig  wees  om  na  versoeningsformules  rond  te  tas.  Of  moet 
ons  van  ,,valsheid”  en  ,,waarheid”  praat? 

Die  aangewese  weg  is  die  beoordeling  van  ’n  kunswerk  in 
terme  van  eie  voorwaardes  en  kriteria.  Wanneer  ’n  skrywer 
aanvoer  dat  hy  nie  weet  wat  ’n  roman,  ’n  ware  roman,  moet 
wees  nie,  dat  hy  net  weet  wat  vandag  se  roman  sal  wees, 
soos  hy  dit  maak,  vandag,  en  dat  dit  nie  sy  taak  is  om  hom 
te  hou  by  gister  se  vorm  nie,  het  ons  allermins  die  reg  om 
met  ’n  verstokte  en  verharde  waardebepaling  te  kom.  Is  dit 
ook  nie  opvallend  dat  juis  die  uitsondering  die  reël  in  kunssin 
en  -skeppingskrag  oortref  nie?  Dan  dink  ek  al  klaar  aan  Flau- 
bert,  om  van  Joyce,  Kafka  en  Faulkner  nie  eens  te  praat  nie. 

’n  Kunswerk  besit  ’n  eie  ,,geldigheid”,  ’n  eie  „waarheid”, 
’n  eie  „werklikheid”,  binne  ’n  eie  samehang  van  struktuur,  stof, 
aanbod  en  uitspraak,  onherleibaar  tot  enige  ander.  Kan  mens 
nie  aanvaar  dat,  waar  dit  geen  ander  ontstaan  en  bestaan  as 
in  die  woord  het  nie,  ’n  geskrif  sy  eie  doel,  sy  eie  les  is  nie? 
Dat  die  werk  nie  as  ’n  stuk  literatuur  benader  moet  word 
nie?  Dat  dit  na  niks  anders  as  sigself  verwys  nie? 

Dring  mens  aan  op  letterkunde  as  sodanig,  is  jy  besig  met 
iets  abstraks,  iets  ontwykends.  ’n  Boek  staan  eintlik  buite  die 
literatuur  as  eenheid  van  genres,  as  versameling  van  ewige 
waardes,  tipes  en  karakters,  as  uitdrukking  van  die  ideale  en 
die  essensiële.  Dit  streef  wesenlik  na  ,,nie-literatuur”,  omdat 
dit  nie  op  die  letterkunde  as  sodanig  aangewys  is  nie.  maar 
sigself  absoluut  bepaal.  Net  soos  ’n  skildery  onmoontlik  sou 
word  as  dit  sou  probeer  om  die  skilderkuns  voor  te  stel. 

Die  poging  wat  van  die  werk  ’n  eie  probleem  maak,  die 
drang  wat  van  die  werk  ’n  raaisel  maak,  die  werk  wat  die 
woord  sy  eie  maak,  ’n  artistieke  intimiteit,  ’n  skeppingsdrif 
wat  hom  nie  net  laat  meet  aan  ’n  ,,ek  moet”,  ,,ek  wil”  of 
,,ek  kan”  nie,  is  versinnend  en  openbarend  in  sy  eie  reg,  of 
dit  nou  ook  al  gaan  om  soeke.  satire.  filosofiese  probleemstel- 
ling,  sentimenteel-realistiese  of  historiese  opset. 

Nou  vind  ’n  mens  dat  die  sin-soekende  skrywer  getakseer 
word  volgens  dinge  wat  hy  by  die  vestiging  en  aanbod  van 
sy  werk  nie  as  rigtinggewend  erken  nie  en  as  toepaslike  maat- 
stawwe  dus  geen  saaklikheid  en  ook  geen  geldigheid  het  nie. 
Die  Christen  vind  sin  in  die  geloof.  Maar  wat  van  dié  wat 
hulle  nie  op  ’n  soortgelyke  oplossing  beroep  nie?  Links  en  regs 
waardes  en  betekenisse  toeken  op  ’n  vlak  waar  net  die  on- 
middellike  of  die  moontlike  of  die  soekende  beweeg? 

Die  kunstenaar  se  stof  is  tog  die  mens,  bestaan  en  alles 

wat  daarmee  gemoeid  is:  dáár  kan  hy  hom  deur  geen  be- 
kamping  en  opdrag  laat  lei  nie.  Sy  siening,  versinning  en 
vormgewing  vereis  absolute  verantwoordelikheid  teenoor  hom- 
self.  As  hy  ,,ontrou”  aan  een  of  ander  ,,waarheid”  is,  is  sy 
werk  self  tog  die  verantwoording  van  daardie  „onverantwoor- 
delikheid”. 

In  onsekerheid,  soeke  en  proefneming  lê  daar  ’n  werklikheid 
wat  openbarend  in  sigself  is.  En  daarmee  hoef  die  omstook 
van  primitiewe  graan  tot  religieuse  jenewer  niks  te  make  te 
hê  nie.  ’n  Karakter  wat  ’n  swerwer  of  ’n  soeker  is,  ’n  onder- 
soek  na  die  oorspronklike,  ondefinieerbare  materiaal  van  be- 
staan,  ’n  estetiek  wat  niks  vooruit  weet  nie,  is  dié  vals  net 
omdat  dit  nie  verchristelik  nie?  Gelowige  en  ongelowige  kuns 
sou  dan  identies  benader  moet  word;  die  kunsawontuur  sou 
vervaag;  die  risiko  van  oorspronklike  getuienis  sou  uitgeskakel 
word. 

Nee,  vorm  of  nie-vorm,  sin  of  nie-sin,  laat  die  kunstenaar 
sê  wat  hy  te  sê  het.  En  as  hy  niks  te  sê  het  nie,  laat  hom 
dit  ook  sê. 


PHIL  DU  PLESSIS 


LANDHUIS 


I 

ek  sien  in  rook  van  ’n  sigaret 

’n  skisofreniese  beeld: 

in  krakende  glas 

die  stad  obskuur  deur  reën 


ligte  skyn  onder 
deurkruis 
deur  die  materiaal 
van  groen  gordyne 


III 

katakombe 


II 

’n  stomp  raak  los  uit 
wilgerstompe  in  die  riet 
en  ’n  nagvoël  se  kreet  dryf 
ver  deur  die  tafsy  van  die  aand 


rv 

die  rook  van  my  sigaret 
krul  ioniese  kapitele 
om  skadufigure 
van  die  olielamp 


19 


lOAN  LDTTER 


WEB 

Êrens  moet  die  kind  nog  wees: 

haar  dag  is  oggend  middag  aand  en  slaap 

sý  weet  nie  van  die  stilte, 

dat  die  nag  die  langste  is. 

Ek  het  haar  verloor 

in  die  blink  ligte  — 

want  ek  is  ’n  vertroueling 

van  die  doolhowe 

die  donker  gedagtes  katakombes 

van  die  hart  — 

ek  het  verdwaal 

in  ’n  prisma  van  trane. 


MINUS-KURWE 

Moenie  die  lugleegte 
ontleed  nie 
waarin  die  cerebrum 
stol 

bestaan 

op  aangeleerde  reflekse 

— dra  klere,  groet  beleefd, 
laat  die  lippe  glimlag  — 
terwyl  gedagtes  huiwer, 
vreemderig 

soos  kleurvolle  insekte 
eindeloos 

oor  ’n  lou  kuil  kring. 

Leer  hulle  ken, 
geniet  hulle  selfs 

— versigtig  — 
totdat  die  gevleueldes 
weer  rus  vind, 

die  cerebrum  ontdooi. 


?0 


NAGMAAL 


Soveel  mane 
en  planete  terug 
was  daar 
lig  en  orde 
uit  die  duisternis; 

êrens  in  die  nuwe 

donker  waters 

soek  die  skepsel:  waar 

skyn  die  lig 

van  brood  en  wyn? 


WILHELM  KNOBEL 


HOUTSNEE 

die  getande  blare  van  die  aalwyn 

waaruit  sy  periodiek  die  sap  kom  tap 

staan  uitgedroog 

teen  die  horison  van  my  hart 

maar  sy  word  elke  dag  meer  vlesig 

en  haar  glimlag  soeter 

en  haar  hare  glans  met  nuwe  lewe 

sal  ek  toegang  weier 

as  sy  móre  weer  kom 

of  wag  in  spanning  op  die  laaste  dag 

en  haar  saam  met  my  ruk  in  die  spervuur 

waar  aalwyne  bleek  in  rye  staan 

op  die  doodgebrande  land 

IZAK  VAN  DER  WESTHUIZEN 


MEISIE  IN  ’N  KAFEE 

Sewe  en  ’n  half  sent  se  vrugtesap 
koel 

soos  die  hande  van  ’n  jong  man 

koop  met  ’n  muntstuk 
’n  mondvol  musiek 

maar  ’n  aand  by  vriende  kos  niks 

Die  Griekse  wit  kat 
is  warm  en  sag  soos  ’n  baba 

Sy  glimlag  loom 
haar  hand  gly 
om 

en  om  die  glas 

KUNSTENAAR 

As  my  verlange  koel  en  wit 
soos  lelies  op  diep  water  rus 
word  ek  gedagteloos  in  my 
van  witter  Lig  bewus. 

Maar  een  dag  vlam  ranonkels  soos 
die  roosknop  aan  jou  bors 
en  skielik  ver  van  lig  en  rus 
les  water  nie  my  dors. 

Een  mak  parkiet  wat  paring  roep, 
roep  piekerend  ver  en  soet: 
die  wasdom  van  soet  somers  ryp 
wit  beelde  uit  my  bloed. 

SIESTOG:  SIESTOG 

Toe  die  oom  met  sy  kapkar 
in  die  maan  gery  en  die  sterre 
kindertjies  was  wat  Jesus  kom  haal  het 
het  ek  gehuil 

want  die  katjie  kon  nie  inkom 

siestog 

uit  die  koue  nie 

Ek  lees  my  aandkoerant  voor  die  verwarmer 
’n  mens  moet  weet  wat  aangaan 
gaap  ek 

skink  ek  my  martini 

Baie  honde  huil  in  koue  agterplase 
die  venter  slaan  sy  maer  muil  met  ’n  stok 
honger  kinders 
kyk  deur  mooi  blink  vensters 

siestog 
gaap  ek 

proe  ek  my  martini 


ANALISE 
Ek  het 

met  die  slingerpaadjie  tussen  soetdorings  deur 

na  my  naam 

na  my  toekoms  gesoek 

by  die  klipkraal  verby 

en  die  reuk  van  die  nat  mis  was 

die  misreuk  van  weleer  van  die  óukraal  op  ons  plaas 
op  die  klipkoppie  in  die  koelte  gevoel 
hoe  koel  was  die  klipkerk  op  die  heuwel  lank  gelede 
(toe  die  dominee  preek 

soek  my  oë  die  donker  kamertjie  vir  stout  kinders) 

toe  ek  my  lekkergoedpypie  suig 

vra  oupa  streng  deur  die  jare  wil  jy  stop 

en  ek  skaam  my  deur  die  jare  minderwaardig 

oor  my  misdadige  lekkergoedpypie 

en  hoe  het  ouma  gesê  kinders  word  gesien 

en  ek  sluip  in  die  skaduwees  deur  die  jare 

by  meerderwaardige  mense  in  die  son  verby 

en  ek  soek  na  my  naam 

na  my  toekoms 

tussen  die  klipkoppies  in  die  son 
spartel  die  afvlerkmossie 

Toe  ek  hom  huis  toe  dra 
versigtig 

by  die  klipkraal  van  lank  gelede 

by  my  lekkergoedpypie 

by  ouma  verby 

het  ek  my  naam 

my  toekoms 

in  my  hande  gedra. 

SAREL  SMIT 


OP  'N  AANGRYPENDE  WYSE 

Middag  lê  die  wind 
my  kaal  gedagtes, 
ver  en  alleen 
onder  hoë  bome, 
op  die  winteraarde  — 

Julie  in  Johannesburg. 

As  die  mossies  net  weet. 
val  ’n  dennebol 
hoog  uit  die  takke, 
lê  in  die  wind, 
lê  in  die  vergetelheid. 


UIT  DIE  HART 

Sag  is  jou  oë. 
paraffienlampie 

op  die  kassie 
voor  my  kooi, 

soos  jy  praat, 
sing  die  ketel. 


Vanmóre  toe  ek  by 

die  oop  graf 

van  ons  liefde  staan, 

in  vrees  en  bcwing 

sonder  jou, 

het  my  sterre  gelieg. 


Vanaand  is  ek  hopeloos  bly 

oor  my  siekte, 

die  pyn  in  my  bors 

is  kerkklokke 

vroeg  in  die  móre, 

geen  wonder  dat  ek 

ewig  verlang 

as  swaeltjies 

swart  op  die  drade  sit. 

MADA  REINECKE 


DIE  PERSONEELBEAMPTE 


,,Naam?” 

,,Maja.” 

,,Maja?”  Hy  kyk  op. 

,,Maja,  die  bytjie?” 

,,Nee,  Maja,  die  meisie.” 

Hulle  glimlag. 

,,Van?” 

,,Zetling.” 

,,Skuus?”  Hy  brom  koponderstebo. 

,,Zetling.” 

,.Spel  dit.” 

Sy  gehoorsaam  nukkerig. 

Ouderdom  een  en  twintig.  Ongetroud. 

Sy  ontvang  haar  aanstelling  op  die  redaksie  van  een  van 
’n  duisendtal  Engelse  blaadjies.  Áan  haar  linkerhand  pryk  ’n 
groen  ring  soos  ’n  jong  vruggie. 

Sy  wip  koketterig  uit  die  outydse  stoel  en  klap  die  deur 
onvriendelik  toe. 

In  die  dom  kringetjies  van  die  personeelbeampte  se  vyf- 
tiende  sigaret,  vergeet  hy  gou  van  Maja,  die  meisie-by. 

Tot  die  aand. 

Toe  loop  haar  mooi  kuite  skielik  onder  ’n  kakiereënjas  skuins 
voor  hom. 

Hy  druk  verby  die  mense,  kom  onder  ’n  bloedrooi  neonlig 
langs  haar  te  loop. 

Sy  groet  eers  nie,  kyk  toe  weer  en  herken  by  nadere  aansig 
die  dikraambril. 

Maar  hulle  praat  nie;  deel  net  saam-saam  in  die  mobiele 
ritueel  van  stap. 

By  ’n  klein  grotjie  of  krotjie  ontglip  sy  hom.  Hy  vloek 
saggies  en  stop  sy  langsteelpyp  reg  op  die  wit  lyn  van  die 
besige  middelstraat. 

Dis  ’n  aand  waarop  die  bont  woeling  van  mense-loop  en 
mense-praat  hom  aggressief  stimuleer.  Roekeloos  géé  hy  hom- 
self  as  ’n  legkaartpatroon  sodat  hy  sy  bestaansreg  iewers 
kan  laat  geld:  die  puntjie  van  ’n  skoenriem  op  ’n  vuil  prentjie, 
die  ogie  van  ’n  naald,  die  klein  gaatjie  in  ’n  knoop  . . . 

As  dit  wasig-fyn  begin  te  reën,  druk  hy  vir  laas  deur  die 
doeanes  van  rigtinglose  reisigers.  Kies  kortpad  ’n  onkuise 
straatjie  waar  die  reënplassies  saggies  uitspoel  en  ’n  honger 
stadskat  koudnat  om  sy  bene  miaau. 

Hy  maak  sy  swaar  kamerdeur  oop  en  trap  die  wit  nota 
moddervuil. 

„Meneer,  Ek  kanselleer  my  pas  aangestelde  betrekking. 
Maja.” 

In  ’n  vergeefse  poging  om  sy  woede  te  beteuel,  kies  hy 
weer  die  smal  straatjie  waar  die  reën  nou  lang  repe  skyn. 

Hy  drink  een  na  die  ander  bier. 

Hy  sal  haar  wragtag  soek. 

Die  nuwe  dag  se  son  is  flou  gespook  na  die  nag. 

Hy  loop  sy  martelaarsweg  werk  toe  en  duiwel  die  deur  oop. 

Hy  onthou  van  Maja  Zetling.  Nog  nooit  van  haar  vergeet 
nie. 

Hy  gaan  spreek  die  redakteur  van  die  Engelse  tydskriffie 
waar  haar  plek  leeg  bly.  Die  dik  meneer  Lindley  se  grys 
hare  flits  sieklik-wit  teen  sy  woedende  rooi  gesig  as  hy  die 
Personeelbeampte  se  nuus  verneem. 

.,She's  absolutely  mad.  She  can’t  do  that!  You  must  find 
her.” 

Hy  praat  sy  Engelse  praatjies. 

Hy  het  mos  gesê  hy  sal  haar  soek. 

Twaalfuur  skakel  sy.  Om  te  verneem  of  sy  hulle  ..ongerief 
veroorsaak”? 

,,Ek  sal  liewer  ’n  persoonlike  onderhoud  met  meneer  Lindley 
aanbeveel.  Hy  is  billik  ontstoke.” 

,,Ek  kan  nie.” 

,,Kán  nie?” 

,,Ek  kán  nie,  ja.  Dis  onmoontlik.” 

„ . . . e . . . e . . .”  Hy  sit  uit  die  veld  geslaan. 

e . . . ek  het  dan  niks  verder  te  sê  nie.  Buiten,  juffrou 

Zetling,  dat  u naam  . . .” 

,,Ek  weet.  Tot  siens.” 

Dood  klik  haar  stem  af. 

Hy  vaar  Lindley  se  kantoor  binne  en  ontlaai  sy  emosie 
saakiik. 

Die  vet  maag  luister  met  raeganiese  periodes  van  uitswel 
en  terugkrimp.  Uitswel  en  terugkrimp. 

Tot  die  berg  van  haar  reaksie  verneem,  dan  rommel  dit  met 
die  krag  van  ’n  vuurspuwing. 

Die  personeelbeampte  maak  hom  haastig  uit  die  voete. 

Halfvyf  sluit  hy  die  deur  en  begin  sy  vadertjie-langbeen- 
soektog  na  Maja.  Hy  raak  betrokke  in  ’n  botsing  met  ’n 
mollige  Joodse  wyf  wat  kwêvoëlagtig  omvlieg  en  dan  haar 
skaamtelose  tog  voortsit. 

By  die  stadskouburg  kies  hy  rigting  na  die  sondige  woon- 
stelbuurt  waar  die  klein  woonhokkies  soos  eiertjies  aan  mekaar 
vasgroei. 

Terug  na  sy  gaping  in  die  legkaart-speletjie.  Haar  adres 
is  iewers  op  die  prent.  In  ’n  luidrugtige  koffiekroeg  sit  hy  drie 
koppies  koffie  stuurs  en  opslurp.  En  tuur  na  skamel  geklede 

meisietjies  of  mannetjies  wat  met  karige  oortuiging  hulle  bietjie 
seks  aan  die  wêreld  vertoon. 

Die  adres  loop  dood  in  ’n  vuil  gebou  waar  papnat  was- 
goed  ingeryg  op  die  popspeelstoepies  hang. 

Sy  baadjie  knel  hom. 

Teen  die  voorste  pilaar  hang  ’n  meisie. 

„Wie  soek  jy?” 

,,Maja  Zetling.” 

„Wie?” 

Hy  herhaal.  ,,Sy  behoort  in  nommer  drie  te  bly.”  Maar  sy 
raaiskoot  is  links  verby  die  kol. 

,,Ék  bly  in  nommer  drie.” 

,,0.  Wat  is  jou  naam?” 

,,Jy  soek  mý  tog  nie.” 

Sy  nek  ruk  sensatief. 

,,Ek  is  Myra.” 

,,0.  Is  hier  ’n  superintendent?” 

,,’n  Caretaker  ja.” 

,,Waar?” 

,,Die  boonste  flat.”  Sy  wys  met  ’n  dansbeweging  na  die 
boonste  venstertjie  sewe  verdiepings  ver  waar  ’n  blou  liggie 
klein  deurskyn. 

,,Die  caretaker  is  Bee-Bee,”  sê  sy. 

Hy  waag  die  wenteltrappies  boontoe. 

Halfpad  skree  sy:  ,,Wag,  ek  kom  saam.” 

Sy  haak  by  hom  in.  Haar  goedkoop  parfuum  kriewel  aan 
hom. 

Vyf.  Ses.  Sewe  . . . 

Sy  slenter  binne  sonder  eers  te  klop.  Sy  sleep  hom  aan 
die  pols  binne. 

Die  stoom  van  ’n  kokende  bad  water  walm  as  eie  wierook 
in  die  klein  tempeltjie. 

Bee-Bee  gil  haar  welkomsgroet  uit  die  badkamer. 

„Max  hier,”  skree  Myra.  _ 

Die  caretaker  kom  nakend  uitgeslof.  Sien  eers  nie  die  Per- 
soneelbeampte  nie  en  staan  vol-meisiekind  in  haar  hele  lengte 
voor  hom.  Met  die  wulpse  terughardloop  badkamer  toe,  jaag 
sy  'n  paar  stoomwolkies  vlug  op  loop  en  sien  hy  die  vleispop 
se  warm  heupe  en  die  laaste  waai  van  ’n  been. 

Die  dreigende  lawaai  van  die  kraan  hou  op. 

Myra  trek  hom  neer  op  ’n  deurmekaar  enkelbedjie  waarlangs 
die  dun  lig  wat  hy  van  buite  af  gewaar  het,  moedig  skyn. 

Hy  sit  houtpop  by  die  voet-en-end  van  die  bed. 

,,What’s  cooking?”  Dis  Bee-Bee  uit  die  badkamer. 

„Fish.” 

Hy  skuif  op  as  Myra  skuins  teen  hom  aanlê  en  haar  bene 
kruisgewys  op  die  bed  patroon. 

Bee-Bee  kom  in  met  ’n  dun  japonnetjie.  Afgeleef  en  bleek 
van  ervaring.  Die  liggaamspatroon  kleef  half  klam  aan  die  fyn 
materiaal  en  giet  die  hele  meisiebeeld  volmaak. 

,,Yes  my  dear?” 

Sy  gaan  sit  op  ’n  kussing. 

Hy  stotter  sy  soeke  na  Maja. 

Bee-Bee  lag  uitbundig.  Hy  vererg  hom  bloedig  en  staan 
op. 

„Sy  is  lankal  weg.”  Sy  lag  weer.  Maar  Myra-Max  sit 
uitdrukkingloos  soos  ’n  boeda-engel. 

,,Kom,  Myra,”  sê  hy  so  manhaftig  soos  ’n  landheer. 

Sy  gehoorsaam. 

Sy  het  hom  aan  die  hand  en  in  die  smal  gangetjie  leun  sy 
warm  teen  hom  aan. 

Alleen  met  Max  is  dit  voelbaar  anders. 

,,Is  Bee-Bee  die  caretaker?”  vra  hy  in  haar  taal. 

,,Ek  het  mos  al  gesê  ja.” 

Hy  wil  nog  vra.  Maar  hy  weet  mos. 

,,Hoekom  noem  sy  jou  Max?” 

,,Ons  het  baie  name  hier.” 

,,Het  Maja  hier  gewoon?” 

,,Sy  lieg.  Ons  ken  nie  so  ’n  cherrie  nie.” 

Hy  gaan  op  die  donkerste  trap  botstil  staan. 

,,Sy  lieg?” 

,,Sy  lieg  ja.  Die  pes.” 

Sy  soen  hom  in  die  nek. 

,,Sy  weet  as  jy  nog  meer  van  Maja  wil  weet,  sal  jy  weer 
kom.  En  sy  is  mos  die  caretaker.  Sy  vat  altyd  alles  vir 
haarself.” 

Die  vreugde  maak  hom  dronk.  Hy  moet  Maja  soek.  Sy 
bly  nie  in  dié  speelgoedhok  nie!  Hy  trek  die  slet  van  hom  af. 

By  die  bushalte  vang  sy  oog  iets  van  Maja  die  meisie.  Sy 
klim  op  ’n  bus.  Hy  wink  vir  ’n  taxi.  Die  bestuurder  jaag. 

In  die  middestad  klim  sy  af. 

,,Maja.” 

,,Waarom  kon  jy  nie  kom  nie? 

,,Persoonlike  sake.”  Sy  mismaak  haarself  met  die  skyn  van 
’n  glimlag. 

,,Iets  verkeerd?” 

Dit  lyk  of  sy  haar  gaan  oorgee  aan  ’n  innerlike  ontkete- 
ningsproses.  Maar  die  kennetjie  staan  weer  spits. 

,,Nee.  Nie  verkeerd  nie.  Net  gekompliseerd.” 

,,Drink  saam  met  my  koffie,”  nou  of  nooit.  Dan  altyd. 

,,Nee.  Kom  saam  met  my  huis  toe.  Ek  moet  gaan.” 

,,Ek  het  jou  gesoek  vanaand.” 

,,Hier  is  ek.” 

Hy  sien  elke  klein  vlekkie  in  haar  oë.  Sy  lieg  nie.  Sy  is 
’n  engel  met  skoon  oë  wat  hy  nie  in  die  stad  ken  nie. 

By  haar  woonstel  val  hy  in  ’n  bokhaarstoel.  Sy  trek  dadelik 
haar  kamerdeur  toe.  Opvallend  sag.  Amper  bekommerd. 

Dis  wég  van  die  satan,  by  haar.  Dis  nie  aarde  nie;  nie 
dakke  en  mure  nie.  Net  oop. 

Alles  is  mooi  soos  haar  oë. 

Hy  drink  'n  koppie  koffie. 

Hulle  praat  oor  wye  begrippe.  Oor  enger,  konserwatiewer 
pliggies  en  pyntjies.  Hy  deel  met  haar  sy  lomp  gedagtes  wat 
half  vermink  soek  na  volle  wasdom. 

,,Ek  het  ’n  kind,”  sê  sy  skielik  en  kyk  hom  vol  in  die  oë. 

,,’n  Kind?” 

,,’n  Kind  ja  . . . ’n  Lewendige  kind  wat  asemhaal.” 

,,Jy  sê  dan  , . .” 

,,Ek  sê  dit  ja  . . .”  -i 

,,Jy  is  getroud?” 

„Wás.” 

,,Die  persoonlike  saak?” 

,,Die  komplekse.” 

,,Jou  man?” 

,,Hy  is  weg.” 

Sy  staan  op  met  die  aksie  van  ’n  vermoeide  vrou  wat  die 
wêreld  se  laste  in  haar  liggaam  dra. 

,,Kom  kyk.” 

In  die  klein  blou  bed  lê  haar  mensie  wat  lewendig  is  en 
asemhaal.  Sy  trek  die  donskombersie  weg  van  die  mooi  gesiggie. 
Stomp  armpies  en  bene  lê  klein  in  die  wol. 

Die  verslaentheid  sit  bleek  op  hom. 

Hy  wil  haar  vasdruk.  Vir  haar  en  die  kind.  Hulle  toemaak 
met  sy  lyf. 

,,Toe  hy  die  kind  só  sien,  is  hy  weg.  Hy  sê  dis  nie  sý 
kind  nie.” 

,,Plastiese  snykunde?” 

,,Nee  wat  , . .” 

,,Maar  die  werk  . . . ?” 

Die  res  van  haar  sin  sê  sy  met  ’n  mond  wat  nie  práát  nie. 
Die  laatnag  maak  sy  vensters  wyd  oop.  Sy  groot  koel  asem 
jaag  met  nuwe  emosie  die  laaste  moontlike  vertwyfeling  op 
vlug. 

Sy  is  vir  hom  soet  van  heerlikheid  en  pyn  en  droefheid 
wat  hy  verstaan. 

Hy  word  ’n  druppel  wat  blink  afrol  tot  in  die  donker  hart 
van  ’n  plant.  En  as  dit  oggend  word,  sit  die  klein  blom  oop 
en  wit. 

En  Maja  kan  weer  heuning  maak! 


ONREGVERDIG! 
die  lente 

hring  vir  ander  tnense 
nuwe  liejdes; 
vir  my 
— hooikoors 

Stephan  Bouwer 

MARIÉ  BLOMERUS 


GESPREK  OP  KORAAL 

Ons  loop  oor  koraal 
rinkelend  loop  ons  en  rooi 
met  ruisende  woorde 
maar  ons  moet  altyd  omdraai 
voor  die  perlemoergrot 
voor  die  kristal 
die  vrye  die  allerheiligste 
terug  tot  waar 
’n  seeduiwel 

ons  woorde  aan  bloedskerwe  val 


★ 


Daagliks  neem  ek  kaalvoet 

’n  wandeling  deur  duwweltjies 

oor  die  warm  sand  die  sneeu 

om  die  uithouvermoë  te  verbeter 

want  dalk 

is  daar  eenmaal 

anderkant  die  realisme 

miskien  anderkant  die  verminking 

straks  anderkant  die  verlange  die  vage  vuur 

’n  geliefde 

’n  geliefde 

die  geliefde  in  ’n  purper  draagstoel 
as  beloning 

STERRE  KLAAG 

vir  Jeanne 
Sterre  klaag 

die  ghitare  is  met  modder  gestil 
hoor  hoe  skop  swaar  stewels  teen  glas 
in  die  andalusiese  nag; 

vaarwel  mirtebome 
vaarwel  sipresse  en  pilare 
sagte  liggame 

hardloop  vinnig  vinniger  as  die  koeëls 
die  droefheid 

beskerm  sonder  wapens  die  siel 
as  jy  val 

voel  nie  die  stof  in  jou  mond 
ken  nie  die  dood  se  swart  angelier 
sien  net  die  daeraad  van  engele 

Ek  is  verlief 
op  Neptunus 

met  die  skulpies  in  sy  ore 
wiere  in  sy  baard 
sy  wilde  visperde 
o 

as  hy  my  op  sy  blou  mallemeul 
laat  draai 
vergeet  ek  al  my 
wonde 


HEWITT  VISSER 


..ONDERWERP  DIE  AARDE  EN  HEERS” 

Bewerk  die  aarde,  het  Hy  gesê: 
laat  mieliekuiwe  in  reguit  lyn 
goudglinsterend  in  die  songloed  skyn; 
van  dal  tot  berg 
die  den  verlê; 

laat  huis  en  tempel  el  vir  el 

uit  gebakte  grond  opgaan; 

vorm  gouderts  in  klipmeul  fyngeslaan 

deur  smeltkroesvuur 

in  kruis  en  skel. 

Gehoorsaam  saai  ons  keep  op  keep, 
ons  maai,  in  skure  pak  die  gawe; 
van  ystererts  uit  gang  gegrawe 
bou  wolkekrabbers  . . . 
tart  uit  Sy  sweep: 

tot  weer  die  laaste  marmersuil 
vermaal  op  groue  puin  ’n  romp; 
die  afgematte  dennestomp 
verbleek  omkantel 
in  dorre  kuil. 

Nog  bly  die  oerwoord  die  gebod: 
heers  en  My  skeppingswerk  volmaak; 
en  nagmaals  onbevoeg  en  naak 
stap  langbaard  Adam 
uit  die  grot. 

WESSEL  J.  PRETORIUS 


FAMILIEVAKANSIE 

kussings 

in  die  kar  komberse  kosmandjies  fanta 
en  naarheid 

— dis  die  reis 

by  die  see 

wys  boetie  reeds  die  grootte  van  sy  vis 

pa  mik  gholfbaan  toe 

(hy  weet  ons  sal  nie  saampiekel  nie) 

ma  hou  sonbrandolie  hoede  en  hande  reg 

terwyl  ousus  net  ná  etes  krampe  in  die  vingers  kry 

ek  vlug 

vlug  na  die  seebries  hoop  vir  ’n  spoelplank 
maar  stap  dan  duinlangs 

— nie  meer  ’n  skoolseun  op  pad 

ASEMKOERE 

ons  lees  mark  condor 

ons  kuier  by  die  kerk 

ons  luister  trini  lopez 

ons  kuier  by  die  kerk 

ons  drink  coke  fanta  en  sprite 

ons  kuier  by  die  kerk 

ons  rook  rhodes  se  gunstone 

ons  kuier  by  die  kerk 

ons  vry  o ja  ons  vry 

ons  kuier  by  die  kerk 

ja  ons  vry  nog  outyds 

outyds  soos  ons  nog  kuier  by  ’n  kerk 

MY  STOFFASIE 

een  ek-kan-nie-aan-die-slaap-raak  nag 

het  ek  opgestaan 

in  die  spieël  gekyk 

in  die  spieël  was  ’n  gesig  vol  plooie 

hol  oë  verlepte  wange 

verlep  verdroog  veroud 

— ek  was  ’n  ou  gesig 

en  ek  het  gewonder  hoe  dit  moontlik  is 

ek  dink  mos  jonk  doen  die  dinge 

wat  die  jonges  doen 

— ■ ek  het  my  al  mal  gedink 

oor  hoe  ek  jonk  kan  dink 

(maar  dan 

by  die  profane  fliek  advertensies 

goël  swart  begrafnisondernemers  wit  kranse 

by  my  nog  groen  natuur) 

ek  het  God  aangeroep  o God 
wat  moet  ek  doen  het  ek  gedoen 

toe 

het  ek  kalm  berus 
na  my  Bybel  gesoek  gevind 
onder  ’n  lagie  stof 
aardse  stof 
my  stoffasie 

ALETTA  LUBBE 


BY  LEEU  EN  TIER  SE  KLIP 


Dis  nog  baie  vroeg.  Die  swart  haan  met  die  rooi  stertvere 
het  nog  net  een  maal  gekraai.  A1  die  mense  slaap  nog  want 
dit  is  koud  en  donker.  Die  vure  het  wit  en  stil  geword  en 
die  gras  en  bome  is  hard  van  die  ryp. 

Wie  staan  nou  daar  op?  Dis  Morongwe  wat  haar  kombers 
omhang  en  met  ’n  groot  haakspeld  vassteek.  Sy  maak  haar 
suster  wat  nog  slaap  wakker. 

,,Haai  Morongwe-nyane,  kom  jy  moet  opstaan  voor  die 
ander  mense  weer  die  haan  met  die  rooi  stertvere  hoor  kraai.” 

,,Dis  koud  en  waar  bly  die  son?”  vra  Morongwe-nyane. 

,,Nee,  die  son  slaap  ook  nog  ver  anderkant  die  berg  met 
die  plat  kop,”  sê  Morongwe. 

,,Waar  gaan  ons  heen,  Morongwe?” 

,,Ons  gaan  wortels  uitgrawe.  Ons  kos  is  min  en  wat  sal 
die  kinders  eet?”  antwoord  Morongwe. 

,,Ja,  hier  naby  is  nie  meer  wortels  nie  en  die  reën  kom  nie. 
Net  die  groot  wind  wat  die  son  rooi  maak  as  hy  gaan  slaap.” 

„Nee,  maar  ek  weet  waar  wortels  is,”  sê  die  oudste.  ,,Gister 
het  die  groot  blou  voël  by  die  rivier  vir  my  gesê  waar  die 
wortels  groei.  Ons  moet  loop  tot  naby  die  klip  van  die  Leeu 
en  die  Tier,  so  het  die  blou  voël  gesê.” 

,,Laat  ons  loop,”  sê  die  jonger  suster. 

Hulle  sit  die  mandjies  op  hul  koppe  en  hulle  loop  en  loop 
en  loop  — baie  ver:  oor  drie  berge  en  deur  vyf  spruite.  Die 
son  bêre  sy  kombers  en  maak  die  rantjies  geel.  Toe  kom  die 
susters  by  die  wortels  en  hulle  grawe  uit  en  pak  die  wortels 
in  die  mandjies.  Morongwe  haal  baie  wortels  uit  maar  hulle 
is  klein  en  dun.  Haar  jonger  suster  grawe  dieper  en  kry 
dikker  wortels  en  haar  mandjie  word  gouer  vol.  Daarvan  hou 
Morongwe  niks  — sý  is  mos  die  oudste.  Haar  hart  word  swart 
en  die  son  val  na  die  plek  waar  hy  gaan  slaap. 

Hulle  is  moeg  na  die  hele  dag  van  wortels  uitgrawe  en 
gaan  lê  op  ’n  plat  klip  om  te  slaap.  Hulle  weet  nie  dis 
Leeu  en  Tier  se  klip  nie.  Hulle  slaap  gou  en  die  maan  loop 
in  die  spore  van  die  son. 

Toe  word  Morongwe,  die  oudste  suster,  wakker.  Sy  het 
iets  gehoor  . . . sy  sit  regop  en  vou  haar  kombers  om  haar. 
Dis  stil,  net  die  nag  strooi  wit  poeier  oor  die  gras. 

,,Oemff  . . .”  hoor  Morongwe  weer.  Nou  weet  sy  dis  Leeu 
wat  so  praat,  hy  praat  met  ’n  honger  maag.  En  sy  word 
bang  en  kyk  na  haar  suster  wat  nog  slaap  op  die  klip.  Toe 

hoor  sy  ’n  groot  kat  blaas  en  sy  sien  vir  Tier  teen  die  maan 
staan.  En  sy  weet  . . . dié  klip  is  die  klip  van  Leeu  en  Tier, 
dit  is  wat  die  blou  voël  by  die  rivier  gesê  het. 

Morongwe  dink  toe  so:  sy  is  nog  kwaad  oor  haar  suster 
se  wortels  dikker  en  groter  as  haar  eie  is.  As  sy  nou  stil 
weggaan,  kan  Leeu  en  Tier  maar  vir  Morongwe-nyane  kom 
vang.  Sy  laat  haar  suster  daar  aan  die  slaap  lê,  en  loop 
sag  en  vinn^  die  nag  in  — terug  na  die  kraal  toe. 

Leeu  en  Tier  kom  al  nader  na  die  klip  toe.  Toe  brul  Leeu 
weer  hard  en  Morongwe-nyane  word  wakker.  Sy  sien  vir  Tier 
in  die  maanlig  staan  en  sy  weet  Leeu  is  ook  naby.  Toe  gryp 
sy  na  haar  mandjie  wat  naby  haar  voete  staan. 

,,Loop  weg  hier!”  skree  sy  en  gooi  ’n  groot,  dik  wortel 
teen  Tier  se  kop  dat  hy  tien  mane  sien.  Hy  skrik  so  dat 
hy  hardloop  — oor  drie  berge  en  deur  vyf  spruite.  En  voor 
Leeu  nog  mooi  weet  waaroor  Tier  so  hardloop  en  ’n  groot 
brul  gee  om  te  vra  waarom,  tref  ’n  dik  wortel  hom  agter  in 
sy  keel.  Hy  verstik  in  die  wortel  en  laat  vat  agter  Tier  aan. 

Toe  wag  Morongwe-nyane  niks  langer  nie.  Sy  gooi  haar 
kombers  oor  haar  skouers,  sit  die  mandjie  wortels  op  haar 
kop  en  streep  oor  die  vlakte  sodat  die  klip  van  Leeu  en  Tier 
agter  haar  al  kleiner  en  kleiner  word. 

Sy  kom  by  die  kraal  aan  toe  die  son  bokant  die  plat  kop 
uitklim.  Haar  ouer  suster  skrik  toe  sy  haar  sien  — het  Leeu 
en  Tier  dan  nie  vir  Morongwe-nyane  opgeëet  nie? 

,,Waarom  het  jy  vir  my  weggeloop,  Morongwe?”  vra 
Morongwe-nyane.  Toe  kry  die  ouer  suster  baie  skaam  oor  sy 
jaloers  was  op  haar  suster  en  die  groot  wortels. 

,,Nee,  ek  sien  nou  jy  is  nie  net  sterk  by  die  wortels-grawe 
nie,  maar  jy  is  ook  slim  ■ — baie  slimmer  as  Leeu  en  Tier.  Dit 
is  goed  so.” 

'Toe  het  die  susters  mooi  saamgebly.  En  dit  is  die  einde 
van  die  storie. 


FUTSUG 

Die  mespunt  van  die  ligstraal, 
sny  deur  die  duisternis: 
ontbloot  die  donker  silhoe'êt 
tot  helderheid  en  hVink  vernis. 

Nolte  Smit 

GEORGE  H.  WEIDEMAN 


HéNOG  van  die  binneveld 

Die  ou  oom  met  die  katoenwit  baard 
leun  ’n  wyle  op  sy  graaf  en  thu! 
korrel  hy  die  veertjie  in  die  leivoor  raak. 

Met  die  opkyk  vou  die  Richtersveld 

se  harde  berge  voor  my  oop: 

dié  plooigesig  het  swaarkry  gekén. 

Maar  diep  uit  sy  grot  skiet  elke  oog 
’n  vlam  van  vreugde:  die  wolke 
maak  uier  teen  Tweedam  se  hoog. 

Son-af  staan  ’n  palmboom 
wat  die  lente  in  sy  takke  dra 
reeds  tagtig  winters  lank. 

AFSKEID  VAN  ’N  OU  MAN 

Nanagreën  het  ’n  nartjiegeur 
en  die  wind  het  vlerke  soos  ’n  vink 
wat  soggens  die  lug  oopklief; 
nag  is  ’n  ou  man  wat  wégbeur 
agter  die  rantjies  in  die  weste, 
sy  silwer  hare  sleeptou  in  die  wind. 

Die  vink  kom  sit  vermakerig 

op  die  peulboom  se  tak  en  sing, 

koggel  met  sy  klein  klinkgedig: 

wie  roep  die  oggend,  die  wind,  die  voordagreën? 

Die  hings  met  die  gousblombles 

draf  baldadig  teen  die  rantjies  uit, 

snuif  die  geur  van  lusern  en  kruid 

onder  uit  die  Oranjedal.  Die  nag  stap  wes. 

FLAMINKE 

Die  pienk  steltlopers  van  die  Namibstrand 
bring  die  nag  met  ’n  donker  vlerkgeklap 
voor  die  son  — 

maar  elkeen  dra  stukkies  van  die  dag 
na  sy  nes. 

HENDRIK  PRINS 


WEERLIG  OOR  MAFEKING 

Ek  is  nie  in  die  Boland  gebore  nie.  Ek  twyfel  of  ek  ooit 
die  voorreg  sal  hê  om  Rome  te  sien  voordat  ek  sterf.  Dit  is 
baie  jammer.  Ek  bedoel  die  nadeel  van  ,,nêrens”  gebore  te 
wees.  En  tog  is  ons  mos  maar  almal  sentimenteel  oor  die  land 
van  ons  herkoms.  Maar  hier  is  die  Bolanders  beter  as  ons: 
hulle  is  baie  nederig.  Húlle  is  sentimenteel  omdat  die  Boland 
nou  maar  eenmaal  die  Boland  is.  Vreemdelinge  van  nederige 
herkoms  en  van  mindere  poëtiese  aanleg  moet  eers  die  Boland 
aanskou  om  te  kan  dig! 

Sien  Rome  en  sterf! 

Sien  die  Boland  en  wen  die  Hertzogprys! 

Kom  jy  uit  die  Karoo  of  die  Kalahari  en  jy  raak  sentimenteel 
oor  joú  land  is  dit  pure  hovaardy.  Want  sien,  dan  besing 
jy  die  land  van  jou  herkoms  omdat  dit  in  staat  was  om  iets 
soos  jy  te  lewer!  Dit  verskaf  egter  ’n  antwoord  aan  diegene 
wat  my  minag  omdat  ek  nie  in  die  Boland  gebore  is  nie:  om 
in  ’n  land  van  vaalbos  en  kalkklip  gebore  te  wees  en  dan 
nog  poëties  oor  so  ’n  land  te  word  ^ voorwaar  dit  getuig 
van  uitsonderlike  digterstalent! 

Snags  ruik  die  Noordewind  na  reën  en  speel  die  blitse  oor 
Betsjoeanaland.  Stilte  en  sterre.  ’n  Staaltjie  lui  dat  dit  hierdie 
helderte  van  die  sterre  is  wat  die  republiekie  ,,Stellaland”  sy 
naam  gegee  het.  Aan  Stellaland  grens  Gosen.  Miskien  was 
dit  juis  die  dorte  van  die  Noordweste  wat  die  boere  nêrens- 
land  so  ’n  weelderige  naam  laat  gee  het. 

Septembermaand  blom  die  soetdorings.  Donsige  klein  kui- 
kens  teen  die  dorings.  En  die  vaalbos  blom.  Dan  is  nêrens- 
land  snags  die  soetheid  self. 

My  land  is  ’n  dor  en  dorstige  land.  Daarom  is  dit  ’n  land 
van  hoop.  Dis  ’n  naglikse  hoop,  want  snags  vlam  die  weerlig 
oor  Mafeking,  verder  oor  Betsjoeanaland. 

Van  daardie  blitse  leef  die  boere.  Nie  omdat  die  reën 
van  daardie  kant  kom  nie.  Ons  reën  kom  uit  die  weste.  Maar 
dáárdie  weerlig  is  ten  minste  ’n  bewys  dat  daar  nog  plekke 
is  waar  dit  reën!  As  jy  tot  laat  genoeg  buite  in  die  nag  wag, 
moet  jy  later  die  blitse  oor  Betsjoeanaland  sien  speel.  Maar 
soms  bly  dit  slegs  by  hoop  en  ’n  skrale  troos.  Want  tot  diep 
in  Desember  kan  die  westerbank  weier  om  blou  uit  te  stoot. 
Soms  stoot  dit  wel  kort  voor  sononder  uit,  maar  waai  dan 
met  baie  wind  en  stof  verby.  Ek  ken  nie  nog  so  ’n  hitte 
soos  dié  van  die  westewind  wat  oor  die  dor  Kalahari  kom  nie. 
Dit  brand  baie  erger  as  die  son.  Die  wind  staan  smórens 
wes  op,  en  saans  gaan  lê  hy  wes.  Op  ’n  móre  krink  die  wind- 
pomp  krakerig  om.  ’n  Koel  wind  begin  vanuit  die  noorde  stoot. 
,,As  hy  net  drie  dae  hou,”  sug  die  boere.  En  die  wind  waai 

drie  dae  noord.  Op  die  derde  dag  kom  die  wit  wolke  oor 
Vryburg  op.  As  dit  vieruur  begin  val,  sing  die  paddas  van- 
aand  in  die  vlei.  Die  botterblomme  bot  geel  en  die  Kersfees- 
klokkies  vlek  die  veld  plek-plek  bloedrooi.  Dit  is  die  wonder 
van  my  wêreld:  dat  dit  so  baiekeer  wonderlik  herbore  word; 
dat  uit  die  stof  die  soetgras  stoot;  dat  die  asvaal  papie  oor- 
nag  ’n  groenbont  vlinder  word. 

My  wêreld  se  mense  het  so  ’n  mooi  manier  om  oor  die 
weer  te  praat.  Ma  kla  altyd  dat  dit  darem  so  oneerbiedig  is, 
maar  dit  gaan  mos  maar  so  met  die  dinge  waarmee  ’n  mens 
elke  dag  saamlewe.  As  meer  jong  bruidjies  die  groot  waar- 
heid  op  die  huweliksdag  wou  besef  dan  sou  daar  dalk  later 
veel  minder  griewe  in  die  huwelik  ontstaan  het!  September 
as  die  soetdorings  sommer  van  pure  niks  begin  blom,  kom 
die  maagdelike  wit  wolkies  elke  dag  ewe  suinig-  en  neus-in- 
die-lug  oor  ons  verbygedryf.  Dan  sê  die  boere:  ,,September 
se  weer  is  net  soos  ’n  jong  koeitjie  wat  nog  nie  wil  sak  nie.” 
En  as  die  noordewind  hom  nors  hou  en  elke  dag  die  stukke 
wit  skuim  vinnig  oor  Stellaland  jaag  en  hulle  ver  weg  oor 
Betsjoeanaland  se  bosse  gaan  leegskud  dan  hoop  die  boere 
dat  die  wind  ’n  skielike  krinkslag  sal  maak  en  uit  die  suide 
begin  te  stoot,  want  dan  ,,draai  hy  die  handdoek  droog”.  Ja-nee, 
dan  kan  jy  seker  wees  dat  jy  vanaand  op  die  kortgolf  ook 
g’n  stukkie  nuus  sal  hoor  nie.  Maar  dit  maak  ook  eintlik 
nie  veel  verskil  nie.  Jy  luister  na  die  reën,  jy  luister  na  die 
geute:  dis  jou  en  jou  mense  se  nuus! 

Eendag  as  die  skemer  my  vir  laas  op  die  sandpad  vang, 
eendag  as  my  voete  daarop  al  stadiger  suig-suig,  dan  weet 
ek  sal  hierdie  dinge  soos  aandblomme  weer  skugter  in  die 
skemering  van  my  laaste  dae  oopvou.  Dit  is  dat  ons  in  hierdie 
barre  wêreld,  net  soos  die  mense  van  Wes-Transvaal,  geleer 
het  om  op  te  kyk.  Eers  om  op  te  kyk  na  die  wolke:  om  hulle 
beloftevolheid  te  probeer  deurgrond;  en  dan  om  deur  die  wolke 
agter  die  gewone  dinge  die  Onsienlike  te  sien. 

As  die  hittegolwe  die  bloekoms  laat  dans  teen  die  matglas- 
lug,  as  die  Desemberson  die  wêreld  kaiing  braai,  kon  ons 
leer  om  mekaar  se  gedagtes  te  waardeer,  soos  ons  geleer  het 
om  die  geskrewe  gedagtes  van  ander  te  waardeer,  want  hulle 
was  ons  enigste  geselskap.  So  is  dit  dat  die  hart  oorstelp  kan 
wees  deur  die  bietjie  wat  hy  wel  ontvang.  My  ou  dor  wêreld 
raak  so  oorstelp  as  hy  net  effens  deurvogtig  word;  sy  mense 
raak  so  as  hulle  net  maar  die  tekens  van  liefde  en  van  Sy 
liefde  gewaar  word. 

En  na  die  daaglikse  dorheid  van  my  bestaan.  speel  nog 
snags  as  dit  stil  is,  die  weerligte,  soos  altyd  oor  Mafeking. 

D.  P.  M.  BOTES 


(love  song  to  a city  perhaps) 

so  ken  jy  die  oomblik  van  ’n  stad  se  grootheid 
as  ’n  werker  huiwer  teen  die  lug 
en  jy  skielik  teen  die  steen  die  staal  en  vuil  sien 
die  skoonheid  ’n  oorablik  van  die  mens 

wanneer  jy  kyk  na  krane  en  katrolle 

versteende  geraamtes  van  reuse  teen  die  skemerson 

as  jy  sien 

die  geslepe  dobbelstrate 
die  visoog  geboue 

wanneer  die  aand  se  vlerke 
sy  nes  donker  maak 

jy  verwag  die  wonderlikste  avonture 

iewers  lui  ’n  telefoon 

daar  is  altyd  telefone  wat  lui  in  ’n  groot  stad 

en  móre  lees  ons  van  transaksies 

miljoene 

beklink  met  brandewyn  whisky  en  soda 

die  geur  van  ’n  naakte  meisie 

dryf  soos  warm  sneeu  by  jou  kamer  in 

satelliete  is  ons  sterre  beweeg  en  vergaan  net  vinniger 

slegs  op  hierdie  oomblik 

besef  jy  die  suiwerheid  was  is  en  sal  wees 

ou  gode  sterf  soos  verlore  en  versteende  woude 

later  grawe  ons  hulle  op 

dan  word  ’n  maklike  en  skaamtelose  doelwit 
ver  lê  die  stad 

gedroom  in  die  baarmoeder  van  die  natuur 
voor  dit  losbreek  van  die  droom 

verken  jy  die  wilde  hemel 
die  waaiende  wolke 
die  groot  tragiek 

STEPHAN  BOUWER 


VIR  LERINA  (8-2-67) 

Ek  wou  ’n  tribuut  aan  jou  skrywe 
klein  tragiese  prinsessie 

’n  vers  oor  jou  en  die  verraad  van  die  lewe 
maar  my  potlood  het  swaar  geword 
soos  my  tong 

jy  wil  nie  in  gedissiplineerde  lyne 
kom  lê  nie 

my  mengelmoes  terugflitse 
weier  om  poësie  te  word 
ek  kan  niks  meer  sê 
tragiese  prinses 
ek  salueer 

DIE  SKADUWEE  VAN  JOU  GLIMLAG 
( Vir  Jana) 

splinters  lente 
skerwe  somer 
flitse  herfs 

in  die  skrootwerf 
van  my  gedagtes 
lê  steeds 

die  skaduwee  van  jou  glimlag: 
winter 

HULLE  WAT  TEEN  MY  SAAMSWEER 

Hulle  wat  teen  my  saamsweer 

het  my  baadjie  droogskoonmaker  toe  geneem 

en  so  het  hulle  seëpralend  aanskou 

hoe  hulle  breinspoeling  werklikheid  word 

Want  toe  hy  terugkom 

het  ek  jou  weer  agter  die  lapelle  gesoek 

maar  die  reuk  van  Ajax 

het  jou  plek  in  my  lewe  geneem 

nou  smous  ek  maar  met  die  wonde 
van  eerste  liefde 

in  rymlose  digwerk 

OU  MAN  OP  DIE  PLEIN 


Ek  sien  soms  ’n  ou  man 
op  ’n  bankie 
wat  koorsagtig  pypstop 
met  sy  herinneringe 

Dan  wonder  ek  wat  hy  sal  dink 
as  ek  langs  hom  gaan  sit 
en  begin  huil 
oor  my  wonde 


CHRIS  ZIETSMAN 


OUJAARSAAND  ALLEEN 

ek  wens  ek 
was  op  die  plein 
waar 

toeters  toet 
klappers  klap 
hande  hand-om-die-lyf 
maar 

in  my  kamer 
waar 

vreugde  verdwyn 
stilte  stik 
gedagtes  galberou 

daar 

vernietig  ek  die  kalender 
tussen  starende  mure 

EK  WIL 

ek  wil 

in  ’n  sampan  woon 
tussen  geel  miljoene 
om  alleen  te  wees 
en  myself  te  vind 

FRED  WALEWIJN 


GEBORE  REBELLE 
('n  Fragment) 

Nou  ja,  hier  staan  ons  dan  op  die  speelplek  van  die  skool. 
Die  oorlog  waar  die  mense  nog  altyd  oor  praat  en  waar  ons 
so  min  van  weet,  is  nog  nie  so  lank  verby  nie.  Ons  is  maer 
en  bleek  outjies  in  baie  kort  broekies  en  ook  dit  het  met  die 
oorlog  te  doene.  Na  ons  word  verwys  as  die  oorlogskinders 
en  dis  snaaks  om  by  die  naamafroeping  van  die  juffrou  te 
hoor  waar  ons  so  almal  gebore  is;  die  een  outjie  in  Parys, 
die  ander  in  Engeland,  Karel  Schamps  in  Holland.  Mens  kan 
dit  hoor  aan  ons  taal,  of  tale?  John  gebruik  nog  baie  Engelse 
woorde,  eintlik  is  hy  nog  ’n  egte  ,,jampot”.  Karel  Schamps 
vaar  nie  juis  beter  nie;  as  hy  ,,lEkker”  pleks  van  ,,lAkker” 
sê,  brul  die  hele  bende:  ,,den  Ollander,  den  Ollander!”  Dit 
maak  ons  Hollander  baie  kriewelrig.  Op  ’n  dag  het  hy  toe 
uitgeskreeu:  ,,liewerster  nen  Ollander  as  nen  Belg.”  Dat 
Schamps  daarmee  sy  eerste  Vlaams  nasionale  geloofsbelydenis 
afgelê  het,  het  hy  self  nie  geweet  nie  en  het  hy  en  ^ ons 
al  lank  vergeet  anders  sou  dit  vir  hom  later  nog  ’n  feit  ten 
laste  meer  gewees  het.  A1  wat  eintlik  baie  belang  geheg  het 
aan  Karel  se  verklaring  was  Jan  wie  se  pa  destyds  baie 
kwaad  van  die  front  terug  gekom  het.  Dié  het  Schamps  met 
bewondering  aangekyk.  Hy  het  toe  al  meer  van  politiek  ge- 
weet  as  ons.  Trouens  die  feit  dat  sy  pa  ’n  Oudstrijder  is, 
gee  hom  spesiale  status  . . . en  baie  lekkergoed  van  ou  tan- 
nies.  Het  ons  nie  langs  die  skool  die  Oudstrijdersstraat  nie? 
Vroeër  was  dit  doodgewoon  Raapstraat.  Die  straat  is  nou 
ook  na  Jan  se  pa  genoem,  iets  waaraan  hy  ons  voortdurend 
herinner. 

Ons  is  dus  oorlogskinders  en  die  mense  sê  dat  ons  baie 
moet  eet.  Dit  doen  ons  met  graagte,  maar  wat  nie  so  lakker 
(,,lekker”  sê  Schamps)  is  nie,  is  die  drankies  en  die  pille  wat 
vir  die  ,,swak”  kinders  gegee  word.  Die  enigste  nut  wat 
hulle  het,  is  dat  daarmee  die  eentonige  rekenkundeles  onder- 
breek  word.  Die  hoof  bring  dit  self  in  die  klasse  rond  want 
die  goed  kom  van  die  munisipaliteit  self  en  dit  gaan  hier 
om  ’n  patriotiesc  daad:  die  sorg  vir  die  nageslag  van  die 
vaderland.  Die  hoof  het  ’n  pragtige  pankop  en  dis  plesierig 
om  in  die  somer  die  sonlig  met  ’n  spieëltjie  daarop  te  gooi, 
maar:  gevaarlik,  gevaarlik,  GEVAARLIK.  Want  hy  het  ’n 
tegniek  om  jou  ore  so  te  draai  dat  hulle  naderhand  onderstebo 
staan! 

Of  die  versterkende  middele  baie  help,  weet  ons  nie.  Almal 
blv  maar  kort  en  tingerig,  veral  John  wat  met  meneer  Van 


42 


de  Kerkhove  so  lekker  Engels  kan  praat.  Na  die  streng  winter 
bly  John  ’n  paar  dae  tuis  en  toe  kom  die  nuus:  hy  is  DOOD. 
Dit  bring  nogal  ontwrigting  van  die  normale  verrigtings  mee, 
iets  waaroor  ons  in  ander  omstandighede  bly  sou  gewees  het. 
Nou  moet  ons  egter  swart  pakke  klere  aantrek  en  langs  die 
lykwa  stap  kerk  toe.  Dié  word  nog  deur  perde  getrek  wat 
ook  maar  brandmaer  is. 

Die  vroeë  son  van  die  lente  is  ons  genadig  en  op  die  sy- 
paadjies  staan  baie  mense.  Ek  hoor  dat  vrouens  sê:  weer  ’n 
oorlogsslagoffer.  Trouens  dis  nog  maar  kort  na  die  tyd  van 
die  Spaanse  griep.  Die  onderwerp  oorlog  word  nog  eens  be- 
handel  in  die  toespraak  van  die  hoof.  Sy  jas  hang  vol  ere- 
tekens  al  was  hy  self  nooit  aan  die  front  nie.  Een  van  ons 
ware  helde,  mnr.  Bouchery,  dra  maar  net  ’n  beskeie  bandjie 
in  sy  knoopsgat.  Jan  sê:  meneer  Bouchery  is  ’n  goeie  ou 
maar  tog  nie  ’n  Fronter  nie.  Sy  pa  wel:  die  het  sy  deko- 
rasies  en  ook  sy  bandjies  terug  gestuur  na  die  minister  van 
oorlog  (tans  van  landsverdediging) . Hy  kon  hulle  tog  maar 
vir  Jan  gegee  het  om  mee  te  speel. 

Dis  lAkker  (,,lekker”,  sê  Schamps,  nog  altyd)  om  by  meneer 
Bouchery  in  die  klas  te  wees.  Hy  praat  snaaks,  maar  tog 
anders  as  Karel.  Bouchery  is  ’n  V/es-Flaming,  ,,van  bachten 
de  kupe”  soos  dit  genoem  word.  Na  ’n  paar  minute  moeder- 
taal  (en  hoe  spreek  hy  dit  alles  uit!)  of  aardrykskunde  begin 
hy  altyd  vertel  van  sy  lewe  aan  die  front.  Hy  het  baie  op  die 
vyand  geskiet,  maar  toe  Lowieke  hom  vra  of  hy  ooit  Duitsers 
doodgemaak  het  aangesien  dit  tog  blykbaar  die  doel  van  die 
oorlog  was,  sê  hy  dat  hy  nie  weet  nie.  Snaaks.  Op  die  films 
wat  ons  te  sien  kry,  is  dit  baie  duidelik.  Hulle  steek  sommer 
bajonette  deur  hulle  pense!  Sou  Bouchery  nie  dalk  probeer 
het  om  hierdie  skelms  te  spaar  nie!  Want  skurke  was  hulle, 
dit  lees  ons  in  allerhande  boeke  en  boekies,  selfs  in  die  ver- 
gulde  goed  wat  ons  op  die  prysuitdeling  kry.  Maar  hulle 
was  knap,  hoor!  Die  elektriese  draad  tussen  die  Belgiese  en 
HoIIandse  grens  om  spioene  en  vlugtelinge  te  keer,  was  ’n 
pragtige  uitvinding  as  mens  daaraan  dink  dat  in  die  straat 
van  die  skool  slegs  die  helfte  van  die  huise  krag  het  en  dat 
daar  selfs  nog  ’n  paar  is  wat  met  ’n  paraffienlamp  moet  klaar- 
kom. 

In  die  straat  van  Karel  Schamps  woon  ’n  ou  dame  wat  altyd 
in  swart  geklee  is  en  nie  deel  neem  aan  die  kortrok-mode 
wat  na  die  oorlog  ,,sy  knie”  uitgesteek  het  nie.  Sy  het  nie 
’n  man  nie  en  tog  is  sy  nie  ’n  weduwee  nie.  As  pa  en  ma 
Schamps  aan  die  middagtafel  oor  haar  praat  dan  doen  hulle 
dit  in  Frans.  Maar  ons  word  alreeds  in  die  skool  soveel  Frans 
(Jan  noem  dit  Chinees)  ingepomp  dat  Schamps  gou  hoor 
waaroor  dit  gaan.  So  sê  sy  ma  dat  die  man  van  Madame 
Weyns  ’n  ,,aktivis”  is.  Watter  beroep  is  dit?  Seker  een  wat 
hom  ver  van  die  huis  hou  . . . 

Die  vriende  het  dit  ook  al  êrens  gehoor,  maar  dis  alles 

so  geheimsinnig.  Lowieke,  wat  nie  in  die  buiteland  gebore  is 
omdat  sy  ouers  nie  op  die  vlug  was  nie,  is  die  aangewese 
persoon  om  hierdie  vraag  aan  ons  klasonderwyser,  meneer  De 
Beer,  te  stel.  Die  antwoord  kom  maar  stadig  en  het  seker  groot 
inspanning  gekos.  ,,Die  aktiviste  was  mense  wat  onder  die 
oorlog  hulle  kelders  vol  aartappels  had.  Dié  het  hulle  van  die 
Duitsers  gekry,  terwyl  die  ander  mense  honger  gely  het.  En 
nou  gaan  ons  aan  met  die  les.” 

Na  skool  gaan  ons  dadelik  na  die  kelder  van  Madame  Weyns 
kyk.  Dié  kom  met  ’n  val  op  straat  uit  en  moet  beslis  groot 
wees.  Ons  het  hier  dan  wel  met  ’n  groot  ,,aktivis”  te  doen. 
En  hy  is  nou  seker  weg  omdat  die  aartappels_  nou  klaar  en 
die  kelder  leeg  is  soos  ons  enigsins  deur  die  tralies  kan  sien. 

Sekerlik  weet  ons  nie  alles  van  die  oorlog  af  nie.  So  was 
daar  vrouens  waarvan  hulle  in  1918  in  die  openbaar  die  hare 
afgesny  het.  Waarom?  Dit  wil  meneer  De  Beer  ons  nie  sê 
nie.  Ons  is  glo  nog  te  klein  daarvoor,  en  dit  is  ook  die  mening 
van  al  die  pa’s  en  ma’s  wat  daaroor  geraadpleeg  word. 

Op  ’n  seker  manier  gaan  die  oorlog  nog  voort,  al  is  daar 
geen  front  meer.  Dit  gebeur  in  die  politiek. 

Ons,  die  kinders,  stel  meer  belang  in  ’n  ,,duidelike”  oorlog. 
Die  frontlyne  staan  in  ..duidelike”  krytstrepe  afgemerk  op 
die  plat  klippe  van  die  Krugerplein.  Daar  is  ook  aanduiding 
van  twee  kampe  van  krygsgevangenes,  want  ons  maak  nie 
iedereen  dood  nie.  Op  die  Krugerplein  kom  strate  uit  met 
name  soos:  Cronjéstraat,  Delareystraat,  Bothastraat  en  Gene- 
raal  de  Wetstraat.  Meneer  De  Beer  sê  dis  nou  ter  ere  van 
die  Boere  van  Transvaal.  Dié  het  vroeër  teen  die  Engelse 
geveg  en  daar  was  nou  vir  jou  ’n  regverdige  oorlog.  Alla- 
wêreld!  Was  die  vorige  een  dan  nie  regverdig  nie?  Maar  toe 
Lowieke,  ja  altyd  maar  daardie  dapper  Lowieke,  vir  meester 
vra  waarom  ons  hierdie  ,,laaste  keer”  saam  met  die  Engelse, 
dus  die  vyande  van  die  Boere  geveg  het,  word  hy  summier 
,,aan  die  deur  gesit”,  en  toe  die  hoof  hom  in  die  gang  kry, 
kry  hy  ook  nog  ’n  klap  ,,vir  belediging”  van  ons  Bondgenote. 
Toe  maar. 

Dit  het  nou  reperkussie  op  óns  oorlogvoering.  Want  wie 
wil  nou  aan  die  kant  van  die  Engelse  veg  op  ’n  front  met 
die  naam  van  Krugerplein?  Ten  slotte  moes  ons  die  front  verlê 
na  ’n  meer  neutrale  plek:  „den  Berg”,  grappig  genoeg  ’n 
oorskot  van  die  óu  vestingwerke  aan  die  rand  van  die  stad. 
Die  enigste  nadeel:  dit  was  ver  van  die  bioskope  af  wat 
ons  op  die  vry  Donderdagmiddae  voor  en  na  die  gevegte 
besoek  het. 

Dit  dus  wat  die  front  betref.  En  nou  die  wapens.  Lineale 
natuurlik  waarvan  die  punte  in  opregte  rooi  ink  gedoop  is. 
Die  ,,bloed”  kom  uit  die  laai  van  die  klasonderwyser.  Dapper 
is  hy  wat  hierdie  inkpot  gaan  roof  want  ook  meester  De 
Beer  het  ’n  lineaal  wat  nie  uitsluitlik  dien  om  lyntjies  in  sy 
klasdagboek  te  trek  nie. 

By  al  die  speletjies  op  die  Krugerplein  of  op  „den  Berg” 
gaan  dit  taamlik  bloedloos  toe,  maar  dit  is  nie  orals  die  geval 
nie. 

Regte  bloed  vloei  ryklik  op  die  Grote  Markt  waar  ’n  student, 
Herman  van  den  Reeck,  deur  die  polisie  neergeskiet  is.^  Hy 
het  geval  met  die  Vlag-met-die-Leeu  in  die  hand.  En  nou 
mag  hulle  dit  almal  weet,  ons  hoof,  die  inspekteur,  ons  pa’s 
en  ons  ma’s,  maar  dit  is  ook  ONS  vlag.  Hulle  kan  maar  aan 
hulle  huise  hang  wat  hulle  wil.  Ons  ken  die  winkeltjies  waar 
ons  leeuvlaggies  kan  koop,  en  swart-geel  strikkies  vir  die  fees- 
dae  waarop  ander  mense  trikoloor  dra.  Jan  Schuyt,  die  seun 
van  die  Fronter,  en  Karel  Schamps  het  ons  die  pad  daarheen 
gewys.  Ons  sit  met  norse  gesigte  en  so  traak-my-nie-agtig 
moontlik  as  die  Brabangonne,  die  lied  wat  ons  by  die  defileer- 
mars  op  die  nasionale  feesdag  moet  sing,  aangeleer  word. 
Maar  ons  sing  dit,  as  dit  nie  anders  kan  nie,  so  vals  moontlik 
tot  groot  woede  van  meneer  Niels  wat,  soos  ons  agteraf  ver- 
neem,  self  ’n  flamingant  is.  Daarom  seker  leer  ons  ook  ,,’t 
Zijn  weiden  als  wiegende  zeeën”  en  vooral  ,,Mijn  Vlaanderen 
heb  ik  hartelijk  lief”.  Dan  spring  ons  op  en  sing  dit  met 
trane  in  die  oë.  Na  klas  skreeu  ons  in  die  strate  ,,Borms  vrij”. 
Dit  is  nou  ’n  aktivis.  Hy  sit  in  die  tronk  maar  nie  omdat  hy 
aartappels  in  sy  kelder  gehad  het  nie  . . . 

1)  Aangesien  „Gebore  Rebelle’’  nie  ’n  geskiedenis  van  die  'Vlaamse  Beweging 
wil  wees  nie,  gebruik  die  skrywer  die  chronologie  soos  dit  hom  pas.  So 
het  die  moord  op  Herman  van  den  Reeck  vroeër  d.i.  in  1920  plaasgevind 
en  die  bevryding  van  Borms  later,  nl.  in  1928. 


GRAF  VAN  ’N  SOLDAAT 

Ry  nommer  20 

Graf  nommer  17 
„HY  het  gesterf  . . . 
terwyl  hy  dien  . . .” 

ERIC  PIJNAKEN 


UIT:  STEDELIKE  RIENOSEROS 

(ecn  mienuskuul  gebeuren) 

de  deuren  waarlangs  hij  gaat 
blijven  gesloten  want  het  regent 


achter  hem  loopt  de  hond 
verregend  nat  en  hongerig 


bij  een  stoplicht  blijft  hij  staan 
er  is  op  het  kruispunt  geen  verkeer 
toch  wacht  hij  tot  de  lichten  overspringen 
de  hond  is  een  eindje  een  zijstraat  ingegaan 


hij  steckt  over  naar  waar  de  bushalte  is 
er  staat  niemand 
de  hond  komt  naast  hem  zitten 
enkele  ogenblikken  kijken  ze  elkaar  aan 


als  de  bus  komt 

gaat  de  hond  verder  door 

de  lange  straat 


de  bus  stopt 

de  pneumaties  bewogen  dcuren  gaan  open 
buiten  de  chauffeur  is  er  niemand  aanwezig 


de  man  bij  de  halte  aarzelt  met  instappen 
terwijl  de  buschauffeur  iets  naar  hem  roept 
draait  hij  zich  om 


zonder  te  vragen  naar  de  plaats  van  bestemming 

gaat  hij  naar  het  kruispunt 

de  stoplichten  werken  niet  meer 

hij  steekt  onmiddellijk  over 

en  loopt  langs  de  huizen  waarvan 

de  deuren  niet  geopend  zijn 

dan  belt  hij  aan 

de  trein  heeft  je  meegenomen 
het  perron  is  vol  mensen  verlaten 
ik  loop  als  een  gat  in  de  wind 

je  stond  daar  en  je  mond  praatte 

en  het  liefste  wilde  ik  dat  je  lachen  zou 

maar  iemand  kwam  de  trein  binnen  en  je  moest  opzij  gaan 

■ — ik  zie  je  nooit  weer  — 

je  gedachte  was  te  lezen 

over  rails  ga  je  om  dat  kwijt  te  raken 

een  trein  is  een  stalen  kokon 
met  een  nog  wuivende  hand 
deed  je  de  schuifdeuren  dicht 

de  mensen  om  je  heen 
werden  tranen  op  je  gezicht 
toen  de  reis  begon 

bij  je  aankomst  zal  het  perron  vol  staan  met  mij 
en  zal  ik  zwijgen  omdat  je  niet  bent  weg  geweest 
thuis  brandt  de  kachel 

op  een  bamboefluit  van  vijfendertig  cent 
spelen  wij  om  beurten  met  onszelf  bekend 
het  perron  is  verlaten 

C.  F.  RUDOLPH 


DIE  OUD-STRYDER 

Die  asma  is  vandag  kwaaicr,  baie  kwaaier.  So  lank  lê  hy  al 
hier  in  die  hospitaal,  lê  hy  en  hyg  en  hyg  sonder  om  die 
lewe  te  los.  Met  iets  meer  as  wilskrag  hou  hy  daaraan  vas. 
Waarom  nog,  weet  hy  nie.  Waarom  hou  ’n  mens  vas  aan  die 
lewe? 

Soms  voel  hy  die  lewe  werklik  knak  soos  ’n  dun  biesie  in 
sy  hand,  maar  telkens  kan  hy  êrens,  êrens  weer  ’n  bietjic 
lig  terugvind;  laer  af,  maar  tog  daar  om  aan  te  gryp  — ’n 
biesiedun  stukkie  hoop,  skraal  geanker  in  ’n  swart  eilandjie  wat 
aanhou  met  wegkrummel,  wat  al  kleiner  word. 

Daar  is  geen  verbykomkans  nie.  Dis  soos  wanneer  jy  wapen 
neerlê.  Veg  help  nie  meer  nie.  Dis  verby.  Nou  net  die  wapen 
neerlê.  Of  jy  veg  nog,  en  jy  word  gevang  en  dis  klaarpraat. 
Jou  veg  het  end  gekry.  En  eendag  sê  hulle:  Teken  nou  maar. 

Teken? 

Die  Eed  van  getrouheid  dat  jy  nooit  weer  sal  veg  nie. 

En  jy  kan  nie  anders  nie.  Jy  teken.  Jy  sê  jy  sal  nie  weer 
veg  nie.  Jy  gee  oor.  Jy  gaan  lé.  Jy  word  ’n  onderdaan  van 
’n  vreemde  heerser! 

Miskien  is  dit  vannag  weer  sulke  tyd.  Wapen  neerlê,  teken 
dat  jy  die  vreemde  heerser  erken,  dat  jy  wat  banneling  was, 
kan  teruggaan  na  jou  vaderland.  Ai,  hoe  vergeet  ’n  mens  dié 
vernedering? 

Daar  ís  dinge  wat  ’n  mens  nie  lig  vergeet  nie.  Jy  is  alleen 
op  ’n  groot  vlakte  waarop  daar  geen  roerseltjie  van  lewe  is  nie. 
Jy  het  afgeraak  van  jou  kommando,  van  dié  wat  nog  veg.  En 
nou  is  jy  alleen  met  hulle  wat  gesneuwel  het.  Hulle  lé  hier 
om  jou  soos  koringhalms  ná  ’n  haelbui  ■ — geknak,  gebreek, 
vuil.  In  die  lug  is  daar  ’n  kruitreuk  en  . . . die  stank  van  die 
dood  op  ’n  stil  middag.  En  as  jy  tussen  jou  dooi  vriende 
loop  en  Piet  en  Jan  en  Niklaas  aan  hulle  skouers  vat  en  omrol 
om  te  hoor  of  hulle  nie  iets  nodig  het  nie,  hoor  jy  niks. 

Nee  dankie.  Niks  nodig  nie.  Niks. 

Nee,  dis  nie  hulle  wat  gepraat  liet  nie.  Hulle  het  nie  meer 
praat  nodig  nie.  Of  omrol  of  hande-vou  of  oë  toedruk  nie. 
Niks.  Geen  woord.  Die  vlieë  gons  in  die  stilte,  sit  met  reën- 
bogies  in  hulle  vlerke  op  die  oop  oë  vir  die  dooies  om  te  sien. 

Maar  jy  sien  dit,  en  inaak  die  oop  oë  saggies  toe.  Het  ek 
self  gesneuwel? 

En  veel  later:  ,,Ai,  Piet!  Vannag  sal  jy  na  die  Suiderkruis 
kyk  en  dit  nie  sien  nie!  Jou  oë  wil  nie  toegaan  en  slaap  nie!” 

Maandelank  het  dit  oopgebly,  soos  ’n  swart  kyker  oor  my 
korrel  gerus  as  ek  die  vyand  deur  my  visier  gesoek  het.  Ag. 
hulle  sal  seker  nooit  weer  slaap  nie! 

Hoe  vergeet  ’n  mens  die  godverlate  vlakte  met  sy  dooies, 
sy  stilte,  sy  son  in  Piet  se  oë,  en  die  gonsende  vlieë?  En  die 
pyn  van  die  blouseltjie  berge  daar  ver  op  die  gesigseinder? 

Dis  mos  ons  land  hierdie!  Hierdie  vlaktes  met  die  geknakte 
grashalms  en  baie  miershope!  Dit  is  mos  ons  s’n  omdat  ons  dit 
lief  het!  Hoe  wil  hulle  hê  ons  moet  dit  vergeet?  Moet  jy  snags 
maar  rustig  slaap  as  die  armsalige  skip  jou  wegvoer  na  Indië 
se  kampe? 

Die  vaderland  met  sy  liefdes  en  grootshede,  met  sy  verlaten- 
hede  troosteloos  en  wyd  om  die  graftes  van  Piet  en  Jan  en 
Niklaas,  dié  vaderland  sink  al  kleiner  agter  die  blou  kim.  Skuif 
al  verder.  Wég! 

Net  die  swygsame  hart  roep  luider  hier  binne.  Die  verlange 
groei,  die  verlorenheid  en  die  hooplose  weggaan  brand  soos 
’n  wond.  Jy  voel  of  jy  nie  asem  kan  kry  nie.  Of  die  skip  wat 
jou  wegvoer  oor  die  water  te  nou  geword  het.  Jy  wil  die  kim 
nie  laat  los  nie,  die  vlaktes  en  berge  — jou  oë  het  hulle  vastig- 
heid  nodig  as  jy  nie  verdwaal  wil  raak  in  hierdie  eendersheid, 
hierdie  onmeetlike  water  nie.  En  dan  — jy  het  tog  ook  ’n  trots! 

Dis  nie  dat  hy  bang  is  vir  die  water  nie,  of  dat  hy  swak 
geword  het  nie.  Hy  was  mos  almelewe  ’n  vegter!  Was?  . . . 
Hoe  praat  hy  dan  nou!  Hy  ís  mos  ’n  vegter.  Hy  is!  Is!  Is!  Is! 
Wat  se  gewas  is  dit  met  hom?  Toe  hy  nog  burger  was  . . . 
Ja,  dit  was  die  Groot  Tyd,  toe  ’n  man  deeglik  getoets  is,  toe 
hulle  geweet  het  of  jy  ’n  vegter  is  of  nie.  En  nie  net  teen  die 
vyand  nie.  O nee. 

Daar  was  die  veel  erger  Junienagte  op  die  Hoëveld  en  die 
ryp  wit,  spierwit  op  die  gras  onder  die  sterlig.  En  jy  het 
miskien  ’n  kombers,  en  miskien  nie.  En  jy  sien  die  ryp  wit  op 
jou  bene  lê,  en  wit  op  jou  lyf  boontoe  — wit  soos  ’n  laken 
op  ’n  skoon,  wit  bed.  En  jy  voel  die  ryp  se  koue  soos  dun 
naaldjies  op  jou  vel  steek,  deur  jou  klere  — want  dié  is  oud 
en  dun.  Dan  later  begin  die  nag  en  die  yswind  se  koue  stadig 
opkruip  van  jou  voete  af.  Stadig  knaag  die  koue  aan  jou  voete, 
jou  bene,  jou  knieë,  jou  dye  en  al  hoër  en  hoër  en  al  kouer 
en  kouer.  Jou  asem  ys  op  jou  bolip  en  jy  begin  wonder  of 
die  dood  ook  so  ’n  koue  is  wat  jou  stadig  verteer.  Maar  jy  is 
’n  Boer  en  jy  sal  nie  breek  nie!  Jy  sál  nie! 

Die  koue  kruip  nog  hoër.  }y  sien  die  wit  ryp  oor  jou  en 
jy  is  ’n  kindjie  en  jy  lê  in  jou  bed  en  huil  omdat  jy  ’n  nare 
droom  gehad  het.  Jy  is  bang  vir  die  nag  se  donker  en  koue 
en  vir  die  gehuil  van  die  wind.  En  hier  kom  Moeder  in  met 
’n  kers  wat  sy  vlammetjie  dra  soos  ’n  goue  stukkie  liefde.  En 
Moeder  is  self  een  stuk  liefde  en  warm  en  rustig.  En  die  kers- 
lig  strooi  oor  jou,  en  saam  met  Moeder  se  liefde  word  dit  ’n 
wit  laken  wat  oor  jou  lê  en  jou  warm  maak  en  beskerm  en  sê: 
..Toemaar,  moenie  bang  wees  nie.  Die  son  sal  netnou  opkom 
en  die  hele  wêreld  warm  maak.” 

Moeder  is  heeltemal  wit  aangetrek.  Dis  die  kerslig  wat  so 
straal  om  haar  en  sy  buk  oor  jou  en  voel  jou  pols.  En  ’n  man 
wat  jy  nie  weet  of  dit  Vader  is  of  nie,  kom  ook  nou  aangestap 
en  sê: 

,,Hoe  lyk  dit,  Staf?” 

Maar  jy  hoor  nie  of  dit  Moeder  is  wat  antwoord  nie  want 
die  koue  is  terug  en  jy  lê  nog  en  wag  dat  die  son  weer  êrens 
moet  opkom  soos  ’n  geel  biesie  in  ’n  swart  stroom.  En  solank 
daar  son  is,  is  daar  hoop. 

Toe  Hannie  hulle  eersteling  aan  die  slaap  geneurie  het,  was 
sý  so  ’n  son.  ’n  Mens,  maar  ’n  son!  Later  het  hy  dit  gewoond 
geword,  maar  daardie  eerste  aand,  ’n  maand  of  wat  na  die 
geboorte,  het  hy  botstil  gaan  staan  van  nic  anders  kan  nie.  In 
haar  wit  tabberd  het  sy  gesit  met  die  kind  aan  haar  bors.  Dcur 
die  venster  het  die  aandson  op  hulle  geval  soos  goue  lig.  Sy 
het  saggies  heen  en  weer  gewieg  en  ’n  slaapliedjie  gesing.  Toe 
het  hy  van  louter  geluk  en  liefde  sommer  sag  geword  en 
gedink:  so  voel  ’n  mens  seker  as  die  poorte  van  die  hemel 
eendag  voor  jou  oopgaan.  En  daar  sal  seker  ook  so  ’n  goue 
lig  wees,  en  so  ’n  lied  klink.  En  so  ’n  engel  wees,  so  heeltemal 
spierwit  . . . 

Donkerte  en  koue  kom  in  vlae,  wis  die  wit  en  die  goud  uit. 

Hy  soek  verward  in  ’n  swart  spieël  om  homself  te  herken. 
Maar  dis  nag.  Hannie  huil.  Daar  is  ’n  seun  wat  jonk  dood 
is,  elders  hang  ’n  leed  wat  hulle  vir  ander  mense  moes  weg- 
steek,  soos  toe  die  kinders  groot  geword  het  en  hulle  twec  ouens 
begin  vergeet  het.  En  nog  ’n  leed:  oor  Hannie  wat  te  vroeg 
dood  is,  soos  'n  storie  wat  nie  klaar  vertel  is  nie.  En  nou  is 
hyself  ook  maar  net  ’n  klompie  gebeurtenisse,  ’n  storie  wat 
sommer  halfpad  wil  ophou. 

Of  soos  ’n  reier  se  vlug:  nou  hier,  netnou  onherroepelik 
nader  aan  sy  rusplek  vir  die  nag.  ’n  Swaeltjie  se  pad  is  ook 
so  — niemand  kan  dit  later  aanwys  en  sê:  hier  het  hy  gevlieg 
nie.  Dis  nie  soos  kleintyd  toe  Vader  sy  spore  kon  vat  en  hom 

daar  in  die  bos  gekry  hct  nie.  Nce.  Hy  is  maar  nct  ’n  ou 
geskiedenissie  en  niemand  het  dit  opgeskryf  nie.  Vandag  se 
wind  het  gister  se  spore  al  klaar  doodgewaai.  En  niemand  treur 
daaroor  nie.  Jy  staan  op  ’n  goeie  dag  soos  gewoonlik  op  en 
jy  kyk  terug  en  sien  gister  se  paadjie  is  toegegroei.  En  al  wat 
jy  sê,  is:  ,,Die  wind  gaan  vandag  weer  waai.” 

Maar  daar  êrens  tussen  die  bloekoms  sien  jy  ’n  klipmuur 
en  geelperskes  en  ’n  groot  ou  vyeboom  en  jy  onthou  skielik 
darem  ’n  klein,  klein  ietsie.  Miskien  ’n  dag  toe  dit  gereën  het 
en  daar  waterdiamante  aan  die  vye  gehang  het.  En  Vader  kom 
terug  van  die  skape  en  jy  wil  met  sy  nat  sweep  klap  en  jy 
slaan  jou  self  ’n  rooi  haal  oor  jou  wang.  En  Ouboet  lag  en 
Vader  klop  sy  pyp  uit  en  suster  sê:  ,,Ja,  jy  wil  mos!” 

Maar  Moeder  bring  vir  jou  die  grootste  en  sagste  vy  en 
vee  die  streep  van  jou  wang  af  en  sê:  ,,Ou  man,  dis  tog  te 
nat  om  te  werk,  maak  nou  vandag  ’n  ligte  swepie  vir  die  kind.” 

En  dié  aand  gaan  slaap  jy  met  jou  swcep  langs  jou  en  jy 
ruik  die  sout  en  vet  van  die  riem  waarvan  Vader  dit  gemaak 
het  en  die  wang  is  gesond,  heeltemal  gesond.  Moeder  kom 
jou  nagsê  en  dis  so  goed  of  sy  vir  jou  weer  ’n  vy  gee  — dié 
•soen  van  haar  is  so  ryp,  en  haar  oë  het  waterdiamante  as  sy 
na  jou  opgerolde  sweep  kyk. 

Dis  net  sy  wat  nie  ’n  storie  is  nie.  Sy  is  nie  soos  ek  of  Pa 
of  wie  ook  al  nie.  Sy  is  ’n  huis  waar  jy  tuis  kom,  ’n  kamer 
jnet  sonlig  in  die  winter  en  ’n  singende  voël  voor  die  venster. 
So  is  Moeder.  En  natuurlik  soos  ’n  gebed,  ’n  offervuur  wat 
pylreguit  opstyg  na  die  hemel  en  jou  saamvat  of  jy  wil  of  nie. 
Sy  vat  jou  saam  na  die  goeie  dinge:  lig,  liefde  en  lewe.  En 
óm  haar  is  altyd  iets  soos  musiek,  soos  mense  en  engele  wat  die 
ruimtes  vul  met  lofliedere. 

Dis  die  donker  uur  voor  dit  lig  word.  lemand  roep  nou  sy 
naam  dat  dit  yl  eggo  soos  van  ver  kranse.  lemand  soek  hom 
en  hy  moet  antwoord.  Antwoord,  Kobus!  Antwoord! 

Hoe  antwoord  ’n  mens  jou  krygsmakkers  oor  die  span  van 
jare  tussenin?  Dis  mos  Piet  en  Jan  en  Niklaas  wat  daar  roep! 

Ja,  dan  het  dit  nou  eindelik  tog  sover  gekom.  Dis  nou  oor- 
gce.  Gaan  lê.  Teken,  Burger!  Teken  maar  dat  jy  nie  weer  sal 
veg  nie.  Word  onderdaan  van  ’n  vreemde  heerser.  Sê:  goed. 
Tot  hier  toe.  Dis  verby.  Jy  is  tog  ’n  balling.  Verlang  jy  dan 
nie  na  jou  vaderland  nie?  Teken  nou  maar.  Doen  afstand  van 
jou  reg  om  te  veg,  en  gaan  terug.  Dis  al. 

Dis  so  maklik  om  te  sê:  teken!  Doen  afstand,  en  daar  lê 
jou  vaderland  voor  jou!  Die  vlaktes,  die  berge,  die  somerwolke 
oor  die  hoogland! 

Hier  in  die  ou  fort  waar  hulle  krygsgevangenes  net  ’n  stukkie 

blou  lug  bokant  kon  sien,  hier  was  dit  darem  ook  nie  elke 
dag  — ag,  wat  praat  ek  tog?  Elke  dag  was  ’n  marteling. 
O,  hulle  gee  jou  kos  en  genoeg  stapoefening,  maar  op  duisend- 
en-een  maniere  laat  hulle  jou  tog  verstaan:  jy,  burgertjie,  is 
’n  balling.  Jou  vaderland  is  verlore  en  hier  het  jy  geen  regte 
nie.  Hierdie  geboue,  hierdie  grond,  hierdie  hoë  mure  en  die 
stukkie  lug  daarbo  is  nie  joune  nie.  Jy  het  hier  niks  verloor  nie. 
En  as  jy  teruggaan,  burgertjie,  gaan  jy  terug  maar  dié  goedjies 
bly  hier.  Jy  sal  niks  saamneem  nie,  hoor! 

Verniet  dat  jy  loop  en  mor  en  dink  hoe  jy  en  die  ander 
ballinge,  jou  maats  van  Hut  nommer  15,  ’n  eie  ou  tuintjie  ge- 
maak  het.  So  ’n  klein  tuintjie  agter  die  drup  van  die  dak, 
teen  die  muur  langs.  ’n  Bietjie  blomme  om  darem  nog  jou 
trots  te  behou.  So  ’n  stukkie  vaderland,  né?  Blomme  vir  een 
wat  verjaar  of  vir  begrafnis.  Dis  darem  iets!  So  ’n  wegstuur 
met  ’n  kransie  op  die  bors.  Jý  gaan  nou  weg  en  óns  dink 
blomgedagtes  oor  jou.  Voorspoedige  reis! 

Piet  en  Jan  en  Niklaas  kan  maklik  sê  hy  moet  teken.  Hulle 
is  in  die  vaderland.  Ek  is  nog  ’n  balling.  Ek  is  vaste  grond 
gewoond,  maar  hierdie  see  wat  tussenin  lê!  Stormja  was  iets 
anders.  Jy  weet  as  jou  perd  getref  word,  val  jy  hard;  maar 
dié  ou  skippie  in  die  blou  skottel  water!  Wat  word  van  jou  as 
die  storm  opkom  in  die  nag  en  daar  is  geen  ster  nie  en  die 
stuurman  staan  daar  met  sy  swart  oliejas  en  maak  asof  hy 
regtig  weet  waarheen  jy  vaar?  Vaderland  toe,  ja!  Maar  watter 
hawes  lê  tussenin?  Watter  rots  skuil  net  onder  die  branders 
om  die  skip  oop  te  skeur?  Kan  ’n  mens  die  bemanning  vertrou? 
Die  skeepsdokter  met  sy  wit  jas?  Sy  hande  is  darem  sag  en 
ontfermend.  Maar  hy  ken  hom  nie,  weet  nie  eens  wat  sy  naam 
is  nie.  Is  dit  icmand  wat  vra:  ,,Hoe  laat  is  dit?” 

Twaalfuur!  Die  klok  in  die  toring  slaan.  Kan  hulle  dan  nie 
twaalfuur  hoor  slaan  nie!  Hoor  hoe  slaan  en  slaan  dit!  Twaalf- 
uur.  Maar  die  skerm  om  die  bed  is  soos  ’n  swaar  gordyn  wat 
hom  skei  van  alles.  Alles.  Hy  eindig  soos  hy  begin  het  — 
alleen.  Net  hy.  Hy. 

’n  Onmenslike  vrees  sak  oor  hom  toe.  Dit  word  ’n  wit  en 
ondeurdringbare  mis,  sluit  hom  in  van  agter  en  van  voor,  lê 
koud  en  klam  oor  hom  en  laat  hom,  klein  en  bibberend,  weer 
voel  soos  daardie  middag  op  die  vlakte  van  die  dood.  Die  ont- 
settende  pyn  van  sy  hart  wat  sy  laaste  kragte  ledig,  raak  hom 
skaars.  Dringender  cn  vreesliker  is  die  stuurman  hier  voor  hom, 
die  klok  wat  so  lui  en  lui  aan  ’n  twaalfuur  wat  oneindig  is, 
’n  swart  klok  waaraan  die  ganse  skepping  swaai. 

Sy  moeder  is  êrens,  onsigbaar,  maar  naby  hom  en  sy  vertel 

’n  storie  wat  sonder  einde  is.  Haar  stem  is  ryp  en  sag  soos  ’n 
vy,  en  soet  en  gerusstellend: 

,,Moenie  bang  wees  nie.  Die  Son  sal  netnou  opkom  cn  clie 
hele  wêreld  warm  maak.  Laat  los  jou  trots.  Laat  val  jou  wapen. 
Maak  oop  jou  vuis.  Laat  jou  hand  weer  ’n  hand  wees  — oop, 
en  leeg,  en  tevrede.” 

’n  Nuwe  daeraad  vul  hom  en  die  vlakte  van  die  dood  en  die 
blou  berge  daar  ver,  vul  die  aarde  en  ruimte  met  lig  en  warmte. 
See  en  skip  en  stuurman  het  verdwyn.  Die  ruimte  se  bakens 
val  weg  sodat  daar  niks  is  om  dit  aan  te  meet  nie  — geen  af- 
stand,  geen  lengte  of  breedte  of  hoogte  nie.  Net  nog  die  klok 
met  sy  spieël  van  swart  glas  en  sy  moeder  wat  nou  uit  die 
glas  na  hom  kom. 

Reeds  lê  sy  liggaam  daar  soos  ’n  leë  huis  waardeur  winde 
van  verwoesting  en  ontbinding  waai;  die  oë  breek,  die  wange 
val  in,  die  skoonheid  van  die  liggaam  sterf.  Maar  dit  gebeur 
ver  buite  hierdie  daeraad.  Die  swart  glas  breek  en  die  klok- 
werk  sing  en  alles  is  lig  soos  die  Son! 

Niks  maak  meer  saak  nie.  Niks. 

Ek  is  heeltemal  vry! 

Kyk,  daar  lê  my  vlaktes  en  berge,  my  vaderland  wat  so  lank 
verlore  was! 


’N  PRAGTIGE  SPROKIE 

Dit  was  ’n  voëltjie  wat  die  saadjie  geplant  het.  ’n  Mooi 
klein  argelose  voëltjie.  Net  sy  bekkie  skoongewas  teen  die  stam 
van  die  boom.  Toe  het  die  voëlent  daar  begin  groei,  uiteindelik 
die  boom  ingeneem  en  die  boom  het  verdroog.  En  toe  het  die 
voëlent  in  baie  ander  bome  begin  groei  en  die  het  ook  verdroog. 
En  uiteindelik  het  al  die  bome  doodgegaan. 

Eers  toe  het  ook  die  lowergroen  voëlent  verdroog  en  dood- 
gegaan. 


D.  M.  GREEFF 

A.  J.  VAN  VUUREN 


VIR  LATER 

Die  soet  geheime  van  die  mond 

wil  ek  in  jou  ontdek; 

ons  liefde  wat  die  hart  verwond 

omdat  dit  nooit  vervuld  kan  raak, 

wil  ek  in  hierdie  oomblik  ewig  maak: 

Ek  wil  herinnering  verwek 

wat  my  sal  dra  in  nagte  hiervandaan, 

as  alles  swart,  in  droefheid  staan. 

Gee  my  dan  nou  die  warmte  van  jou  mond, 

en  later  as  my  hart  in  wye,  blinde  kringe  dwaal, 

en  daar  geen  rus  of  vaste  grond  meer  is, 

sal  dit  die  koue  leegte  vul, 

en  teerheid  sal  weer  sag  en  stil 

by  die  onthou  van  jou, 

intiem  my  hart  omhul 


JY  SLAAP  NOU  . . . 

Jy  slaap  nou  rustig,  onbewus  van  my, 
terwyl  die  tak  wat  teen  die  ruite  skuur 
my  hart  in  hierdie  nagtelike  uur 
nog  heeltyd  wakker  hou; 
want  warme  sekerheid  wat  eens 
geheime  vreugde  net  kon  bring, 
word  skielik  swaar,  te  veel  meteens 
vir  hierdie  hart  se  noue  kring. 

Jy  slaap  nou  iewers,  ver  van  my, 
maar  hierdie  nag  wat  ons  twee  skei, 
laat  alle  werklikheid  verdwyn 
en  bring  jou  warm,  dig  by  my: 
jou  mond  wat  soek,  verlig  die  pyn 
van  liefde  wat  geheim  moet  bly, 

— want  jy  wat  ver  was  in  die  dag, 
is  dig  by  my  in  hierdie  nag. 

EK  WIL  MY  HANDE 

Ek  wil  my  hande  in  jou  sterke  greep  kom  lê 
en  my  versadig  aan  jou  soete  gees; 
ek  wil  myself  en  niemand  anders  wees, 
sodat  ek  in  myself  genoeg  kan  hê, 
en  jy  my  volle  oë  kan  lees. 

Ek  wil  jou  hande  sag  en  koel 
die  hitte  van  my  hoof  voel  streel, 
soos  nardussalf  in  ’n  albasterfles 
lemand  eens  kon  rus  en  laaf’nis  gee. 

My  naam  wil  ek  uit  jou  tere  mond  weer  hoor, 

en  weet  dat  al  het  ek  die  stryd  verloor, 

in  jou  ek  weer  die  rus  en  salwing  vir  my  wonde  vind. 


A.  J.  J.  VISSER 

NAGMERRIE 

In  my  bed  ’n  swart  slang: 
roekeloos  dawer  tevergeefs  oor  slote 
ek  weg  op  ’n  perd  sonder  stang. 

Ek  hoor  die  uil  op  die  dak 
in  die  gille  van  swart  menigtes 
wat  ’n  wit  laertjie  pak. 

En  saam  met  die  muur  in  Berlyn 

voel  ek  in  my  binneste 

begin  ’n  wêreld  se  onreg  te  skryn: 

My  skreeu  slaan  vas 

teen  die  slang  se  swart 

knellende  kronkels  paljas. 

ELEKTRIESE  NAAIMASJIEN 

Êrens  wiel  Gods  hand 

die  vormloosheid 

tot  predestinasie,  want, 

my  weeg  en  wik 

ten  spyt,  Sy  kruispatrone 

is  op  al  my  dade  uitgestik. 

MENNO  STENVERT 


VERBORGEN  ERGENS 

{voor  marcia) 

verborgen  ergens 

achter  in  de  holte 

van  je  knie 

in  je  navel 

onder  je  armen 

tussen  je  borsten 

of  intiemer 

in  je  mond  misschien 

verborgen  lag  je 

voorzichtig  tegen  mijn  vingers 

bewoog  je  wijde  huid 
naar  mijn  handen 


JE  HAAR  IS  GRIJS  GEWORDEN 
{voor  opa  Tim) 

Vader  van  mijn  vader: 
je  haar  is  grijs  geworden  — ■ 

je  handen  beven, 

je  schrijft  onleesbare  brieven 

met  moeite 

lees  je  de  krant, 

luister  je  naar  nieuwsberichten, 

herken  je  mensen, 

loop  je  naar  de  winkel  op  de  hoek; 

vader  van  mijn  vader: 

de  wereld  is  onbereikbaar  geworden. 

P.  G.  GOUWS 


EEN  UIT  TIEN 
{’n  maklike  vraag) 

Die  gewone.  Weeg  maer,  honger  lyf,  takseer  vertoiingde 
baadjie.  Dié  soort  van  ding.  Altyd  dieselfde.  My  naels  steek 
ek  nou  maar  weg. 

Sit  maar. 

Die  stoel  staan  te  ver  van  sy  lessenaar  af,  ontmasker  my 
naels. 

Hy  kyk  op  sy  horlosie.  Jammer  ek  het  so  laat  gekom;  hy 
bekommer  hom  vaag  oor  ’n  afspraak. 

Dan  kom  dit  soos  ’n  eksamen.  En  my  brein  is  verduister. 
Hulle  sê  ek  ly  aan  geheueverlies.  Maar  dinkwerk  het  nooit 
in  my  lyn  gelê  nie. 

Vorige  ondervinding? 

Dit  en  dat.  Hier  en  daar.  Nooit  juis  vas  aangestel  nie.  Die 
siekte. 

Oë  oor  my  skedel,  ek  kan  dit  voel. 

So?  Is  dit  . . . ek  meen.  is  dit  volkome  genees  al? 

Ek  kry  nog  behandeling.  Maar  ek  reken  . . . hulle  reken 
die  ergste  kan  verby  wees.  Die  héél  ergste  gevare  miskien, 
so  dink  ek,  so  dink  die  dokter. 

Die  ergste,  díé  kom  altyd: 

Standerd  agt~sertifikaat? 

Studeer  deur  die  pos.  Pampiere  wat  hulle  vir  my  stuur.  So 
aan.  Die  siekte  en  dit. 

Horlosie.  Jammer  ek  het  so  laat  gekom. 

Ouers:  leef?  Vader  se  beroep? 

Ek  . . . dis  eintlik  so:  ek’t  hulle  nooit  eintlik  geken  nie. 
Miskien  leef  hulle.  Sien,  my  ma,  of  iemand  . . . ek  was  nog 
klein  . . . toe’t  hulle  my  op  ’n  stoep  gekry  — ander  mense. 
O.  Weeskind.  Het  jy  skuld? 

Ja,  sien,  die  studie.  Maar  dié  is  nou  gereël  met  die  proku- 
reurs.  As  ek  net  ’n  werk  kan  kry. 

Hoes.  Tik-tik  met  potlood.  Horlosie.  Die  vrae  storm  vin- 
niger. 

T weetalig? 

Wel,  my  ma  was  ’n  nooie  Taylor.  En  dan  die  Engels  tot 
standerd  ses.  Maar  ’n  Afrikaanse  skool. 

Partyverband? 

Ekskuus? 

Politiek.  Watter  party? 

Nee  wat,  nie  juis  nie.  Los  dit  maar  vir  die  koerant.  Dink 
net  hulle  gee  die  Kaffers  te  veel. 

Enige  getuigskrifte  saamgebring? 

Nee,  my  vorige  werk  was  net  ’n  kort  rukkie.  Dit  was  voor 
ek  die  instorting  gekry  het,  sien.  Toe  was  ek  nou  sonder  werk 
en  dis  hoekom  ek  nou  hier  is  oor  ek  móét  werk  kry. 

Sy  horlosie  tik  ál  vinniger.  Ek  moes  vroeër  gekom  het,  dan 
was  daar  meer  vrae,  dan  het  ek  meer  reg  gehad. 

Ek  voel  sy  oë.  Ek  voel  hy  gaan  my  opneuk. 

Vl^eeí  jy  iets  van  versendings?  Vorms  invul  en  sorteerwerk. 

Ek  het  nog  nooit,  ek  meen,  as  dit  nie  te  veel,  ek  meen.  Maar 
ek  kan  altyd  leer,  as  dit  nie  te  moeilik  is  nie, 

Hoes.  Tik-tik  met  potlood.  Dit  sweet  in  my  vuiste.  Ek 
voel  hy  gaan  my  opneuk.  Dis  oor  my  naels  toe  is  dat  hy 
my  kopbeen  so  bevoel. 

’n  Klok  begin  iewers  slaan.  Vyf  keer.  Ek  voel  hy  gaan  my 
opneuk.  Hulle  is  almal  dieselfde. 

Wanneer  kan  jy  begin? 


MARLISE  JOUBERT 


JONG  MOEDER 


DIALOOG 


soos  jy  jong  vrou 
met  hande  oop  en  stil 
soos  varings  oor  ’n  heuwel 
innig  waak 


jou  woorde  word  orkeste 
jou  hande  dirigente 
akkoorde  sweepslag 
om  my  heen 


soos  in  jou 

jong  moeder 

wil  in  my  bors  my  buik 

sade  oop  spiraal 


soos  jy  jong  vrou 
jou  bors  ’n  heuningkorf 
jou  buik  ’n  hart  wat 
innig  klop 


ek  speel  met  die  soutpot 

ek  speel  met  die  peperpot 

klem  hulle  vas 

met  vyf  vingers 

en  laat  hulle 

dans  op  die  valse  ritme 

van  jou  woorde 

C.  G.  S.  DE  VILLIERS 


FAUST  I.  TWEE  VERTALINGS 

Wat  is  ’n  goeie  vertaling?  Die  Italiaanse  gesegde,  traduttori, 
traditoré  • — vertalers,  verraaiers  — gee  ’n  siniese  antwoord 
op  dié  vraag,  want  daar  bestaan  wel  goeie  vertalings,  by  uit- 
nemendheid  Luther  se  bybelvertaling  en  Schlegel  se  vertaling 
van  Shakespeare.  ’n  Bekende  lied  soos  die  XViegenlied  van 
Brahms  vertaal  swaarder  as  ’n  betreklik  onbekende  lied  van 
Strausz  soos  Wíe  sollten  wir  geheim  sie  halten  omdat  die  alom 
bekende  oerteks  ’n  mens  altyd  in  jou  ore  tuit.  So  tuit  in 
Gretchen  se  lied,  Mein  Ruh’  ist  hin,  die  oorspronklike  Duitse 
woorde  nog  altyd  in  ’n  mens  se  ore,  veral  in  Schubert  se 
debuutlied. 

Faust  is  in  gedrungene  Sprache  geskryf,  ’n  uitdrukking  wat 
ook  onvertaalbaar  is.  Die  drama  is  verder  uiters  taalgebonde 
soos  die  Paradiso  en  verhale  van  Boccaccio  en  Bandello.  Selfs 
die  Wagnertekste  klink  in  ’n  verwante  taal  soos  Engels  lende- 
lam:  dit  gaan  weer  eens  oor  die  gedrungene  taal. 

’n  Slegte  vertaling  van  ’n  gedig  is  een  wat  op  ’n  mens  se 
tong  bly  lê.  Dit  spyt  my  dat  ek  dit  nie  eleganter  kan  uit- 
druk  nie,  maar  toneelspelers  weet  wat  ek  bedoel.  Goethe  se 
Duits  is  singbaar,  en  ’n  vertaling  daarvan  moet  ook  singbaar 
wees.  Eitemal  se  Gretchen  am  Spinnrade  het  ’n  paar  slaggate 
soos  die  tweede  strofe,  maar  is  oor  die  algemeen  goed  sing- 
baar.  Die  vensterruií  in  strofe  5 is  ongelukkig.  Verhagen  se 
vertaling  is  soms  onjuis:  nimmer  is  nie  nêrens  nie.  In  Malherbe 
se  vertaling  bevind  die  pastoor(!)  Gretchen  sondevry.  Eitemal 
vertaal  juister:  die  biegvader  spreek  haar  van  sonde  vry,  wat 
Rooms-dogmaties  ook  nie  pluis  is  nie.  Malherbe  se  weergawe: 
„Gee  my  net  sewe  ure  vry”  (dan  sal  ek  die  nontjie  verlei) 
wek  koddige  bygedagtes!  Maar  Eitemal  se  menasie  (ménage) 
is  maar  net  ’n  ,,bekasie”,  al  is  dit  Beëlsebub  s’n.  Sy  uit- 
sorteer  pas  ook  nie  in  Faust  nie.  MAN  TRIFFT  NÍCHT 
IMMER  SOFORT  DAS  RICHTIGE,  en  ek  verkies  ’n  wel- 
luidende  vertaling  bo  een  wat  formeel  reg  is.  lets  moet  die 
vertaler  prysgee. 

Malherbe  laat  Mephisto  die  duiwel  jy  noem,  Eitemal  gebruik 
die  formeler  u.  Of  laasgenoemde  Middeleeus  geregverdig  is, 
lyk  my  twyfelagtig.  Eitemal  voeg  soms  ’n  ekstra  lettergrepie 
by  wat  die  egalige  vloei  van  die  taal  belemmer.  Dit  is  on- 
moontlik  om  ’n  fragment  uit  Eitemal  se  volledige  vertaling 
van  Faust  I met  net  ’n  fragment  van  Malherbe  te  vergelyk. 
Oor  die  algemeen  vloei  Eitemal  se  woorde  makliker  as  dié 
van  Malherbe  en  Verhagen.  In  ’n  nuwe  uitgawe  kan  Eitemal 

gerus  hier  en  daar  uitstryk  waar  nog  plooitjies  en  voutjies 
voorkom.  ’n  Mens  vind  nie  onmiddellik  die  regte  nie.  Hoofsaak 
is  dat  die  vertaler  ’n  onberispelike  kennis  van  gesproke  Duits 
moet  besit  want  Faust  is  baie  verskillend  in  taaltekstuur  van 
Iphigenie  en  selfs  Torquato  Tasso.  En  die  kloof  tussen  „offi- 
siële”  Duits  en  die  omgangstaal  gaap  ál  hoe  wyer. 


ENGEMI  FERREIRA 


WEERGEBOORTE 

Ek  wil  nog  rondomtalie 
soos  voor  en  voorverlede  jaar 
ek  wil  die  son  weer  wink 
tot  teen  my  aan  en  dan 
wil  ek  gaan  reierstaan 
en  stadig  oor  my  vreugdes  dink 
tot  elke  hartseer  sterf 


DIE  KLEUR  VAN  DIE  REËN 

Die  kleur  van  die  reën 

kan  so  vreeslik  weemoedig 

agter  jou  wimpers  gaan  skuilte  soek 

as  ek  vergeet  dat  ek  jou  liefhet 

juis 

oor  die  eenvoud  van  jou  woorde 


MY  DONKERTE 
Omdat  elke  dag 

so  ’n  dennewoud  vol  skadu’s  is 

dink  mense  dit  is  maklik 

om  die  son  deur  die  bome  te  sien  streep 

maar  hulle  weet  nie 

hoe  ’n  moeite  dit  is  om  iets  te  vind 

in  hierdie  enerse  donker 

van  my  eensaamheid 

MARIO  SCHIESS 


WAAROM  ALTYD  KETTINGS  AAN  DIE  KUNS? 

’n  Afrikaanse  Sondagblad  het  onlangs  berig  dat  TRUK  be- 
sluit  het  dat  die  regie  van  Afrikaanse  toneelstukke  in  die  toe- 
koms  uitsluitlik  deur  Afrikaanssprekende  regisseurs  waargeneem 
sal  word.  Vooraanstaande  persone  het  hulle  tevredenheid  hier- 
oor  uitgespreek  en  die  belofte  is  gegee  dat  Afrikaanse  regisseurs 
opgelei  sal  word  indien  dit  nodig  blyk  te  wees. 

Dit  is  dus  die  amptelike  houding  ■ — en  mens  wonder  wat  dit 
aan  ’n  groeiende  kultuur  sal  doen  — ’n  kultuur  met  ontsaglike 
moontlikhede,  maar  een  wat  die  ligte  reën,  wind  en  water 
nodig  het  van  die  hele  wêreldklimaat  as  dit  sterk  en  mooi 
moet  word.  In  plaas  daarvan  moet  dit  nou,  nie  bestand  teen  die 
rukwind  van  die  internasionale  werklikheid  nie,  die  beskerm- 
de  lewe  lei  van  ’n  broeikasplant.  Waarom  sou  kultuur  gevry- 
waar  wees  van  die  gevare  van  inteelt  terwyl  alle  ander  dinge 
blootgestel  is  daaraan? 

Waarom  luister  die  gesaghebbers  so  selde  na  hulle  digters 
en  denkers?  Is  dit  nie  dalk  die  moeite  werd  om  te  luister  na 
Uys  Krige  se  oproep  in  ,,Grootkanonne”  nie?  Een  van  sy  ka- 
rakters  sê  daarin:  ,,’n  Mens  is  éérs  ’n  mens,  en  dan  ’n  Afri- 
kaner”. 

Kuns  is  een  van  die  groot  pogings  van  die  mens  om  ’n 
betekenis  te  vind  vir  sy  bestaan  en,  soos  ten  slotte  ook  dié  van 
die  wetenskap,  is  die  doel  daarvan  die  verruiming  van  menslike 
bewustheid.  As  sodanig  kan  dit  slegs  een  ideaal  dien:  die 
waardigheid  van  die  menslike  bestaan,  die  tragedie  of  komedie 
van  die  menslik  syn. 

Die  enigste  ,,draer”  van  die  menslike  bestaan  is  die  enkeling. 
Kuns  moet  dus  die  metode  gebruik  om  die  lied  van  die  mens- 
heid  te  sing  volgens  die  voorbeeld  van  die  enkeling.  Dus:  wat 
ons  in  betekenisvolle  teater  sien  in  die  raamwerk  van  die  pros- 
cenium,  is  die  lot  van  die  enkeling  wat,  as  dit  kuns  moet  wees, 
die  eggo  sal  saamdra  van  die  lot  van  die  ganse  mensdom. 
Hierdie  enkeling  kan  moontlik  ’n  Afrikaner  wees,  maar  die 
mate  van  sy  grootheid  hang  nie  af  van  in  hoeverre  hy  Afrikaner 
is  nie,  maar  in  hoeverre  hy  mens  is.  Basies  is  daar  min  verskil 
tussen  president  Steyn  in  ,,Die  Pluimsaad  waai  ver”  en  enige 
ander  karakter  in  die  wêreldliteratuur  wat  vir  sy  ideaal  sterf. 

Die  teater  se  eerste  en  belangrikste  medium  om  wat  hy  te  sê 

het,  oor  te  dra,  is  die  gesproke  woord.  Dis  vanselfsprekend 
dat  in  die  Afrikaanse  teater  hierdie  hoogsbelangrike  medium, 
naamlik  die  Afrikaanse  gesproke  woord,  tot  sy  volle  voordeel 
gebruik  moet  word.  Dit  is  egter  in  die  eerste  plek  die  gebied 
van  die  dramaturg  (of,  as  die  werk  oorspronklik  in  ’n  ander 
taal  geskryf  is,  van  sy  vertaler)  en  die  akteurs.  Die  funksie  van 
die  regisseur  is  van  ’n  ander  aard. 

Die  basiese  werk  van  die  regisseur  is  om  die  toneelstuk  te 

„lees”.  Júrgen  Fehling,  die  vurige  Duitse  regisseur,  sê: die 

belangrikste  ding  is  dat  ek  ’n  werk  kan  lees.  Hy  wat  dit  kan 
doen,  is  ’n  groot  regisseur.  Ek  glo  dat  ek  reg  hoor  wanneer  ek 
Barlach  hoor.  Ek  moet  uitvind  wat  Shakespeare  bedoel!  Ek  moet 
uitvind  wat  Dúrrenmatt  bedoel!” 

Dit  spreek  vanself  dat  ’n  regisseur  wat  die  regie  van  ’n 
Afrikaanse  werk  waarneem  ’n  redelike  kennis  van  Afrikaans 
moet  hê.  Maar  nog  belangriker:  dat  hy  in  staat  moet  wees 
om  ,,in  te  skakel”  op  iets  meer  as  die  woorde  — iets  soos  ’n 
basiese  simpatie  met  dit  wat  die  dramaturg  sê,  hy  moet  tot  ’n 
verstandhouding  met  die  dramaturg  se  teks  geraak  waarin 
die  woorde  van  die  dramaturg  slegs  die  beste  uitdrukking  van 
die  basiese  boodskap  is  wat  hy,  die  regisseur,  bekend  wil  maak. 
Slegs  op  hierdie  manier  kan  hy  die  ander  gedeelte  van  sy  werk 
begin,  naamlik  om  hierdie  teks  uit  te  druk  deur  middel  van  die 
verhoog  met  al  sy  hulpmiddels.  ’n  Her-skepping  van  die  teks, 
hierdie  keer  nie  met  die  pen  nie,  maar  met  die  volle,  heerlike 
instrument  van  die  sprekende  mens,  die  akteur,  en  die  mindere 
media  van  uitdrukking  wat  die  verhoog  voorsien.  Dit  en  dit 
alleen  is  die  grond  waarop  ’n  goeie  produksie  gebou  kan  word. 
Indien  die  regisseur  (as  die  digter  van  die  toneel)  nou  sy  vaar- 
digheid  verbind  met  dié  van  die  dramaturg  (as  die  digter  van 
die  taal)  vind  ons  die  ideale  toestand  vir  ’n  gedenkwaardige 
opvoering. 

Dit  is  vanselfsprekend  dat  die  ideale  regisseur  vir  die 
Afrikaanse  teater  Afrikaanssprekend  sal  wees  terwyl  hy  ook 
die  bogenoemde  hoedanighede  besit.  Volgens  my  kennis  bestaan 
sulkes  egter  nie  in  oorvloed  nie.  Waar  mens  deur  omstandighede 
gedwing  word  om  regisseurs  te  oorweeg  wat  nie  voldoen  aan 
beide  vereistes  nie,  is  dit  nie  meer  as  logies  nie  dat  dit  juis 
hierdie  bekwaamheid  as  regisseur  is  wat  die  belangrikste  is, 
en  dat  sy  bevoegdheid  in  die  taal  ’n  sekondêre  oorweging  is. 
Dit  is  bekend  dat  Zefirelli  van  die  interessantste  Engelse  op- 
voerings  van  Shakespeare  gelewer  het  ten  spyte  van  die  feit 
dat  hy  Italiaans  is! 

,,Digters  word  gebore,  nie  gemaak  nie”,  is  ’n  ou  waarheid. 
Geen  opleiding  sal  ooit  ’n  kunstenaar  voortbring  nie;  ten 

beste  ’n  goeie  ambagsman.  Tegniek  kan  geleer  word,  verhoog- 
kunde,  stemproduksie,  beligting,  kostumering  ens.  ens.,  maar 
nie  inspirasie  nie  — dit  is  die  gawe  van  die  gode,  slegs  aan 
enkeles  gegun.  Laat  ons  dit  as  sodanig  herken  en  versorg 
sodat  dit  ten  volle  kan  ontluik  — en  nie  reëls  maak  wat  die 
groei  daarvan  belemmer  nie.  Veral  in  ’n  land  waar  geïnspireerde 
akteurs  ewe  skaars  is  as  geïnspireerde  regisseurs! 

Die  verwydering  van  kompetisie  bring  nie  kunstenaars  voort 
nie  — ■ of  het  die  verbod  op  toneelstukke  ’n  enkele  Suid- 
Afrikaanse  dramaturg  voortgebring  of  selfs  gehelp?  Ware 
kunstenaarstalent  sal  te  voorskyn  kom  en  sal  slaag;  kompetisie 
sal  dit  slegs  verskerp,  die  taaiheid  gee  om  te  volhard.  Die  groot 
Afrikaanse  regisseur  sal  kom  wanneer  die  tyd  ryp  is. 

Die  teater,  soos  alle  kuns,  is  die  viering  van  een  gemeen- 
skaplike  mensheid.  Daar  is  geen  rede  waarom  Afrikaanse  teater 
nie  ook  groot  teater  sal  wees  nie  — groot  in  ’n  menslike,  in  ’n 
universele  sin.  Daar  is  geen  rede  waarom  dit  die  besit  moet  bly 
van  ’n  klein  groepie  ingewydes  nie.  Laat  dit  die  uitdaging  en 
ook  die  hulp  aanvaar  van  almal  vir  wie  die  teater  iets  beteken, 
en  ek  voorsien  ’n  groot  toekoms.  Dit  het  iets  om  aan  die  wêreld 
te  bied  ■ — net  soos  dit  veel  kan  assimileer. 


en  jy  dan  onbekende  seun 
met  wonde  soos 
ryp  tamaties 
o[  rose, 

vir  watter  volk  sterf  jy? 


boetebos-stingeltjie-sondetjies 
- ek  is  boer  se  kind  - 
watter  tol  moet  ek  betaal? 

JEANNE  GOOSEN 

A.  S.  VAN  STRATEN 


DIE  DERDE  OOG  SIEN  AMERIKA  HIER  BY  ONS! 

I 

By  die  eerste  lees  van  Die  Derde  Oog  word  ’n  mens  getref 
deur  die  Amerikaansheid  daarvan.  Amerikaanse  woorde  word 
gebruik:  shopping  centre,  tycoon,  Camp,  honey,  pop-art,  blue 
jeans  ens.  Ámerikaners  word  genoem:  Benjamin  Franklin, 
Edward  G.  Robinson,  Joan  Baez,  J.  P.  Morgan,  Jean  Harlow, 
Liberace,  Jane  Mansfield,  Clara  Bow,  Marilyn  Monroe,  Kim 
Novak  e.a.;  Amerikaanse  danse  word  genoem:  die  watusi,  loco- 
motion,  surf,  slop,  frug.  Amerikaanse  tydskrifte  word  genoem: 
Esquire,  Ladies’  Home  Journal,  Physique  Pictorial,  Strong 
Man.  Die  hele  boek  wemel  van  dinge  wat  ’n  mens  uit  hierdie 
en  ander  tydskrifte  vereenselwig  met  Amerikaanse  instellings, 
Amerikaanse  gebruike  — met  die  ,,American  way  of  life”. 

Die  D-diens,  die  F.B.l.  en  die  C.I.A. 

Die  geheime  D-diens  in  Die  Derde  Oog  is  dekadent.  In 
Fred  Cook  se  boek  The  F.B.I.  Nobody  Knows,  is  die  ,,dege- 
nerate  element”  in  Amerika  se  Federal  Bureau  of  Investigation 
aan  die  kaak  gestel.  Ook  Amerika  se  geheime  Central  Intelli- 
gence  Agency  word  gereeld  aangeval.  Die  C.I.A.  was  onlangs 
weer  onder  skoot  omdat  dit  uitgelek  het  dat  hy  studente-organi- 
sasies  finansier  en  inspan  in  sy  wêreldwye  inligtingsnetwerk. 
Die  Derde  Oog  se  Brigadier  Ornassis  E.,  hoof  van  die  D-diens, 
sê  op  bl.  22:  ,,  . . . ons  teenwoordigheid  . . . maak  hulle  onrustig. 
Hulle  voel  dat  ons  bestaan  nodig  is,  maar  hulle  beskou  ons 
optrede  as  immoreel.”  In  die  Time  Magazine  van  24/2/67  sê 
’n  ondersteuner  van  die  C.I.A.:  ,,When  they  say  that  this 
kind  of  work  is  immoral,  what  they  are  saying  is  that  it  is 
immoral  to  have  anything  to  do  with  telling  the  President 
what  the  world  is  really  like”.  Die  Brigadier  sê  ook:  ,,Vir 
die  polisieman  en  speurder  word  alles  vergewe,  maar  die  ge- 
meenskap  duld  nie  die  sukses  van  die  Diens  nie”.  ’n  Perso- 
neellid  van  die  C.I.A.  sê  in  die  Time-artikel:  ,,The  C.I.A. 
has  become  a dirty  household  word;  it  has  become  fashionable 
to  knock  it”.  In  ’n  Esquire-artikel  van  Maart  1964  wys  John 
V.  Lindsay  op  die  ,,ambiguity”  van  die  C.I.A.  .,The  C.I.A. 
is  both  witness  and  judge  . . .”  en  hy  vind  dit  jammer  dat' 
,.  . . . the  C.I.A.  was  shaping  policy”.  Die  D-diens  wat  kastig 
in  diens  van  die  gemeenskap  staan,  doen  nie  net  verkennings- 
werk  nie,  maar  vertolk  en  beoordeel  self  sy  waarnemings  en 
skryf  vir  die  gemeenskap  voor  watter  ,,beleid”  gevolg  moet 
word.  Op  die  end  is  die  Brigadier  geklee  soos  ’n  ..bedryfsleier” 

en  het  hy  selfs  „geestelike  leiers”  en  wetenskaplikes  in  die 
holte  van  sy  hand.  ( Hier  het  ons  waarskynlik  ’n  sinspeling  op 
die  mag  van  georganiseerde  arbeid  — wat  veral  in  Amerika 
’n  ontsaglike  invloed  uitoefen. ) 

Die  D~diens  en  die  Playboy-klubs 

„The  buzz  of  cocktail  chatter  and  the  clink  of  ice  cubes 
shrink  the  vast  room  with  its  monumental  fire  place,  panelled 
walls,  beamed  22-ft.  ceiling  and  two  suits  of  mediaeval  armour. 
Soft,  round  girls  curl  up  with  boy  friends  on  couches  beneath 
immense  paintings  by  Franz  Kline  and  Larry  Rivers.  The 
men  are  relaxed,  confident,  plainly  well  off.  A scene  straight 
out  of  Playboy  magazine?  Precisely”  (Time  Magazine 
3/3/67).  And  out  of  Die  Derde  Oog!  Die  losie  van  die  D- 
diens  is  baie  soos  Amerika  se  Playboy-klubs  ingerig  — net 
nog  meer  uitspattig  — en  die  nooientjies  van  die  Diens  net 

sulke  lekker  ,,party  girls”  soos  die  Playboy  Bunnies hul 

borsies  beur  tergend  bokant  hul  rokkies  uit,  hul  boudjies  roer 
onder  styfpassende  rokkies  (daar’s  ,,oulike”  foto’s  by  die 
Playboy-artikel  in  die  Time  Magazine  van  3/3/67)  . . . hulle 
houdinkies  en  armpies  gereed  om  een  na  die  ander  die  jong- 
mans  van  die  Diens  te  ontvang  wat  langs  hulle  gaan  lê.” 
Hugh  Hefner,  die  brein  agter  die  Playboy-organisasie  ,,likes 
the  young  pouty  type  without  complications  of  excessive  intel- 
ligence”.  Die  Brigadier  vereis  ,,geen  besondere  kwalifikasie 
behalwe  die  klaarblyklike  nie”.  Hope  de  Goede,  ,,volkome 
oorgegee  aan  die  bekoring  van  die  Diens”,  word  geboei  deur 
,,’n  nuwe  gedagte”,  die  gedagte  wat  Hefner  jarelank  en 
maand  na  maand  formuleer  het  in  sy  rubriek  Playboy  Philo- 
sophy:  ,,’n  voller  lewe,  seks  as  ’n  soort  religie,  ’n  betekenis- 
volle  diensbaarheid”  (Die  Derde  Oog,  bl.  36).  Die  beskrywing 
van  die  Brigadier  (skraal  met  die  gesig  van  ’n  askeet)  pas 
Hefner  haarfyn.  Die  Brigadier  slaap  op  ’n  ,,driedubbelbed”: 
Hefner  het  ’n  ronde  bed  wat  8i  vt.  in  deursnee  is. 

Neo-sekulêre  orde 

Op  bl.  115  sê  die  ,,gewyde”,  ,,bekeerde”,  ,,verheerlikte”, 
,,hervormde”  eendstert  wat  die  woorde  ,,Jesus  Saves”  agter 
op  sy  leerbaadjie  dra:  ,,God  is  dood.  Ons  ken  nie  meer  die 
Gewyde,  Onskendbare  nie”.  Hy  is  ,,bekeer  tot  die  Christelike 
neo-sekulêre  God-was-daar-maar-God-is-dood”  (bl.  109), 
waarskynlik  deur  dié  teoloë  van  v/ie  ons  in  die  Time  Magazine 
van  8/^66  lees:  ,,Even  with  Christianity  . . . a small  band 
of  radical  theologians  has  seriously  argued  that  the  churches 
must  accept  the  fact  of  God’s  death,  and  get  along  without 
Him  . . . Princeton  theologian  Paul  Ramsey  observes  that  ours 
is  the  first  attempt  in  recorded  history  to  build  a culture  upon 
the  premise  that  God  is  dead”.  Die  eendstert  wat  homself 
..oorgegee”  het  aan  ,,die  radikale  Christelike  etiek”,  ’n  gewone 
sedeleer  sonder  ,,misterie”,  sê  ook:  ,,Christus  sou  die  sekulari- 

sasie  van  ons  tyd  begryp  het  . . . Hy  is  van  hierdie  wêreld  . . . 
Sy  taal  is  nie  van  engele  en  satans  nie  maar  van  behuising,  stem- 
reg  en  lewensruimte.”  Time  Magazine  sê  i.v.m.  hierdie  ,,New 
Christianity”  en  „secular  rebellion”:  „Protestant  faith  now 
means  not  intellectual  acceptance  of  an  ancient  confession,  but 
open  commitment  — perhaps  best  symbolized  in  the  U.S.  by 
the  the  civil  rights  movement  — to  eradicating  the  evil  and 
inequality  that  beset  the  world”.  Die  eendstert  stel  dit  so: 
,,Daar  is  niks  behalwe  ons  aardse  verpligtings  en  Christelike 
liefde  vir  alles  en  almal”.  ,,Some  contemporary  ministers  and 
theologians  . . . suggest  that  the  church  should  stop  using 
the  word  God  for  a while,  since  it  is  freighted  with  unfor- 
tunate  meanings  . . . By  talking  almost  exclusively  about 
Christ,  the  argument  goes,  the  church  would  be  preaching 
a spiritual  hero  whom  even  non-believers  can  admire”.  „Die 
sekulêre  orde  is  die  orde  van  die  nuwe  Jesus  . . .”  sê  die 
eendstert.  ,,I  don’t  know  whether  I’ll  ever  believe  in  God”, 
het  ’n  Amerikaanse  tiener  gesê,  ,,but  Jesus  is  my  kind  of  guy” 
(Time  Magazine  8/4/66). 

Motorkunstenaars 

Bee-Bee-Doo,  die  seksgodin  wat  in  die  shopping  centre 

aanbid  word,  lê  begrawe  in  Forest  Hills onder  ’n  een- 

voudige  swart  grafsteen  ontwerp  deur  Alan  Marshall,  die 
skepper  van  die  Flaminco  7,  die  Raven  en  al  daardie  sport- 
motors  waarvoor  sy  so  lief  was  — ’n  laaste  huldeblyk  in  stof- 
like  vorm  aan  iemand  met  ’n  goddelike  gestalte”  (bl.  89). 
Lesers  wat  dit  vreemd  vind  dat  ’n  ontwerper  van  die  bak- 
werk  van  sportmotors  as  ’n  ,,skepper”/kunstenaar/beeldhouer 
voorgestel  word,  kan  gerus  Tom  Wolfe  se  artikel  The  Kandy- 
Kolored  Tanaerine  Flake  Streamline  Baby  lees.  Dit  het  oor- 
spronklik  in  Esquire  verskyn  en  is  later  ingesluit  in  die  boek 
met  dieselfde  titel.  Die  Alan  Marshall  van  wie  ons  in  Die 
Derde  Oog  lees.  herinner  sterk  aan  ..complete  artists”  soos 
George  Barris,  Ed  Roth  en  Dale  Alexander  wie  se  werks- 
winkels/garages  in  werklikheid  ,,studios”  is  waar  motors  soos 
die  Mysterion  en  Silhouette  voortgebring  word.  Wolfe  sê 
van  Barris:  ,,He’s  not  building  cars,  he’s  creating  forms  . . . 
In  his  showroom  . . . Barris  has  a corner  practically  papered 
with  photographs  of  cars  he  has  customized  or  handmade  for 
Hollywood  people:  Jane  Mansfield,  Elvis  Presley,  Liberace  . . . ” 

Lekker  begrafnisse 

In  sy  Death  of  a President  skryf  Manchester  dat  die  begraf- 
nisondernemer  wat  die  lyk  van  Kennedy  gekis  het,  tipies  is 
van  dié  ondernemers  wat  in  Evelyn  Waugh  se  satire,  The  Loved 
One,  gehekel  word.  Die  kapel  van  Vernon  Oneal  in  Dallas 

had  a wall  to  wall  carpeted  slumber  room,  piped  reli- 

gious  music,  a coffee  bar  for  hungry  loved  ones,  and  a fleet 
of  white  hearses  — white  because  the  owner  felt  that  death 
should  never  be  depressing”.  In  Die  Derde  Oog  lees  ons 

van  die  lyk  van  Bee-Bee-Doo:  . haar  gesig  skrilhelder 

geverf  tot  kunsmatige  lewe  deur  Abercombie  & Phiz,  die  vrolike 
Amerikaanse  begrafnisondernemers.”  Na  Boris  Gudenov  se 
dood,  word  daar  vir  hom  ’n  begrafnispartytjie  gehou  wat  deur 
die  Brigadier  gelei  word,  hoewel  daar  ’n  hele  paar  biskoppe 
teenwoordig  is.  Nadat  ’n  ingeboude  outomatiese  orrel  It’s  the 
End  of  a Perfect  Day  gespeel  het,  stel  die  Brigadier  ’n  heil- 
dronk  in  en  ledig  een  kelkie  na  die  ander.  Hy  lees  nie  uit 
die  Bybel  nie,  maar  ,,nuwe  verse  van  die  groot  digter”  (bl. 
167),  en  lewer  dan  ’n  toespraak.  Die  eendstert  tokkel  op  sy 
kitaar  en  die  tieners  dans  die  watusi. 

Gevaarlike  kinders 

Demosthenes  en  Hope  de  Goede  se  vier  aangenome  kinders 
is  vemielsugtige  klein  monstertjies  wat  alles  aftakel.  In  die 
shopping  centre  kyk  Demosthenes  ,,  . . . na  die  tieners  . . . 
en  na  die  ouers  wat  ter  wille  van  hulle  kinders  alles  veroor- 
loof”.  In  die  fotobundel  America  and  the  Americans,  skryf 
John  Steinbeck  onder  die  opskrif  ,,The  Pursuit  of  Happiness”: 
,,In  nothing  are  the  Americans  so  strange  and  set  apart  from 
the  rest  of  the  world  as  in  their  attitudes  toward  the  treat- 
ment  of  their  children.  In  most  Americans  this  is  more  than 
a symptom  — it  is  a syndrome  which  often  becomes  trauma; 
and  it  is  not  surprising  that  even  Americans  are  often  frigh- 
tened  by  their  child-raising  activities,  and  even  more  by  the 
products.  Indeed,  in  America  paedotrophy  has  caused  what 
amounts  to  a national  sickness.”  Hy  wys  verder  op  die  ,,extreme 
permissiveness”  van  die  ouers,  die  kinders  se  ,,reign  of  ter- 
ror”  en  hul  belangrikheid  in  die  verbruikersmark:  ,,Children 
dictate  what  foods  are  to  be  served,  what  clothes  are  worn  . . .” 

Tieners  wat  die  toon  aangee 

Die  Esquire  van  Julie  1965  vra:  ,,Does  to-day’s  teen-ager 
influence  the  adult  world?”  en  kom  tot  dieselfde  gevolgtrek- 
king  as  Thomas  Wolfe  wat  sê:  ,,  . . . all  those  teen-age  styles 
of  life  have  started  an  influence  on  the  life  of  the  whole  coun- 
try.”  Die  eendstert  help  die  ,,verdwaalde”  kaptein  om  in  die 
middestad  en  by  die  shopping  centre  uit  te  kom,  en  gee  hom 
later  dié  raad:  ,,Jy  moet  tred  hou  met  die  lewe.  Jy  moet  die 
ritme  ken:  die  ritteltit  van  ons  tyd”.  Dan  steek  hy  ,,sy  dun, 
gespierde  armpie  deur  die  dikke  van  die  kaptein  en  lei  hom 
ongemerk  na  die  deur  van  die  shopping  centre”  (bl.  73)  — 
sý  wêreld  in.  Op  bl.  85  lees  ons:  ,,Kaptein  Demosthenes  de 
Goede  aanvaar  sy  lotsbestemming  dat  hy  deur  tieners  begelei 
moet  word  en  gaan  saam  met  hulle  . . .”  Begelei  beteken  hier 
meer  as  vergesel;  dis  eerder  lei  in  die  musieksin:  die  toon 
aangee. 

Die  ritteltit-ritme  van  ons  tyd 

Op  bl.  75  skryf  Etienne  Leroux  van  ,,die  altyd  aanwesige 

musiek”  in  die  shopping  centre.  In  die  Time  Magazine  van 
21/5/66  lees  ons:  „The  big  beat  is  everywhere  . . . It  has 
become  the  international  anthem  of  a new  and  restless  gene- 
ration,  the  pulse  beat  for  new  modes  of  dress,  dance,  language, 
art  and  morality  . . . A surprisingly  large  segment  of  20^ — 40- 
year-olds  are  now  facing  up  to  the  music  and,  what  is  more, 
íiking  it.  Mostly  the  appeal  is  the  relentless  beat  . . . Even 
evangelists  have  adapted  to  the  new  beat  . . .”  In  sy  artikel 
The  Fifth  Beatle  skryf  Wolfe  van  tieners  met  transistorradio’s 
,,plugged  into  their  skulls”.  Hulle  wil  altyd  musiek  in  die 
agtergrond  hê,  en  wanneer  daar  nuus  of  ’n  advertensie  uit- 

gesaai  word (then)  they  start  turning  the  dial,  looking 

for  the  atmosphere  they  lost”.  In  Die  Derde  Oog  wag  een 
van  die  shopping  centre-karakters  ,,vir  die  agtergrondmusiek 
om  die  gepaste  stemming  te  bereik”.  In  die  Esquire  van 
Februarie  1967  lees  ons  in  ’n  artikel  oor  The  New  American 
Woman  . . . ,,she  almost  always  needs  music  playing”. 

Geen  privaatheid  o/  behoefte  daaraan  nie 

Die  Esquire  van  Mei  1966  bied  besonder  interessante  lees- 
stof  t.o.v.  Die  Derde  Oog.  (Op  die  voorblad  is  ’n  slapende 
nooi.  Haar  oë  is  toe,  maar  op  haar  voorkop  het  sy  ’n  derde 
oog  wat  ’n  mens  wawydoop  aanstaar.)  ’n  Subtitel  by  ’n 
artikel  oor  seksvoorligting  lui:  ,,Why  is  the  American  bed- 
room  so  crowded?  Two  people  there  should  be  enough.”  In 
Die  Derde  Oog  toon  die  karakters  geen  behoefte  aan  privaat- 
heid  nie.  Elke  keer  as  mnr.  en  mev.  De  Goede  bed  toe  gaan 
om  nie  te  slaap  nie,  hardloop  hul  kinders  deur  die  kamer.  Die 
Transvaler  van  25  Februarie  1967  meld  dat  Jane  Mansfield 
in  ’n  skeisaak  betrokke  is  en  dat  haar  kinders  glo  dikwels 
gesien  het  hoe  sy  owerspel  pleeg  met  haar  agent  of  iemand. 
Brigadier  Ornassis  E.,  ’n  ,,skraal  mannetjie”,  slaap  op  ’n  drie- 
dubbelbed.  G’n  wonder  hy’t  .,die  gesig  van  ’n  askeet  wat 
al  baie  sonde  gesien  het”  nie.  Gudenov  se  seun  is  ’n  regte  klein 
,,Peeping  Tom”  wat  sy  pa  gereeld  afloer.  Gudinov  se  ,,heilig- 
dom”  is  ’n  ,,glaskamer”  met  ’n  ,,glasdeur”.  ,,On  all  levels  of 
society,  privacy  has  become  a lost  Eden  . . . few  really  prac- 
tise  it’  (Time  Essay  (22/4/66). 

Kunsmatige  seksuele  stimulasie 

Arme  Hope  gooi  prikkelmiddels  in  mans  se  drank.  Die  1966- 
Januarie-uitgawe  van  Cosmopolitan  bewapen  sy  leseresse  met 
prikkelresepte:  ,,New  Cookie  Cures  for  Frigidity”.  Cie  Febru- 
arie-uitgawe  bied  ,,Six  Immoral  Chocolate  Desserts”  en  spoor 
vroutjies  aan  ,,to  go  gloriously,  orgiastically  all  the  way 
chocolate”. 

Homoseksualisme 

A1  die  mans  in  Die  Derde  Oog  is  verwyfd.  Selfs  Boerseun 
Demosthenes  neem  deel  aan  die  inwydingsorgie  saam  met  die 

ander  mans  van  die  Diens,  en  kyk  later  met  groot  belangstel- 
ling  na  die  fris  kêrels  in  Physique  Pictorial  en  Strong  Man. 
Newsweek  van  25/4/66  sê:  ,,Most  critics  agree  that  homo- 
sexuality  does  permeate  mass  culture  via  the  twilight  zone 
of  pop  known  as  Camp”. 

Die  Kaptein  as  „superhero” 

In  Newsweek  van  25/4/66  lees  ons:  ,,From  the  Bogart 
hero  — visceral,  ruthless,  virile  — evolved  the  current  form 
of  the  pop  movie,  the  James  Bond  superhero.  It  is  the  idea  of 
the  stylized  person  who  is  invincible  and  inviolate.  He  has 
no  faults,  no  introspection,  no  self-realization.”  Dis  kaptein 
De  Goede  dié,  ,,kampvegter”  duisend  wat  deur  die  Brigadier 
gekies  word  om  verkenningswerk  te  gaan  doen  ,,waar  menige 
van  ons  bevrees  is  om  te  gaan”,  magtige  kaptein  De  Goede 
wat  in  die  shopping  centre  ontpop  as  ,,pop”-held  en  deur 
’n  kudde  tieners  gevolg  word.  Weens  sy  Afrikaansheid  (De 
Goede  is  op  een  vlak  ’n  karikatuur  van  ’n  verstokte  Afrikaner 
wat  slegs  op  ’n  plek  soos  Welgevonden-as-Afrikanerstan  rus 
en  vrede  kan  vind)  verskil  die  kaptein  tog  in  sekere  opsigte 
van  die  moderne  rolprentheld.  Die  ,,superhero”  is  ook  ,,com- 
pletely  in  the  pop  mainstream  of  anti-tradition,  anti-authority. 
He  lives  for  now  and  laughs  at  himself”.  Die  kaptein,  daar- 
enteen,  dien  die  gemeenskap,  gehoorsaam  die  owerheid,  leef 
om  eendag  af  te  tree  en  het  geen  humorsin  nie.  Sy  Afrikaans- 
heid  maak  van  hierdie  (soos  James  Bond)  Beretta-draende 
superheld  wat  ’n  halwe  bottel  whisky  drink  terwyl  hy  skeer, 
’n  komiese  figuur  — en  dit  geld  vir  die  hele  boek.  Waar 
die  Amerikaansheid  kruis  met  iets  wat  ons  as  tipies  Afrikaans 
herken  of  aanvoel,  daar  geniet  ons  Die  Derde  Oog  as  satire. 

’n  Mens  kan  ook  nog  die  mening  waag  dat  Bee-Bee-Doo 
99%  Marilyn  Monroe  is;  dat  die  brigadier  op  een  vlak  ’n 
pragtige  kombinasie  is  van  die  ou-tydse  wrede  en  gevreesde 
,,gangster”-leier  en  die  moderne  ,,double  agent”:  dat  die  kom- 
mersialisering  van  die  huwelik  ■ — nog  ’n  verskynsel  van  die 
,gone’-wêreld  — veral  in  California  hoogty  vier  (lees  Love 
in  America  — die  Saturday  Evening  Post  van  7/1/67);  dat 
omtrent  al  die  vroumense  in  Die  Derde  Oog  ’n  byekorfkapsel 
of  soortgelyke  haarstyl  verkies  — die  ,,pop”-haarstyl  van  ’n 
paar  jaar  gelede,  die  haarstyl  van  tieners  soos  die  Jersey- 
meisietjies  met  hul  ,,exploding  hair  . . . bouffant  heads,  bee- 
hives  and  Passiac  pompadours”  wat  New  York  se  Pepper- 
mint  Lounge  beroemd  gemaak  het  (lees  The  Peppermint 
Lounge  Revisited  van  Tom  Wolfe);  dat  die  verslaafdheid  aan 
,,Purple  Heart”-tablette  heel  eerste  in  Amerika  kop  uitgesteek 
het  (vandag  is  dit  LSD.);  dat  ’n  mens  in  ,,Brand.  tycoon, 
brand”  ’n  eggo  hoor  van  die  negerkreet  tydens  die  1965- 
onluste  in  Amerika:  ,,Burn,  baby,  burn!”;  dat  die  manier 
waarop  De  Goede  sy  vrou  en  kinders  om  die  lewe  bring,  al 
donkiejare  deur  Hollywood  gebruik  word;  dat  winkels  nog 

net  in  Amerika  deur  die  nag  oop  bly:  dat  ,,die  dood  van 
tradisie”  nêrens  so  opvallend  is  as  in  Amerika  nie  (lees  die 
Time  Essay  van  22/4/66:  On  Tradition,  Or  What  Is  Left 
Of  It):  dat  die  sake-tycoon  Gudenov  ook  ,,a  face  in  the 
crowd”  geword  het,  verdwerg  en  verslaaf  deur  die  omvang 
van  sy  sakebelange  . . . soos  Fred  Cook  sê  van  Amerika  se 

groot  geldmanne: they  have  become  submerged  behind 

the  facades  of  their  innumerable  corporations  and  foundations. 
This  is  a relatively  new  world  — a world  of  infinite  and 
impersonalized  bigness  in  which  the  institution,  not  the  man, 
sets  the  standards”  (The  Corrupted  Land,  bl.  13).  Daar’s 
nog  ander  tipies  Amerikaanse  dinge,  maar  kom  ons  kies  liewer 
kortpad  na  die  grootste  Amerikaanse  simbool  in  Die  Derde 
Oog:  die  shopping  centre. 


Die  shopping  centre  as  „pop”-sentmm 

Die  shopping  centre,  die  Gudenov-wêreld,  verteenwoordig 
myns  insiens  die  Amerikaanse  ,,pop”-kultuur.  ,,Pop”  is  nogal 
moeilik  om  te  definieer.  In  Newsweek  van  25/4/66  word  die 

volgende  leidrade  gegee:  ,,Pop  is  what’s  happening” Pop 

is  an  affectionate  way  of  referring  to  mass  culture,  the  whole 

man-made  environment” pop  is  happiness,  it’s  todayness: 

the  feeling  we  can’t  afford  to  wait  for  years  for  appreciation” 
. . , ,,pop-artists  are  anti-establishment,  anti-tradition,  anti- 
formal”  . . . ,,Dadaism  was  a rebellion,  an  attempt  to  jolt 
by  the  use  of  commonplace  objects  — pop  is  the  further  com- 
mercialization  of  Dada”  . . . pop  artists  are  calling  attention 

to  the  abstract  quality  of  banal  images” intellectuals  still 

hate  pop.  Average  people  like  it.  It’s  easier  to  understand”. 

youth  is  recognised  as  the  real  aristocracy  of  pop”  . . . 

,,another  sub-species  of  pop  is  the  love  of  trivia”  . . . Die 
,,pop”-wêreld  is  ’n  middelklas-met-geld-wêreld.  In  dié  verband 
sê  Gernrich,  die  ou  wat  die  ,,no-bra-bra”  uitgevind  het: 

haute  couture  was  based  on  the  tastes  of  aristocracy. 

Now  all  styles  stem  from  the  people,  particularly  the  young”. 
Die  ,,pop”-kultuur  is  in  ’n  groot  mate  ’n  reklame-kultuur. 
,,Instead  of  being  a source  of  disgrace,  to  be  commercial  these 
days  is  to  be  fashionable.”  (’n  Teenstander  van  ,,pop”-kuns 
het  daarna  verwys  as  ,,Advertising  art  which  advertises  itself 
as  art  that  hates  advertising”.)  Etienne  Leroux  bestee  baie 
bladsye  aan  die  shopping  centre,  want  ,,pop”  en  alles  wat  dit 
inhou,  maak  ’n  groot  gedeelte  van  die  ,,American  dream”  uit. 
,,In  five  years  pop  has  grown  from  a label  for  what  appeared 
to  be  a minor  phase  in  art  history  to  a mass  psyche.  It  has 
captivated  the  Great  Society,  thrived  in  its  prosperity  and 
exploited  its  restlessness.”  Alíes  wat  hier  oor  ,,pop”  gesê  word, 
tref  ons  in  die  shopping  centre  aan,  alles  behalwe  die  ,,happi- 
ness”  wat  hierbo  genoem  word.  Origens  is  alles  daar:  van 
die  reuse-foto’s  van  Bee-Bee-Doo  (,,pop”-kuns  is  bekend  vir 

die  ,,giant  scale”  daarvan)  tot  die  onderbroeke,  vliegpapier 
en  ander  ,,trivia”  wat  op  bl.  150  gelys  word.  Daar’s  die  uit- 
buiting  en  komraersialisering  van  alles.  Daar’s  die  ,,intellec- 
tual”,  die  brigadier,  wat  eers  vyandig  staan  teenoor  die  Gude- 
nov-wêreld,  maar  uiteindelik  ook  daardeur  ge-,,captivate”  word 
en  dan  praat  van  ,,ons  gewone  (,average’)  mense”.  Daar’s 
die  ,,man-made  environment”:  die  ,,restlessness”;  die  leidende 
rol  wat  tieners,  veral  die  eendstert,  speel.  Ook  in  die  shopping 
centre  word  die  lewe  ,,vereenvoudig”  (,,easier”  gemaak)  — 
,,sodat  almal  dit  kan  verstaan”  (bl.  171).  Die  kuddekultuur 
is  ’n  kitskultuur. 

In  sy  boek  oor  DADA  kyk  Hans  Richter  met  ’n  baie  kri- 
tiese  oog  na  ,,pop-art”,  en  in  sy  bespreking  van  die  ,,intellec- 
tual  and  moral  situation”  waaruit  en  waarin  hierdie  nuwe  kuns- 
vorm  tot  stand  gekom  het,  wys  hy  op  dinge  wat  oor  en  oor 
in  Die  Derde  Oog  herhaal  en  beklemtoon  word.  Richter  praat 
byvoorbeeld  van  ,,an  empty  existence”,  van  die  ,,cultural  pes- 
simism  that  led  to  Pop  Art,  the  surrender  to  nothingness  . . . 
the  readiness  to  accept  nothingness”  (bl.  213).  ,,Daar  is  niks,” 
sê  die  eendstert  op  bl.  1 H.  Ander  karakters  praat  van  ,,leeg- 
heid  en  niks”,  vind  dinge  ,,betekenisloos”.  Op  bladsy  204  haal 

Richter  psigiater  Fraenkel  aan: we  have  destroyed  with- 

in  ourselves  the  instinctive  certainties  of  the  animal  world  to 
which  we  belong  (ek  dink  dis  min  of  meer  wat  Leroux  met 
,,die  dood  van  oerbelewenis”  bedoel),  while  at  the  same  time 
losing  our  sense  of  social  coherence  and  tradition  (in  Die 
Derde  Oog  is  almal  eensaam,  en  op  die  end  word  gedrink 
op  ,,die  dood  van  tradisie”).  ,,Nothing  is  left  to  tell  man 
what  he  should  do  (die  eendstert  sê  niks  is  reg  of  verkeerd 
nie),  and  soon  when  he  no  longer  knows  what  he  should 
like  to  do,  he  will  be  in  a state  of  total  confusion  , . .”  In 
die  shopping  centre  tref  ons  ’n  kaptein  De  Goede  aan  ,,wat 
in  die  chaos  magteloos  deel  van  die  chaos  bly.”  Ons  lees  ook 
van  ,,verwarring”,  ,,sekulêre  chaos”,  ,,eksistensiële  chaos”,  ’n 
,,onverstaanbare  warboel.”  Richter  sê  verder  (op  bl.  205): 
,,This  is  not  a rebellion,  but  the  opposite:  an  adjustment  to 
so-called  popular  taste  . . . uncompromising  revolt  has  been 
replaced  by  unconditional  adjustment.”  Die  brigadier  wat  op 
bladsy  123  sê  ,,Ons  durf  nie  ons  besef  van  heiligheid  verloor 
nie”,  ,,adjust”  sy  beleid  en  teen  die  end  word  almal  ,,versoen” 
met  die  sekulêre  waarheid  wat  o.a.  daarop  neerkom  dat  die 
heroïese  nie  meer  bestaan  nie.  De  Goede  voel  dit  op  bl.  116 

só  aan: dat  volwaardigheid  nie  meer  bestaan  in  ’n  grootse 

offer  vir  ’n  grootse  saak  nie,  maar  ’n  deeraoedige  aanvaar- 
ding  van  geringe  dinge,  want  alles  is  gering  en  niks  is  meer 

groot  nie.”  Richter  sê  ook: the  stress  on  the  moment 

and  the  momentary  state  of  the  self.  In  this  there  may  be 
a new  ,aesthetics  of  the  moment’  as  expressed  in  all  Neo-Dada’s 
manifestations,  whether  they  are  called  Happenings,  Neo- 


71 


Realism  or  Pop  Art!  (bl.  212).  ’n  Mens  kan  ook  praat  van 
n etiek  van  die  oomblik,  of  ’n  ,,etiek  van  die  situasie  ” soos 
Etienne  Leroux  dit  op  bl.  148  stel:  ,,Alles  word  onmiddellik 
herlei  tot  die  vergewensgesinde  etiek  van  die  situasie  wat  alles 
verklaarbaar  en  verskoonbaar  maak  . . .”  ,,The  traditional  rules 
are  giving  way  to  .situation  ethics’  — meaning  that  nothing 
is  inherently  right  or  wrong,  but  must  be  judged  in  context 
on  the  spur  of  the  moment”  (Time  Essay,  22/4/66).  Die 
eendstert  sê:  ,,Niks  is  reg  of  verkeerd  nie  behalwe  in  verhou- 
ding  tot  die  situasie  . . .”  Op  die  end  is  die  meisies  gereed 
,,om  die  mans  op  suiwer  menslike  grondslag  te  ontvang  — 
seks  as  seks,  liefde  as  liefde,  waarheid  as  waarheid  soos  elkeen 
dit  op  daardie  oomblik  sien”.  Die  Time  Essay  sê  verder:  ,,This 
is  particularly  true  among  the  young  and  many  adults  simply 
go  along  with  what  they  feel  they  cannot  change.”  Op  bladsy 
138  lees  ons  van  ’n  ,.onontkombare  patroon.”  Die  brigadier 
sê  op  bladsy  158:  ,,Onthou  moet  word  dat  ontwrigting  nie 
die  skuld  is  van  die  enkeling  nie,  maar  van  die  noodlot  waaroor 
ons  geen  beheer  het  nie.”  ,,Behind  all  this  there  is  a loss  of 
faith  in  any  value  outside  the  experience  of  the  Self”  (Richter, 
bl.  212).  ,,Dis  die  mens  wat  tel,”  sê  die  eendstert;  die  brigadier 
praat  van  ’n  ,,dertiende  taak  wat  elke  mens  alleen  aandurf 
. . . net  ter  wille  van  homself”  (bl.  159).  ,,Pop”-skilder,  Andy 
Warhol,  het  eenkeer  gesê:  ,,Some  day  everybody  will  probably 
be  thinking  alike  . . .”  Dis  presies  wat  teen  die  end  in  Die 
Derde  Oog  gebeur. 

V/aarom  beeld  Etienne  Leroux  so  'n  stuk  Amerikaansheid  uit 
en  waarom  plaas  hq  dit  in  Kaapstad?  Hierdie  vraag  asook  die 
vraag  in  hoeverre  Die  Derde  Oog  self  'n  voorbeeld  van  „pop~ 
art"  is,  word  in  die  Augustus-aflewering  behandel. 

— Red. 

SKYFIES 

Toe  my  ou  man  nou  die  dag  weer  ’n  keer  jare  lank  al  uitstel  om  ’n  ordentlike 
portretlys  in  my  werkskamer  aan  te  bring,  gaan  koop  ek  die  moderne  hakie- 
op-’n-Iappie  om  dit  sommer  teen  die  muur  vas  te  plak.  Die  volgende  vertalings 
wat  op  die  kaartjie  met  „voorskrifte”  verskyn,  lyk  my  belowend  as  moderne 
poësie: 

No  hammer;  nails,  or  screws. 

Geen  hamer,  spykers  of  skruwe. 

Die  Stellenbosch-man  kan  minstens  nie  kla  dat  dit  sommer  schoon  . . . nee 
sommer  prosa  is  nie!  Met  die  volgende  stukkie  egter,  sal  hy  waarskynlik  minder 
genoeë  neem.  Dit  klink  so  klouerig  en  sak  ook  al  weer  knieë  se  kant  toe  — 
'n  mens  kan  byna  sweer  dit  moet  'n  sestiger  se  vertaling  wees.  Dit  lui  so: 
,.Voorskrifte:  Gooi  'n  paar  druppels  water  by  die  gom  en  knieg  dit  deur.  Laat 
dit  kleuverig  word  na  sowat  (3  min.)  Druk  styf  vas  op  muur,  deur,  teël  en 
sovoort  vir  60  sek.  Gebruik  slegs  na  24  uur  of  nadat  dit  deuglik  droog  is.” 
U sien:  die  vasdruk,  teël,  selfs  60  en  sek(s)  is  daar!  En  die  kaartjie  het  nog 
die  vermetelheid  om  te  meld  dis  ,,ideaal  vir  badkamer  . . . en  slaapkamer” ! 
Gelukkig  eindig  dit  darem  „deuglik”  om  „poetic  justice”  uit  te  meet.  Miskien 
moet  die  volk  hierdie  skrywer  óf  afwys,  óf  regsien ! Mens  behoort  nie  op  sulke 
dun  ys  te  skaats  nie. 

Die  bg.  aanhalings  sal  seker  ook  nie  die  paal  haal  as  Terblanche  Afrikanche 
nie.  Maar  dr.  Hennie  moet  nou  nie  moed  verloor  nie.  Met  die  Engelse  taal 
gaan  dit  ook  nie  te  waffers  nie.  Siestog!  ’n  Termometer  word  soos  volg  beskrywe: 
,,It  being  made  with  stainless  18.8  strongly  bears  against  acidity,  and  Fluid- 
thermometer  being  processed  with  vinyl  strongly  bears  against  acid  or  alkali, 
further,  it  is  capable  to  use  for  long  time  so  that  the  paint  of  graduation  is 
devised  not  so  as  to  come  off  . . . It  causes  sometime  cutting  the  graduation 
fluid  to  drop  or  shock  the  thermometer,  however,  if  it  is  heated  at  temperature 
of  about  50,  it  becomes  as  it  was.” 

Dié  taalbrouery  laat  dink  my  mos  aan  heeltemal  iets  anders.  Die  arme  fisio- 
logie-studente  wat  nie  Afrikaans  mag  praat  nie  maar  Grieks  en  Latyn  moet 
aanleer  om  al  die  biltonge  name  te  gee.  Nou  wonder  ek  wat  die  arme  ou  Grieke 
en  Romeine  gedoen  het.  HuIIe  kon  nie  Afrikaans  of  Fanagalo  toe  vlug  nie! 
Miskien  ook  die  onverdoeselde  moedertaal  wat  hulle  sulke  onverganklike  beelde 
laat  skep  het.  Die  liggaam  was  vir  hulle  natuurlike  skoonheid. 

''X'’^URM  het  voorlopig  by  sy  vierde  segment  afgesnoer  geraak.  'Wat  nou  van 
die  ongebore  stert  gaan  word,  weet  joos  alleen.  En  nou  is  party  van  die  digters 
hulle  enigste  hoop  op  publikasie  ontneem.  Gelukkig  is  party  daarmee  ook  hulle 
aanspraak  op  digterskap  ontneem!  Maar  ek  is  nou  so  bietjie  onder  die  Suide  se 
invloed. 

(Nie  te  vroeg  treur  nie.  Griet-my-skat ! Miskien  weet  jy  nog  nie  hoe  lyk  die 
Wurm  se  papie  nie.  En  papies  het  ’n  gewoonte  om  motte  of  vlinders  te  word. 
AI  broei  daar  ook  net  Africana  uit,  maar  broei  sal  dit ! ) — Red. 

Aat  Kaptein  het  in  sy  bundel  Die  Naakte  Waarheid  ’n  danseressie  net  in 
G-snaar  geklee.  Vioolsnaar!  Nie  ’n  kontrabas-snaar  nie!  Dis  die  wat  ek  nou 
eers  herstel  van  verbasing  en  verstomming  oor  sy  on-ooglike  verdoeming  van 
Die  Derde  Oog.  Miskien  besit  hy  ’n  vierde  oog  wat  dinge  raaksien  waar  ’n 
onskuldige  ou  lammetjie  soos  ek  oop-oog  by  verbystap.  Dit  vat  darem  glo  ook 
’n  kenner  om  dagga  van  kakiebos  te  onderskei ! Ek  het  glads  ’n  slag  die  goed 
in  my  pronkbedding  gekweek  en  gedink  dis  afrikanertjies!  Tot  buurman  my 
kom  waarsku  het  die  mense  dink  ek  kweek  kommuniste.  My  gal  uit  geskrik ! 
Skoon  geelsug  gekry.  Toe  dink  party  weer  ek  het  geelpersneigings.  Weer  afri- 
kanertjies  plant?  Ekke? 

My  buurvrou  sê  sy  lees  nie  Afrikaans  nie.  Dis  te  droog.  Die  Afrikaanse 
skrywers  ken  nie  die  íewe  nie.  Sy  lees  nou  net  Engels!  En  darem  die  Afrikaanse 
Sondagblaaie. 

Waar  is  al  die  pryse  heen? 

Dis  nou  die  A.P.B.-prys  en  Staatsprys.  Waarheen? 

{Joos  weet  alleen.  Verdwyn  of  van  naam  verander.  Die  Engelse  sorg  darem 
Hog  vir  die  Afrikaanse  letterkunde.  Die  C.N.A.-prys  gaan  voort!  — Red.) 

Vraag  aan  dr.  P.  C.  Schoonees:  Is  ál  die  woorde  in  u woordeboeke  dus  nie 
vir  gebruik  van  die  letterkunde  beskikbaar  nie?  En  kan  u nie  'n  sekere  Trans- 
vaalse  oggendblad  leer  om  u van  reg  te  spel  nie? 

{Die  beswaarmaker  in  Die  Transvaler  was  inderdaad  Schonees.  Die  hedoelde 
dr.  P.  C.  Schoonees  is  die  skrywer  van  „Die  Prosa  van  die  Tweede  Afrikaanse 
Bewegin^’  wat  beslis  ’n  veel  moderner  siening  het  as  Schonees!  — Red.) 


Verdere  raad  aan  Gestremdes  en  On-digters: 

Kan  ons  nie  meer  verder  gaan 
vertaal  ons  maar  ’n  Engelse  roman. 

{Of  weer  die  Don  uit  Spaans!) 

Suurknolle  wat  nie  vir  hulself  kan  lag  en  hulle  medemense  se  kwaad  nie  kan 
vergoelik  nie  moes  nie  tot  hier  gelees  het  nie! 

Diensmaagdelik  die  uwe 
OU  GRIETJIÊ 


WAARDEVOLLE  MANUSKRIPVERSAMELING 

Aan  die  Onderwyskollege,  Heidelberg,  bestaan  daar  ’n  Junior-skrywerskring 
wat  op  gesette  tye  vergader  om  onder  die  dosentvoog  se  leiding  hulle  eie  skryf- 
pogings  te  bespreek.  Minstens  twee  keer  per  jaar  nooi  hulle  skrywers  of  uitgewers 
om  met  hulle  oor  die  skryfkuns  te  gesels.  Onder  hulle  inisiatief  is  daar  reeds 
’n  aansienlike  manuskripversameling  opgebou  wat  later  nog  van  veel  waarde  kan 
wees. 

Hulle  ontvang  graag  manuskripte  van  skrywers  met  die  doel  om  dit  te  bewaar. 
Die  manuskripte  word  deur  die  biblioteekpersoneel  gebind,  gekatalogiseer  en  in 
’n  spesiale  kluis  in  die  onderwyskollegebiblioteek  bewaar.  Op  die  oomblik  is 
daar  reeds  81  manuskripte  en  is  daar  nog  ’n  aantal  beloftes  uitstaande. 

Van  die  kosbaarste  manuskripte  is  o.a.  dié  van  Rob.  Antonissen,  G.  S.  Nien- 
aber,  P.  J.  Nienaber,  C.  J.  M.  Nienaber,  Gerhard  Beukes,  W.  A.  de  Klerk, 
F.  A.  Venter,  André  P.  Brink,  Abel  Coetzee,  J.  J.  Brits,  Johan  Bekker,  W.  A. 
Hickey,  A.  G.  le  Roux,  Ernst  van  Heerden,  C.  M.  van  den  Heever,  A.  D.  Keet, 
A.  G.  Visser,  F.  V.  Lategan.  S.  V.  Petersen,  Minnie  Postma,  Adam  Small,  Coenie 
Rudolph,  Vincent  van  der  Westhuizen  en  talle  ander.  Onder  die  titels  kan 
Gelofteland  (F.  A.  Venter),  Jaar  van  die  Vuuros  (W.  A.  de  Klerk),  Die  Vrees 
(Gerhard  Beukes),  Woestynsand  dek  die  Spore  (C.  M.  van  den  Heever)  genoem 
word. 

Benewens  die  manuskripte  word  die  skrywers  se  foto’s,  hul  lys  publikasies, 
die  tydskrifte  waarin  die  artikels  verskyn  het  en  die  boeke,  al  die  drukke,  deur 
die  vereniging  aangekoop  om  die  finale  produk  en  latere  bewerkings  met  die 
oorspronklike  te  vergelyk  en  sodoende  uit  skrywers  se  eiesoortige  werkwyses  te 
leer.  Indien  van  die  boeke  voorgeskryf  word,  word  met  verlof  van  die  skrywer 
of  digter  ’n  fotostatiese  afdruk  van  ’n  bladsy  of  meer  gemaak  sodat  die  werklike 
manuskrip  nie  deur  hantering  beskadig  kan  word  nie. 

Hierdie  versameling  behoort  later  vir  navorsingsdoeleindes  van  waarde  te 
wees.  Alle  bydraes  sal  besonder  baie  waardeer  word,  want  kosbare  materiaal 
wat  andersins  verlore  kan  raak,  word  nou  veilig  bewaar. 


J.  A.  DE  CONING 

KORRESPONDENSIE 


Geagte  Redakteur, 


In  die  beeldende  kuns  is  dit  toelaatbaar  vir  ’n  kunstenaar  om 
met  kleure  en  strepe  te  werk  te  gaan  op  ’n  wyse  wat  vir  meeste  mense  onver- 
staanbaar  is  en  om  dan  daarop  aanspraak  te  maak  dat  dié  werk  ’n  bepaalde 
betekenis  het.  Die  kleure  en  lyne  wat  die  kunstenaar  gebruik,  mag  wel  geen 
objektiewe  betekenis  hê  nie  maar  kan  ’n  subjektiewe  betekenis  hê.  Dieselfde  geld 
die  gebruik  van  sekere  klanke  in  die  musiek. 

So  ’n  mate  van  vryheid  is  egter  nie  moontlik  in  die  letterkunde  nie,  omdat 
woorde  ’n  bepaalde  objektiewe  betekenis  het  en  woordgebruik  dus  ’n  sekere 
dissipline  vereis.  Hierdie  dissipline  is  blykbaar  te  veel  vir  sommige  moderne 
digters  en  aspirant-digters.  In  die  jongste  uitgawe  van  u tydskrif  was  helfte  van 
die  gedigte  soos  gewoonlik  vir  my  heeltemal  onverstaanbaar  en  die  res  slegs 
gedeeltelik.  Kyk  byvoorbeeld  na  die  gedig  ,,HuIde  aan  N.  P.  van  Wyk  Louw”, 
wat  vir  my  voorkom  as  ’n  betekenislose  sameflansing  van  see  en  stasies  en  skepe 
en  soutbitter  water.  Dit  mag  blote  hardkoppigheid  wees  wat  my  laat  weier  om 
te  glo  dat  ek  ’n  idioot  is  omdat  ek  hierdie  en  ander  gedigte  in  u tydskrif  glad 
nie  verstaan  nie.  As  die  digter  ’n  verduideliking  sou  gee  van  die  genoemde 
gedig,  sou  ons  miskien  kan  vasstel  wie  dit  is  wat  ’n  besoek  aan  ’n  psigiater 
behoort  te  bring. 

U kan  ook  oorweeg  om  van  die  digters  wat  in  u blad  publiseer,  te  vereis 
dat  elke  gedig  vergesel  moet  gaan  van  ’n  verduideliking.  Dié  verduideliking  kan 
miskien  agter  in  die  tydskrif  verskyn.  Sodat  ons  die  saak  as  ’n  soort  blokkies- 
raaisel-oefening  kan  naspoor.  Moontlik  kan  die  proses  lei  tot  ’n  groot  oplewing 
en  belangstelling  vir  die  digkuns. 

Heel  moontlik  sal  dit  nog  blyk  dat  baie  moderne  gedigte  nie  as  letterkunde 
beskou  moet  word  nie,  maar  as  ’n  soort  moderne  musiek.  Die  woord  ,,musiek” 
is  vleiend  vir  baie  van  die  werke.  Ek  bedoel  eintlik  eksperimente  met  klanke 
wat  geen  algemeen  aanvaarde  betekenis  het  nie.  Maar  wel  ’n  sekere  subjektiewe 
betekenis,  soos  die  geluide  wat  babas  maak. 

Die  saak  het  ook  ’n  finansiële  sy.  U blad  word  gesubsidieer  deur  die  owerheid 
en  dit  sou  iets  vreesliks  wees  as  dit  sou  blyk  dat  die  belastingbetalers  besig  is 
om  anargie  in  die  letterkunde  te  subsidieer. 


Hoogagtend  die  uwe, 
F.  J.  MARAIS. 


Van  der  Stelstraat  48, 
STELLENBOSCH. 


As  ons  korrespondent  net  moeilikheid  met  die  verstaan  van  poësie  gehad  het, 
kon  ons  ’n  studie  van  „Die  Duister  Digter”  of  desnoods  van  Schoonees  en  Van 
Bruggen  se  ,,lnleiding  tot  die  Letterkunde”  aanbeveel  het.  ’ii  Leser  egter  wat 
„die  helfte  van  die  gedigte”,  „soos  gewoonlik”,  „heeltemal  onverstaanbaar”,  ,,en 
die  res  slegs  gedeeltelik”  verstaanbaar  vind  en  dan  insinueer  dat  die  blad  „anar- 
gie  in  die  letterkunde”  sou  bevorder  via  die  belastingbetaler  se  beursie  bly  aan 
die  blad  minstens  ’n  samehangende  verduideliking  met  bewyse  verskuldig. 

— Red. 

BOEKE  ONTVANG 


AERIKAANSE  PERS-BOEKHANDEL,  JOHANNESBURG 

Greene,  Graham  (vert.  deur  André  P.  Brink).  Die  Eendstert  R2.85 

V.  d.  Merwe,  Cornelius:  Geboorte  is  Nodig  (digbundel)  Rl.95 

HAUM,  KAAPSTAD 

Stenvert,  Menno;  Venter,  P.  A.  de  Waal;  Botes,  D.  P.  M.:  Klawer 

(digbundel)  R2.35 

HUMAN  & ROUSSEAU,  KAAPSTAD 

Brink,  André  P.:  Die  mooiste  verhale  uit  Dte  Arabies\e  Nagte  (in 

Afrikaans  oorvertel  deur)  R3.75 

Rabie,  Jan:  W^aar  jy  Sterwe  (ijoiandia  3)  R2.50 

Zimnik,  Reiner:  Die  Trommelaars  rir  ’n  be.er  tyd  (vert.  Anna  C. 

Human)  Rl.50 

BLOKBOEKE 

Coetzee,  A.  J.  (behandel  deur):D/>  Toiings-trilogie  65c 

KOEBERG-UITGEWERS  (EDMS.)  BPK. 

Visser,  A.  J.  J.:  Lig  en  Donker  (digbundel)  Rl.50 

Visser,  A.  J.  J.  (versamel  deur):  Só  Klink  Afrikaans R1.05 

NASIONALE  BOEKHANDEL,  KAAPSTAD 

Grové,  Henriette:  Jaarringe.  ( n Bundel  kortverhale.  Bekroon  met  die 

C.N.A.-prys,  1966)  Rl.80 

van  Zyl,  Kobus:  W'ant  ons  is  u.ni  Gtsier  R1.80 

NASOU  BEPERK 

Antonissen,  Rob.:  Spitsberaad.  (Kroniek  van  die  Afrikaanse  Lettere 

1961—1965)  R2.95 

VOORTREKKERPERS,  JOHANNESBURG 

Dirks,  Cor.:  Rooi  Oog  Geel  Oog  R1.50 

Kotzé,  Hendrik:  Die  Skat  van  die  lúummies  Rl.35 

UIT  NEDERLAND 

van  Damme,  Lieve:  Reizen  en  Rosen.  (De  Bladen  voor  de  Poëzie, 
Kapucijnenvest  4,  Lier.) 

T weede  Colloquium  van  hoogleraren  en  lectoren  in  de  nederlandistiek 
aan  buitenlandse  universiteiten  Brussel  1964  (’s  — Gravenhage  1966) 


RUILNOMMERS  ONTVANG 

De  nieuwe  taalgids,  Jr.  60,  nr.  1. 

A167.  (Krant  voor  jongmensen.) 

PROF.  A.  N.  PELZER 


HARM  OOST 

Soos  dikwels  die  geval  is  met  ’n  jong  man  wat  eensaam  en  alleen  uit 
die  vreemde  na  Suid-Afrika  kom,  weet  ons  van  die  jeug  en  jongelingsjare 
van  Harm  Oost  nie  veel  nie.  Wat  ons  wel  weet,  is  dat  hy  op  ’n  boerdery 
in  Groningen  grootgeword  het  en  dat  sy  ouers  nie  ryk  nie  maar  bemiddelde 
mense  was.  Oor  die  aard  van  sy  huislike  opvoeding  is  ook  nie  veel  bekend 
nie.  Uit  ’n  enkele  brief  wat  uit  sy  jeugjare  bewaar  gebly  het,  kom  ’n  mens 
tot  die  gevolgtrekking  dat  hy  ’n  goeie  skoolopleiding  ontvang  het  en  daarna 
op  betreídike  jeugdige  leeftyd  reeds  onderwys  gegee  het.  Gebore  op  21  Julie  1877 
het  hy  op  18-jarige  leeftyd,  aan  die  begin  van  1896,  reeds  voor  ’n  klas  gestaan. 

Volgens  die  getuienis  van  die  enkele  brief  moet  ’n  mens  tot  die  oortuiging 
kom  dat  hoewel  die  band  tussen  ouers  en  seun  baie  intiem  en  opreg  was,  die 
huislike  opvoeding  nie  baie  godsdienstig  was  nie.  In  die  brief  wat  hy  op  17 
November  1896  aan  sy  ouers  geskryf  het,  spreek  hy  sy  blydskap  uit  oor  sy 
moeder  se  besluit  om  geloofsbelydenis  af  te  lê.  Maar  dan  voeg  hy  daar  baie 
openhartig  aan  toe  ,,lk  heb  nog  bij  lange  na  de  vrijmoedigheid  niet,  ook 
belijdenis  af  te  leggen.  Ik  vrees  soms  dat  het  nooit  zoover  zal  komen  doch  om 
uwent-  en  om  myns  zelfs  wille  hoop  ik  dat  dit  niet  het  geval  mag  zyn. 
Niet  dat  ik  soms  geen  geloofshoop  heb,  doch  die  oogenblikken  zyn  weinige. 
In  den  regel  antwoord  ik,  wanneer  ik  my  afvraag:  „zoudt  gij  thans  in  den 
Hemel  komen,  zoo  gij  voor  Gods  troon  word  geroepen?”  met  een  beslist  „neen!” 

Dat  die  jong  Oost  op  daardie  stadium  van  sy  lewe  na  vastigheid  gesoek 
het,  lei  geen  twyfel  nie.  Die  vastighdd  wat  hy  graag  wou  hê,  het  ontbreek 
en  met  ’n  uitgesprokenheid  wat  kenmerkend  van  sy  hele  lewe  gebly  het,  het 
hy  op  die  jeugdige  ouderdom  reeds  uitdrukking  daaraan  gegee.  „Dit  is  nu  wel 
zeer  sterk”,  gaan  hy  met  sy  ontboeseming  voort,  „doch  er  doekjes  om  winden 
kan  ik  niet,  ai  u met  fraaie  woorden  blinddoeken  wil  ik  niet.  Ziedaar  geliefde 
ouders  mijnen  tegenwoordigen  toestand.  Zoo  hij  niet  verandert,  ga  ik  voor 
eeuwig  verloren.  Vraagt  gij  mij  of  ik  daaraan  een  einde  wilde  hebben?  Zeer 
graag  antwoord  ik  U.  En  of  ik  bid?  Soms  veel;  soms  weinig  of  nooit,  dan 
wanneer  mijn  plicht  het  voorschrijft.  Vraagt  gij  of  ik  berouw  over  mijne 
zonden  heb?  Soms,  ja  dan  zijn  zij  mij  tot  last;  meestal  echter  ga  ik  er  met 
gevleugelde  voeten  overheen.”  Op  hierdie  ouderdom  was  daar  ook  ’n  duide- 
like  element  van  onverskilligheid  in  sy  lewe  te  merk.  Op  die  versekering  van 
sy  ouers  „dat  Gij  veel  voor  my  bidt”,  antwoord  hy  „het  gebed  des  gelovigen 
vermag  veel”  ze^  de  Schrift.  Of  het  mij  zal  kunnen  helpen?  Ik  twyfel  er 
aan.” 

Klaarblyklik  was  hy  van  die  begin  af  nie  baie  gelukkig  met  sy  betrekking 
as  onderwyser  in  HoIIand  nie.  Of  dit  daaraan  moet  toegeskryf  word,  weet 
’n  mens  nie,  maar  in  die  loop  van  1897  het  hy  besluit  om  hom  in  Suid-Afrika 
te  kom  vestig.  Ook  hierdie  besluit  openbaar  'n  mate  van  onrustige  onsekeu-heid 
in  sy  lewe.  Op  28  September  1897,  die  dag  nadat  hy  in  Kaapstad  voet  aan 
wal  gesit  het,  skryf  hy  aan  sy  ouers  dat  hy  die  volgende  dag  na  Johannesburg 
vertrek  waarna  dit  klaarblyklik  sy  bedoeling  was  om  na  Pretoria  te  gaan. 
Op  die  vraag  wat  hy  daarna  gaan  doen,  antwoord  hy  net  met  ’n  vraagteken. 

Sy  eerste  indrukke  van  Kaapstad  was  gunstig.  Alles  was  vir  hom  pragtig 
maar  tegelyk  ook  baie  vreemd  wat  waarskynlik  in  die  eerste  plek  toegeskryf 
moes  word  aan  die  mengelbevolking  wat  hy  daar  aangetref  het.  ,,  witmen- 
schen,  kaffers,  hottentotten,  ndgers  — ’t  krioelt  alles  door  elkaar”.  Dat  hy 
op  hierdie  stadium  min  of  meer  platsak  was,  kan  ’n  mens  aflei  uit  die 
mededeling  aan  sy  ouers.  ,,’k  Heb  gelukkig  nog  8 gld.  uitgespaard  met  ’t 
geven  van  fooien,  omdat  ik  heel  stil  van  de  boot  ben  gegaan. 

Blykbaar  het  dit  hom  nie  moeilik  geval  om  in  Transvaal  ’n  heenkome  te 

vind  nie.  In  die  loop  van  Oktober  1897  is  hy  aangestel  op  Loopspruit,  'n 
plekkie  ongeveer  drie  uur  te  perd  van  die  stasie  Elandsrivier,  Poskantoor  Elim, 
in  daardie  dae  nog  in  die  distrik  Pretoria  waar  hy  vir  elf  kinders  tussen  die 
ouderdom  van  6 en  18  jaar  onderwys  moes  gee.  Sy  vergoeding  sou  R20.00 
per  maand  wees  met  vry  losies  en  inwoning.  Dat  hy  bereid  was  om  onder 
beslis  ongunstiger  omstandighede  as  wat  in  Holland  die  geval  sou  wees,  weer 
onder^s  te  gee,  laat  ’n  mens  vermoed  dat  hy  om  ’n  ander  rede  as  ontevre- 
denheid  met  die  onderwys,  Holland  verlaat  het. 

Uit  die  gereelde  briewe  wat  hy  van  Loopspruit  af  aan  sy  ouers  geskryf 
het,  kom  ’n  mens  tot  die  gevolgtrekking  dat  die  jong  Oost  hom  baie  gou  by 
sy  nuwe  omgewing  aangepas  het  en  ondanks  die  groot  verskil  in  kulturele 
agtergrond,  hy  en  die  eenvoudige  maar  opregte  boeremense  van  daardie  om- 
gewing,  mekaar  maklik  oor  en  weer  aanvaar  het.  Op  29  November  1897  skryf 
hy  aan  sy  moeder  dat  hy  baie  gelukkig  is  en  dat  hy  nog  glad  nie  na  Holland 
terug  verlang  nie.  Met  die  plaaslewe  soos  hy  dit  daar  aangetref  het,  kon  hy 
hom  maklik  vereenselwig  en  in  al  die  bedrywighede  van  daardie  omgewing 
het  hy  lewendig  belang  gestel.  Terselfdertyd  het  hy  hom  weer  in  studie  ver- 
diep  en  hom  vir  die  hoogste  klas  onderwyser  bekwaam  — ’n  onderskeiding 
wat  hy  gehoop  het  om  na  drie  jaar  te  behaal.  Sy  verblyf  op  Loopspruit  was 
egter  nié  van  besonder  lange  duur  nie  omdat  hy  in  Julie  1899  ’n  betrekking 
op  Louis  Trichardt  aanvaar  het,  klaarblyklik  met  bevordering  omdat  hy  daar 
,,een  groote  school  zal  krijgen”. 

Sy  verblyf  op  Louis  Trichardt  was  ook  maar  van  ’n  korte  duur  omdat  die 
Tweede  Vryheidsoorlog  nog  dieselfde  jaar  uitgebreek  het  en  Harm  Oost  — 
toe  reeds  getroud  en  die  vader  van  twee  kinders  — dadelik  by  die  Boeremagte 
aangesluit  het.  By  welke  kommando  hy  ingedeel  was,  is  nie  duidelik  nie 
want  vroeg  in  1900  word  hy  te  Boshof  gevange  geneem,  voor  ’n  Britse 
krygshof  gedaag  en  omdat  hy  agter  die  Britse  linies  met  dinamiet  gewerk  het, 
ter  dood  veroordeel.  Die  tussenkoms  van  genl.  Methuen  het  sy  teregstelling 
voorkom  waarna  hy  in  April  1900  aan  boord  van  die  Bavarian  na  St.  Helena 
verban  is.  Hy  slaag  egter  daarin  om  hom  nog  tydens  die  oorlog  op  ’n  Britse 
skip  te  versteek  en  van  die  eiland  te  ontsnap. 

Na  afloop  van  die  oorlog  het  hy  hom  ’n  tydlank  in  Kaapstad  bevind  waar 
aan  hom  ’n  betrekking  in  die  Onderwysdepartement  aangebied  is.  Op  hierdie 
stadium  het  hy  hom  egter  meer  tot  die  sakewêreld  aangetrokke  gevoel  en  het 
hy  en  ’n  vriend  ’n  winkeltjie  in  Langstraat  94,  Kaapstad  besit.  Blykbaar  moes 
dit  met  die  ondememing  goed  gegaan  het  omdat  hy  aan  die  end  van  1903 
sy  vrou  en  twee  kinders  op  besoek  na  Holland  gestuur  het  om  met  sy  ouers 
kennis  te  maak. 

Om  een  of  ander  rede  was  sy  sakeloopbaan  in  Kaapstad  ook  van  korte  duur. 
In  die  loop  van  1904  is  hy  terug  na  Transvaal  waar  hy  ’n  aanstelling  op  die 
redaksie  van  De  Volksstem  in  Pretoria  aanvaar  het.  Presies  wanneer  dit  gebeur 
het,  kan  ook  nie  met  sekerheid  vasgestel  word  nie  maar  dit  moes  voor  28 
Augustus  1904  gewees  het  want  toe  hy  op  daardie  datum  ’n  brief  aan  sy 
ouers  skryf,  doen  hy  dit  uit  Pretoria  en  gebruik  hy  daarvoor  ’n  briefhoof  van 
De  Volksstem.  Volgens  ’n  mededeling  wat  hyself  gemaak  het,  was  hy  van  die 
begin  af  ná  dr.  F.  V.  Engelenburg,  die  hoofredakteur,  en  dr.  G.  S.  Preller, 
die  sub-redakteur,  derde  in  bevel  op  De  Volksstem-ieáaksie.  Blykbaar  het  dit 
met  hom  goed  gegaan  en  het  hy  goed  ingepas  in  die  joernalistieke  wêreld 
want  hoewel  hy  in  ’n  brief  van  4 Desember  1904  teenoor  sy  moeder  kla  oor 
die  groot  koste  verbonde  aan  die  bevalling  en  siekte  van  sy  vrou,  was  hy  vol 
moed  omdat  sy  salaris  by  die  koerant  met  30  gulde  per  maand  verhoog  is. 

Vanaf  1908  het  Oost  ’n  selfstandige  byvoegsel  tot  De  Volksstem  bekend  as 
De  Boer  behartig  en  daarmee  toegang  gekry  tot  die  Transvaalse  plattelandse 
bevolking.  Die  verhouding  tussen  die  moederblad  en  die  byvoegsel  was  van 
die  begin  af  enigsins  eienaardig  want  hoewel  die  byvoegsel  vir  die  boerende 
deel  van  die  bevolking  bedoel  was  en  daarom  uit  die  aard  van  die  saak 
landbou-belange  sou  behartig  en  probeer  bevorder,  is  daarin  ook  allerlei 
politieke  aangeleenthede  behandel  en  daaroor  kommentaar  gelewer.  Belangrikste 
van  alles  was  dat  die  kommentaar  van  die  moederblad  en  van  die  byvoegsel 
heel  dikwels  in  verskillende  rigtings  opgegaan  het.  Terwyl  De  Volksstem  die 

Botha-rigtino:  voorgestaan  het,  het  De  Boer  onder  invloed  van  Oost  wat  sedert 
1907  ’n  Hertzog-volgeling  geword  het,  altyd  sterker  genl.  Hertzog  se  rigting 
verdedig. 

Aanvanklik  was  die  verskil  in  benadering  nie  opvallend  nie.  Trouens,  tot 
1910  was  dit  nog  goed  moontlik  om  die  standpunte  van  genl.  Botha  en  van 
genl.  Hertzog  met  mekaar  te  versoen  maar  toe  na  Unifikasie,  met  Botha  en 
Hertzog  in  dieselfde  kabinet,  laasgenoemde  ’n  beleid  voorgestaan  het  wat  nie 
met  genl.  Botha  se  konsiliasiebeleid  vereenselwig  kon  word  nie,  was  dit  duide- 
lik  dat  die  selfstandige  rigting  van  De  Boer  weldra  onder  verdenking  sou 
kom.  Dit  het  dan  ook  inderdaad  in  1911  gebeur  toe  Harm  Oost  teen  die 
einde  van  die  jaar  voor  die  keuse  gestel  is  om  of  die  Volksstembeleid  te  onder- 
skryf  en  dit  ook  in  De  Boer  tot  uitdrukking  te  bring  of  anders  ’n  ander  heen- 
kome  te  soek. 

Dit  was  tiperend  van  Oost  dat  hy  op  byna  koppige  wyse  sy  oortuiging 
gevolg  en  onverskillig  wat  die  toekoms  mag  oplewer  die  redaksie  van  De 
Volksstem  verlaat  het.  Teen  hierdie  tyd  het  Harm  Oost  reeds  die  aandag 
van  die  nasionaalvoelendei  Transvalers  op  hom  getrek  en  het  hy  nie  heeltemal 
alleen  gestaan  nie.  ’n  Groepie  vriende  het  hom  aangemoedig  om  sy  eie  blad 
te  begin  waarin  die  beleid  wat  hy  tot  aan  die  end  van  1911  in  De  Boer 
verkondig  het,  voortgesit  sou  word.  Geld,  so  absoluut  onontbeerlik  om  ’n 
onderneming  van  die  aard  suksesvol  te  loods,  was  daar  nie!  maar  aan  geesdrif 
het  dit  nie  ontbreek  nie.  Oubaas  Verbeek,  eienaar  van  die  Atlas-drukkery  in 
Bloedstraat,  was  bereid  om  onder  uiters  billike  terme  as  drukker  van  die 
nuwe  koerant  op  te  tree  en  met  £100  aan  geleende  geld  het  De  Week  vanaf 
13  Februarie  1912  as  die  eerste  uitgesproke  nasionale  koerant  in  Transvaal 
verskyn. 

Die  verskyning  van  De  Week  het  nie  onopgemerk  verbygegaan  nie.  In  die 
kring  van  sy  eie  ondersteuners  was  daar  groot  geesdrif  maar  aan  die  kant 
van  die  gevestigde  politieke  belange  kon  van  die  eerste  dag  af  ’n  bitsigheid 
opgemerk  word  wat  vir  sy  toekoms  niks  goeds  voorspel  het  nie.  Op  elke  moont- 
like  manier  is  probeer  om  struikelblokke  in  die  weg  van  sy  ontwikkeling  te 
lê  en  op  6 November  1913  het  De  W eek  tot  ’n  sluelike  einde  gekom  as  ’n 
gevolg  van  ’n  hofsaak  wat  teen  Harm  Oost  aan  die  gang  gesit  is  oor  ’n  teg- 
niese  punt  van  eiendomsreg.  „Die  hof  het  teen  my  gegaan:  ek  was  bankrot 
en  De  W eek  dood,”  was  Oost  se  persoonlike  kommentaar.  Die  oorwinning 
van  sy  vyande  was  egter  van  ’n  baie  tydelike  aard.  Belangstellendes  het  gou 
hulp  aangebied  en  met  die  daadwerklike  steun  van  Piet  Grobler  en  Tielman 
Roos  is  nog  dieselfde  week  deur  oubaas  Verbeek  ’n  nuwe  koerant,  Het  Volk, 
gedruk  en  aan  die  lesers  van  De  Week  beskikbaar  gestel.  Die  nuwe  koerant 
is  deur  ’n  soort  maatskappy  ondersteun  en  Oost  is  teen  ’n  salaris  in  diens 
geneem.  Met  die  koerant  het  dit  van  die  begin  af  goed  gegaan,  soveel  seJfs 
dat  die  redaksie  weldra  ’n  eie  kantoor  in  Marksgebou  op  Kerkplein  kon 
bekostig. 

Terwyl  Oost  met  sy  eie  nasionale  koerante  doenig  was,  is  dit  logies  dat  hy 
betrek  sou  word  by  die  nasionale  politieke  aksie  wat  in  die  dae  besig  was 
om  vorm  aan  te  neem.  Die  eerste  duidelike  optrede  in  die  verband  het  gevolg 
op  die  uitsetting  van  genl.  Hertzog  uit  die  kabinet  van  genl.  Botha  toe  op 
20  Desember  1912  ’n  protesvergadering  deur  ’n  groot  en  geesdriftige  skare 
rondom  ’n  strooimied  op  Prinsepark  oorkant  die  ou  begraafplaas  in  Kerkstraat 
gehou  is.  Genl.  De  Wet  het  spesiaal  uit  die  Vrystaat  die  vergadering  kom 
bywoon  en  het  by  die  geleentheid  die  opmerking  gemaak  dat  hy  liewers  saam 
met  sy  volk  op  ’n  mishoop  staan  as  om  met  vreemdes  in  paleise  te  verkeer. 
’n  Uitvloeisel  van  hierdie  protes-aksie  was  dat  onder  voorsitterskap  van  Tielman 
Roos  ’n  organisasie  in  die  lewe  geroep  is  om  die  beleid  van  genl.  Hertzog  te 
bevorder.  Oost  is  gekies  as  een  van  die  sewe  lede  wat  op  die  komitee  gedien 
het  en  kan  in  sekere  sin  beskou  word  as  ’n  stigterslid  van  die  Nasionale  Party. 
Die  vergadering  was  met  die  oog  op  Harm  Oost  se  verdere  loopbaan  on- 
middellik  daarna  ook  nog  van  belang  omdat  hy  by  die  geleentheid  met  genl. 
De  "Wet  kennis  gemaak  het  en  daar  ’n  baie  duidelike  verstandhouding  tussen 
hulle  ontstaan  het.  Hy  moes  hom  besonder  tot  die  stoere  Boeregeneraal  aan- 
getrokke  gi;voeI  het  en  daarom  gedurende  die  maande  wat  die  uitbreek  van 

die  rebellie  voorafgegaan  het,  baie  naby  aan  hom  gestaan  het.  Dit  verbaas 
dus  nie  dat  toe  die  rebellie  uitgebreek  het,  Harm  Oost  met  geweer  in  die 
hand  aan  die  gewapende  opstand  deelgeneem  het. 

Oor  hierdie  episode  uit  sy  lewe  het  Harm  Oost  by  ’n  geleentheid  vertel 
van  ’n  gesprek  wat  hy  met  genl.  De  Wet  onmiddellik  voor  die  uitbreek  van 
die  rebellie  gevoer  het.  Die  generaal  was  per  trein  terug  op  pad  na  die 
Vrystaat  na  'n  vlugtige  besoek  aan  Pretoria.  Harm  Oost  was  sy  reisgenoot  en 
onderweg  na  hulle  bestemming  het  die  generaal  hom  breedvoerig  ingelig  oor 
sy  planne  en  sy  voorgenome  wyse  van  optrede.  Nadat  die  besonderhede  van 
die  saak  noukeurig  uitgepluis  is,  het  die  twee  mekaar  se  hand  gednik  waarop 
Oost  sou  gesê  het:  „Generaal  waar  jy  oorwin,  sal  ek  oorwin  en  waar  jy  sterf, 
sal  ek  sterf.”  Voordat  hulle  uitmekaar  gegaan  het,  is  finaal  gereël  waar  en 
wanneer  hulle  mekaar  in  die  Vrystaat  sou  ontmoet.  Op  die  afgesproke  dag  was 
Oost  by  genl.  De  Wet  op  sy  plaas  „en  so  het  dit  gebeur  dat  ons  twee  saam, 
en  net  ons  twee,  naderhand  van  sy  plaas  afgery  het  om  met  die  opstand  te 
begin.” 

Sy  belofte  aan  genl.  De  Wet,  het  Harm  Oost  gestand  gedoen  selfs  onder  die 
moeilikste  dae  van  die  rebellie.  Na  die  slag  van  Mushroom  Valley  toe  die 
rebelle  uitmekaar  gejaag  is  en  met  ’n  groot  omsingelingsbeweging  ’n  begin 
gemaak  is  om  die  rebelle  op  te  ruim,  het  genl.  Hertzog  en  Colin  Steyn  baie 
gedoen  om  deur  bemiddeling  van  pres.  Steyn  die  rebellie  te  beëindig.  Dit  was 
onder  hierdie  troostelose  omstandighede  wat  Colin  Steyn  eendag  waar  ’n  paar 
verstrooide  rebelle  onder  ’n  bokseil  teen  ’n  lastige  motreëntjie  geskuil  het,  ’n 
ernstige  gesprek  met  Harm  Oost  gevoer  het  en  hom  probeer  oorhaal  het 
om  nie  met  die  opstand  voort  te  gaan  nie.  Nadat  Colin  Steyn  aan  hom 
verduidelik  het  dat  die  rebellie  reeds  misluk  het  en  wat  die  gevolge  sal 
wees  as  hy  met  sy  koppige  verset  voortgaan,  het  Oost  aan  hom  geantwoord 
„dat  hierdie  posisie  aan  my  bekend  is,  dat  ek  begryp  wat  die  gevolge  gaan 
wees,  en  dat  ek  bereid  is  om  die  lot  te  ondergaan  wat  aan  ’n  rebel  toegemeet 
word  as  hy  verloor.”  Colin  Steyn  het  nog  met  hom  gesels,  hom  gemaan  om 
aan  sy  vrou  en  kinders  te  dink  en  hom  selfs  meegedeel  dat  dit  ook  genl. 
Hertzog  se  wens  is  dat  hy  hom  aan  die  rebellie  moet  onttrek.  Doen  hy  dit, 
wag  daar  vir  hom  ’n  aanstelling  omdat  genl.  Hertzog  hom  wou  gebruik  as 
redakteur  van  De  Vriend  des  Volks.  Harm  Oost  het  geluister  maar  van  toegee 
was  daar  geen  sprake  nie.  Selfs  die  moeilike  omstandighede  wat  sy  vrou  en 
kinders  beleef  het  en  wat  ,,sekerlik  nou  al  heeltemal  geruïneer  is  en  gebrek  ly”, 
kon  hom  nie  tot  ander  insigte  beweeg  nie.  Hy  het  teenoor  Colin  Steyn  herhaal 
dat  hy  heeltemal  vrywillig  sy  woord  aan  genl.  De  Wet  gegee  het.  „Ek  moet 
kies,  of  ek  moet  ’n  verraaier  word,  of  ek  moet  my  eie  lewe  en  ook  my  vrou 
en  kinders  prys  gee.  Onder  die  omstandighede  is  daar  maar  net  een  koers  wat 
ek  as  eerlike  man  kan  volg  en  dit  is  dat  ek  tot  die  end  toe  by  genl.  De  Wet 
sal  bly  soos  ek  hom  belowe  het.” 

Die  houding  wat  Harm  Oost  hier  ingeneem  het,  sal  waarskynlik  verskillend 
beoordeel  word.  Sy  houding  het  egter  ’n  faset  van  sy  karakter  en  persoonlikheid 
tot  openbaring  gebring  waarvoor  ’n  mens  waardering  moet  hê.  Sy  eerbaarheid 
en  sy  getrouheid  en  lojaliteit  teenoor  mense  wat  hy  as  strydmakkers  aanvaar 
het,  was  dwarsdeur  sy  lewe  een  van  sy  opvallendste  kenmerke. 

Vir  sy  deelname  aan  die  rebellie  is  Harm  Oost  tot  18  maande  gevangenis- 
straf  gevonnis.  Hy  is  eers  in  die  tronk  op  Bloemfontein  aangehou  maar  daarna 
op  eie  versoek  oorgeplaas  na  die  tronk  op  Pretoria. 

Terwyl  Harm  Oost  sy  vonnis  uitgedien  het,  het  die  Transvaalse  nasionaliste 
op  ’n  behoorlike  wyse  hulle  kragte  saamgesnoer  en  kon  op  ’n  baie  stewige 
grondslag  met  ’n  nuwe  nasionale  koerant  Ons  Vaderland  ’n  begin  gemaak 
word.  Oubaas  Verbeek  was  nog  steeds  die  drukker  terwyl  Jan  Kamp  as  redak- 
teur  opgetree  het.  Dr.  J.  Grosskopf  was  tweede  in  beveí.  Met  die  vertrek  kort 
daarna  van  Kamp  na  Potchefstroom,  het  Grosskopf  alleen  in  Bloedstraat  oor- 
gebly  en  na  sy  ontslag  uit  die  tronk.  het  Harm  Oost  onmiddellik  by  die 
redaksie  aangesluit  en  met  dr.  Grosskopf  saamgewerk.  Toe  dr.  Grosskopf  ’n 
professoraat  aanvaar  het,  het  Harm  Oost  alleen  agtergebly  en  in  die  moeilike 
eerste  jare  Ons  Vaderland  behoorlik  gevestig.  Soos  met  sy  vorige  koerant- 
ondernemings  was  geld  die  grootste  struikelblok.  Dikwels,  so  vertel  hy  in  later 

jare,  was  daar  nie  altyd  die  kontant  beskikbaar  om  drukkerspapier  mee  te 
koop  nie.  Gelukkig  het  daar  in  die  dae  ’n  goeie  verstandhouding  met  sy 
kollegas  op  die  redaksie  van  Die  Volksíem  bestaan  en  het  dit  dikwels  gebeur 
dat  uit  die  voorraad  van  laasgenoemde  koerant  ’n  hoeveelheid  papier  aan  Ons 
Vaderland  beskikbaar  gestel  is.  Harm  Oost  het  aan  die  redaksie  van  Ons  Vader- 
land  tot  in  1925  verbonde  gebly  toe  sy  plek  deur  dr.  G.  S.  Preller  ingeneem  is. 

Ook  as  redakteur  van  Ons  Vaderland  het  hy  op  sy  kenmerkende  onverstrokke 
wyse  voortgegaan  om  ’n  standpunt  te  stel  en  hom  nie  daaroor  bekommer  as 
hy  in  die  proses  op  ander  se  tone  getrap  het  nie.  Dikwels  het  sy  reguit 
manier  van  dinge  doen  vir  homself  verleentheid  geskep  en  as  ’n  gevolg  van 
een  so  ’n  insident  het  hy  byna  vir  die  derde  keer  in  sy  lewe  in  die  tronk 
beland.  Dit  was  tydens  die  staking  van  1922  toe  hy  ’n  aantal  artikels  in  sy 
koerant  laat  verskyn  het  wat  strydig  was  met  die  destydse  regering  se  spesiale 
regulasies.  Hy  is  daarvoor  voor  die  hof  gedaag  en  gevonnis  tot  ’n  boete  van 
R40.00  of  14  dae  gevangenisstraf.  Op  kenmerkende  wyse  het  sy  hardkoppigheid 
weer  oor  hom  die  oorhand  gekry  en  het  hy  geweier  om  die  boete  te  betaal. 
Sonder  sy  medewete  het  sy  vriend  adv.  Tielman  Roos  die  boete  in  sy  naam 
gaan  betaal  en  is  hy  die  ongerief  van  twee  weke  in  die  gevangenis  gespaar. 

Harm  Oost  se  joernalistieke  bedrywighede  moes  hom  onvermydelik  by  die 
landspolitiek  betrek  het.  Die  koerante  waarvan  hy  sedert  1912  die  hoofredakteur 
was,  het  hulle  sonder  uitsondering  elkeen  aan  die  kant  van  ’n  bepaalde  poli- 

tieke  opvatting  geskaar.  As  hoofredakteur  was  dit  sy  taak  om  die  beleid  van 

die  party  wat  sy  koerant  verteenwoordig,  baie  duidelik  te  stel  en  aktief  te 
probeer  bevorder.  Dit  was  eintlik  voor  die  hand  liggend  dat  hy  op  die  duur 
ook  in  die  party-organisasie  betrokke  sou  raak  en  mettertyd  self  politieke 
ambisies  sou  ontwikkel.  Sedert  die  beroemde  ..mishoop-vergadering”  van  Desem- 
ber  1912,  was  hy  met  die  moontlike  uitsondering  van  die  18  maande  toe  hy 
as  politieke  oortreder  in  die  tronk  opgesluit  is,  altyd  op  een  of  ander  wyse 
aktief  by  die  organisasie  van  die  Nasionale  Party  betrokke.  In  sy  politieke  lewe 
was  dit  veral  genl.  Hertzog  en  daarna  mnr.  Havenga  wat  vrywel  algeheel  beslag 
op  sy  lojaliteit  gelê  het. 

Sy  deelname  aan  die  organisasie  van  die  Nasionale  Party  het  betreklik 

vroeg  reeds  by  hom  die  begeerte  laat  ontstaan  om  self  tot  die  politiek  toe  te 

tree  en  daarvan  ’n  loopbaan  te  maak.  In  1919  het  hy  die  geleentheid  gekry  toe 
hy  gekies  is  as  die  lid  van  Pretoria-distrik  in  die  Transvaalse  Provinsiale  Raad. 
Hierdie  kiesafdeling  het  hy  ononderbroke  tot  1943  bly  verteenwoordig  — vir 
die  eerste  vier  en  ’n  half  jaar  as  Provinsiale  Raadslid  en  daarna  as  Volksraads- 
lid.  In  1943  het  hy  as  verteenwoordiger  van  die  Afrikaner  Party  die  setel  in 
’n  driehoekige  geveg  aan  die  kandidaat  van  die  Verenigde  Party  — mnr.  B.  J. 
Prinsloo  — moes  afstaan.  Met  die  verkiesing  van  1948  het  hy  die  setel  as  ’n 
gevolg  van  ’n  politieke  verstandhouding  tussen  die  Nasionale  Party  en  die 
Afrikaner  Party,  herower.  In  Maart  1953  het  hy  as  Volksraadslid  uitgetree  maar 
daarmee  nie  sy  politieke  belangstelling  beëindig  nie. 

As  Volksraadslid  het  hy  ’n  vrugbare  loopbaan  gehad  en  ’n  veelsydige  belang- 
stelling  openbaar.  Hy  het  met  geesdrif  en  — weer  eens  kenmerkend  — soms 
met  heftigheid  aan  debatte  deelgeneem.  In  die  1928-sitting  van  die  Volksraad 
het  hy  hom  in  beginsel  sterk  uitgespreek  teen  vrouestemreg  en  daarvoor  die 
dank  en  waardering  van  sy  kiesafdeling  en  veral  van  die  vroue  in  sy  kies- 
afdeling  ingeoes.  In  1931  het  hy  ’n  sterk  pleidooi  gelewer  vir  die  vestiging 
van  ’n  Suid-Afrikaanse  Petroleum-industrie  en  die  saak  op  ’n  baie  beredeneerde 
wyse  voorgedra.  In  1949  weer  het  hy  hom  sterk  uitgespreek  ten  gunste  van  ’n 
voorstel  dat  die  Suid-Afrikaanse  Spoorweë  deur  ’n  Nutsmaatskappy  oorgeneem 
en  ontwikkel  moes  word.  Maar  dit  was  veral  besproeiingsaangeleenthede  waarin 
hy  belang  gestel  en  waarvoor  hy  hom  beywer  het.  As  praktiese  boer  en 
kenner  van  sy  land  se  klimaatsomstandighede,  het  hy  baie  vroeg  reeds  besef  dat 
die  land  se  beperkte  watervoorrade  bewaar  en  so  doeltreffend  moontlik  aan- 
gewend  moes  word.  In  die  verband  het  hy  hom  o.a.  daarvoor  beywer  dat 
ondersoek  ingestel  word  na  die  moontlikheid  om  grondbone  onder  besproeiings- 
omstandighede  langs  die  Elands-,  Moses-  en  Olifantsrivier  in  die  distrik  Pretoria 
te  verbou.  Toe  daar  sprake  was  om  die  Hereford-Besproeiingskema  aan  die 
Olifantsrivier  te  ontwikkel,  het  niemand  die  gedagte  met  groter  geesdrif  onder- 

steun  as  juis  die  Volksraadslid  vir  Pretoria-distrik  nie.  In  1931  het  hy  hom 
sterk  beywer  vir  die  Rust  der  Winter-besproeiingskema;  in  1934  het  hy  die- 
selfde  ywer  aan  die  dag  gelê  vir  ’n  besproeiingskema  aan  die  Pienaarsrivier 
terwyl  hy  twee  jaar  later  weer  opgetree  het  as  een  van  die  groot  ondersteuners 
van  die  Loskop-besproeiingskema. 

Hy  was  ook  deurgaans  ’n  groot  ^rweraar  vir  die  Afrikaanse  taal  en  kultuur  en 
het  vanuit  sy  sitplek  in  die  Volksraad  dikwels  ’n  suiwer  klank  laat  hoor  en 
’n  sterk  en  positiewe  standpunt  ingeneem.  Een  van  die  sake  waarvoor  hy  hom 
in  die  verband  veral  sterk  beywer  het  was  dat  10  Oktober,  die  geboortedag 
van  staatspresident  Paul  Kruger,  tot  ’n  openbare  vakansiedag  verklaar  moes 
word.  Sy  ywer  om  in  belang  van  die  Afrikaanse  kultuur  op  te  tree,  het  hom 
egter  by  minstens  een  geleentheid  ’n  standpunt  laat  inneem  wat  nie  algemeen 
waardering  gevind  het  nie.  Dit  was  gedurende  die  maande  wat  die  uitbreek 
van  die  Tweede  Wêreldoorlog  voorafgegaan  het  en  die  naderende  stryd  ’n  byna 
voelbare  spanning  veroorsaak  het,  dat  Harm  Oost  tendense  by  die  Afrikaanse 
jeug  opgemerk  het  waarmee  hy  hom  nie  kon  vereenselwig  nie  en  waaroor  hy 
gevolglik  ook  nie  kon  swyg  nie.  Volledigheidshalwe  moet  hieraan  toegevoeg 
word  dat  die  jare  na  samesmelting  gekenmerk  is  deur  ’n  sterk  nasionale  op- 
lewing  en  dat  veral  die  studerende  jeug  hieraan  uitdrukking  gegee  het.  Die 
eertydse  Nasionale  Volksraadslede  wat  ,,gesmelt”  het,  se  handelwyse  is  on- 
voorwaardelik  veroordeel  terwyl  van  hulle  kant  die  ywer  van  die  studente 
teruggevoer  is  na  en  verbind  is  aan  vreemde  ideologieë  wat  slegs  met  kwaaie 
gevolg  in  Suid-Afrika  gedoog  kon  word. 

Dit  was  onder  hierdie  omstandighede  dat  Harm  Oost  op  12  Junie  1939 
in  die  Volksraad  beweer  het  „dat  die  gees  van  gasvryheid  en  respek  nie  betoon 
word  deur  studente  van  die  Pretoriase  Universiteit  nie  . . . daar  heers  ’n  gees 
wat  nie  gesond  is  nie  . . . ’n  gees  van  nasionaal-sosialisme,  ’n  Na2Í-gees.”  Sonder 
om  name  te  noem,  het  hy  in  sy  toespraak  duidelik  daarop  gesinspeel  dat  ’n 
paar  professore  die  studente  in  die  buitensporighede  voorgaan  en  aanpor. 
Hierdie  was  ’n  soort  van  optrede  wat  vir  studente  — oortuig  dat  hulle  nooit 
kan  verloor  nie  — ’n  heerlike  uitdaging  ingehou  het.  Aan  die  gewraakte  op- 
merking  is  soos  ’n  mens  kan  verwag,  groot  prominensie  in  die  pers  verleen 
waarop  die  studente  aan  mnr.  Oost  ’n  telegram  gestuur  het  waarin  hy  vrien- 
delik  uitgenooi  word  „om  op  22  Junie  u bewerings  aangaande  ons  universiteit 
in  die  Volksraad  gedoen  voor  die  studentemassa  gestand  te  doen.  U persoon- 
like  veiligheid,”  so  word  byna  skertsend  aan  die  uitnodiging  toegevoeg,  ,,word 
gewaarborg.” 

Die  hele  aangeleentheid  was  ’n  insident  van  verbygaande  aard  maar  tog 
word  dit  hier  vermeld  omdat  daardeur  ’n  ander  aspek  van  Harm  Oost  se 
geaardheid  en  temperament  na  vore  gebring  word.  Hy  kon  die  byna  uit- 
dagende  uitnodiging  van  die  studente  stilweg  geïgnoreer  het  of  selfs  smalend 
daarop  gereageer  het.  Hy  het  dit  egter  nie  gedoen  nie  en  die  uitnodiging 
dieselfde  dag  beleefd  aanvaar  en  die  studente  meegedeel  dat  hy  in  die  Arcadia 
Hotel  sal  tuisgaan  „en  graag  daar  persoonlik  met  lede  van  u Raad  sal  kennis 
maak”.  Op  die  aand  van  die  22ste  het  hy  voor  ’n  massa-vergadering  van 
studente  verskyn,  sy  saak  aan  hulle  duidelik  en  helder  gestel  en  daarna  geduidig 
geluister  hoe  die  studente  hulle  standpunt  met  vuur  en  ywer  verdedig  het. 
Van  ooreenstemming  was  daar  geen  sprake  nie.  Harm  Oost  het  van  sy  jeug- 
dige  gehoor  verskil  maar  hy  het  soos  ’n  heer  verskil  en  met  sy  optrede  die 
respek  van  die  studente  afgedwing. 

In  sy  politieke  loopbaan  was  Harm  Oost  altyd  ’n  bewonderaar  en  groot 
ondersteuner  van  genl.  Hertzog.  Daarom  is  dit  logies  dat  toe  genl.  Hert20g 
besluit  het  om  met  die  ou  Suid-Afrikaanse  Party  saam  te  werk,  Oost  hom  in 
die  opsig  lojaal  gevolg  het.  Nadat  Suid-Afrika  se  toetrede  tot  die  Tweede 
Wêreldoorlog  die  twee  partye  meer  uitmekaar  gedryf  het,  het  Oost  genoeë  bly 
neem  met  genl.  Hert20g  se  leiding  ook  toe  dit  daarna  nie  moontlik  geblyk  het 
om  genl.  Hert20g  en  sy  volgelinge  weer  by  die  Herenigde  Nasionale  Party  in 
te  skakel  nie.  Alles  het  daarop  gedui  dat  die  Hert2ogdeel  van  die  eertydse 
koalisie  in  politieke  opsig  ’n  eie  identiteit  sou  moes  aanneem  en  toe  dit  inder- 
daad  ook  vroeg  in  die  veertiger  jare  gebeur  het,  het  Harm  Oost  ’n  baie 
aktiewe  aandeel  geneem  in  die  stigting  van  die  Afrikaner  Party. 

In  die  loop  van  1941  is  ’n  begin  gemaak  om  die  Afrikaner  Party  op  provin- 
siale  grondslag  te  organiseer  en  uit  te  bou.  Terwyl  genl.  Hertzog,  mnr.  Havenga 
en  veral  genl.  Conroy  in  die  Vrystaat  besonder  aktief  was,  het  die  leiding 
van  sake  in  Transvaal  veral  op  Harm  Oost  se  skouers  gerus  en  aan  hierdie  taak 
het  hy  hom  met  groot  geesdrif  en  ywer  toegewy.  Na  voorafgaande  samespre- 
kings  wat  uit  die  aard  van  die  saak  hoofsaaklik  tot  Pretoria  en  Johannesburg 
beperk  was  sonder  dat  die  Transvaalse  platteland  egter  oor  die  hoof  gesien  is, 
is  die  eerste  voorlopige  hoofbestuursvergadering  van  die  party  op  27  Mei  1941 
in  Pretoria  gehou.  By  die  geleentheid  is  mnr.  Oost  eenparig  tot  voorsitter 
verkies.  Twee  dae  later  het  die  stigtingskonferensie  van  die  party,  ook  in 
Pretoria,  plaasgevind  en  weer  is  mnr.  Oost  tot  voorsitter  van  die  vergadering 
gekies.  Daarna  het  die  taak  om  die  party  verder  uit  te  bou,  vanself  op  Harm 
Oost  gerus  en  het  daar  waarskynlik  die  politiek  bedrywigste  tydperk  in  sy  hele 
lewe  aangebreek. 

Aanvanklik  is  die  Afrikaner  Party  op  ’n  streng  provinsiale  grondslag  ge- 
organiseer.  In  die  Transvaal  en  die  Vrystaat  waar  die  party  sterker  steun  geniet 
het.  was  dit  ’n  goeie  reëling  maar  vir  Kaapland  en  Natal  het  die  prosedure  nie 
gedeug  nie.  Harm  Oost  het  hom  van  die  begin  af  beywer  vir  ’n  eenheidsparty 
met  een  hoofkantoor  en  ’n  sentrale  sekretariaat.  Op  19  Augustus  1943  is  toe 
op  Bloemfontein  besluit  om  die  party  te  omskep  in  ’n  uniale  party  en  dat 
die  twee  hoofbesture  van  die  party  daarna  een  liggaam  sou  wees.  Hierdie 
besluit  is  daarna  op  die  vergadering  van  15  September  1943  in  Johannesburg 
deur  die  twee  hoofbesture  bekragtig.  Genl.  E.  A.  Conroy  is  tot  uniale  voor- 
sitter  gekies  en  Harm  Oost  tot  uniale  onder-voorsitter.  Na  die  dood  van  genl. 
Conroy,  is  mnr.  Oost  op  17  Maart  1947  as  uniale  voorsitter  gekies.  In  hierdie 
hoedanigheid  het  hy  die  party  bly  dien  tot  op  23  Augustus  1951  toe  met  ’n 
buitengewone  kongres  van  die  Afrikaner  Party  in  die  Clarendonsaal  te  Bloem- 
fontein,  besluit  is  om  die  strydbyl  neer  te  lê  en  saam  met  die  Herenigde 
Nasionale  Party,  wder  die  Nasionale  Party  te  vorm.  Dit  was  vir  alle  praktiese 
doeleindes  die  einde  van  die  Afrikaner  Party.  In  werklikheid  het  daar  ook  nie 
meer  ’n  behoefte  aan  ’n  afsonderlike  organisasie  bestaan  nie  omdat  vir  al  die 
punte  waaroor  vroeër  meningsverskil  bestaan  het,  ’n  bevredigende  oplossing  ge- 
vind  is.  Aan  hierdie  eenwording  het  Harm  Oost  ’n  baie  belangrike  aandeel 
gehad  en  daarmee  sy  lewensfilosofie  verder  tot  openbaring  gebring.  Hy  was 
’n  onverbiddelike  vegter  maar  het  die  stryd  nie  onnodig  lank  gerek  nie.  Sy 
gesonde  verstand  het  sy  emosie  altyd  oorbeers  en  die  oorkoepeiende  eenheid 
was  vir  hom  altyd  van  grotdr  waarde  as  partikuHere  belange. 

Te  midde  van  al  sy  politieke  bedrywighede,  het  hy  nog  altyd  tyd  kon  vind 
om  die  Afrikaanse  taal  en  kultuur  te  dien.  Harm  Oost  het  nie  ’n  groot  literêre 
nalatenskap  opgebou  nie  — daarvoor  het  ander  en  ewe  dringende  sake  te 
veel  op  sy  tyd  beslag  gelê.  Tog  het  hy  wanneer  die  tyd  geleë  was  aan  skryf 
gedink  en  op  die  wyse  ’n  eie  bydrae  tot  die  Afrikaanse  literatuur  gelewer.  Sy 
eerste  bydrae  in  die  verband  dateer  terug  tot  sy  onderwysdae  in  Noord-Transvaal 
nog  voor  die  uitbreek  van  die  Tweede  Vryheidsoorlog.  Klaarblyklik  het  die 
landelike  bestaan  van  die  Transvaalse  boer  op  hom  ’n  groot  bekoring  uitgeoefen. 
Reeds  uit  die  briewe  wat  hy  gereeld  aan  sy  ouers  in  Groningen  geskryf  het,  merk 
’n  mens  die  mate  van  instemming  waarmee  hy  die  lewe  in  daardie  besondere 
omgewing  aanvaar  het.  Tog  is  dit  vanselfsprekend  dat  hy  met  baie  verskynsels 
te  doen  gekry  het  wat  vir  hom  vreemd  was. 

By  hom  het  baie  duidelik  ’n  behoefte  bestaan  om  aan  hierdie  nuwe  gewaar- 
wordinge  op  een  of  ander  wyse  uitdrukking  te  gee;  om  met  iemand  daaroor 
’n  gesprek  te  voer.  En  toe  in  daardie  omgewing  niemand  gevind  kon  word 
wat  sy  taal  kon  praat  en  sy  gedagtegang  kon  verstaan  nie,  bet  hy  sy  toevlug 
tot  die  geskrewe  woord  geneem  en  na  sy  vestiging  in  Louis  Trichardt  in  sy 
hoedanigheid  as  ,,Hoofd  eener  gesubsidieerde  scbooi”  ’n  reeks  van  drie  werkies 
onder  die  algemene  opskrif  Schetsen  uit  Zuid-Afrika  geskryf  wat  in  1901  deur 
S.  L.  van  Looy  in  Amsterdam  gedruk  is.  In  werklikheid  het  ons  hier  met 
drie  pamflette  van  elk  32  bladsye  te  maak  wat  afsonderlik  as  De  ge'tmprovi- 
seerde  Schooïmeester:  Kerk  en  Naar  de  Markt:  Een  oude  storie  en  Op  de 
Markt  betitel  word.  In  hierdie  pamfletjies  word  sy  nuwe  indrukke  in  verhaal- 
vorm  aangebied  sonder  dat  op  enige  letterkundige  prestasies  aanspraak  gemaak 

word.  Hoeveel  van  hierdie  werkies  in  Suid-Afrika  versprei  is,  is  natuurlik  nie 
moontlik  om  vas  te  stel  nie  maar  as  in  gedagtd  gehou  word  dat  dit  gedurende 
die  Tweede  Vryheidsoorlog  in  Amsterdam  gedruk  is,  moet  aanvaar  word  dat 
dit  in  hoofsaak  net  in  Nederland  versprei  is. 

Harm  Oost  se  volgende  letterkundige  produksie  was  ’n  poging  gebore  uit 
die  nood.  By  'n  geleentheid  het  hyself  vertel  dat  in  1906  terwyl  hy  op  die 
redaksie  van  De  Volksstem  werksaam  was,  die  vraag  ontstaan  het:  Waar  kry 
ons  móre  die  kopie  vandaan  vir  ons  letterkundige  rubriek?  Omdat  daar  nie- 
mand  was  op  wie  ’n  beroep  gedoen  kon  word  om  ’n  paslike  bydrae  te  lewer 
nie,  was  daar  net  een  uitweg.  Die  middag  nadat  hy  by  sy  huis  aangekom  het, 
het  hy  voor  sy  lessenaar  gaan  sit,  dwarsdeur  die  nag  gewerk  en  met  dagbreek 
die  manuskrip  van  die  eerste  toneelstuk  wat  in  Transvaal  in  Afrikaans  geskryf 
is  — Ou  Dani'êl  — gereed  gehad.  Die  stuk  wat  na  sy  verskyning  in  De 
Volksstem  afsonderlik  uitgegee  is,  is  vir  die  eerste  keer  in  Pretoria  in  die 
Operagebou  opgevoer.  Die  werk  is  nie  orals  met  geesdrif  ontvang  nie  maar 
het  tog  in  die  teken  gestaan  van  die  kultuurstryd  wat  hy  en  Gustav  Preller  in 
hierdie  dae  met  groot  erns  aangepak  het.  Self  het  Oost  oor  die  werkie  ’n  heel 
beskeie  standpunt  ingeneem.  In  ’n  brief  wat  hy  op  5 Januarie  1908  aan  sy 
moeder  geskryf  het  — sy  vader  is  in  die  loop  van  1907  oorlede  — lewer  hy 
op  die  volgende  wyse  kommentaar  oor  die  toneelstuk:  ,,In  de  laatste  maanden 
houden  koeranten  hier  en  in  Holland  zich  druk  bezig  met  een  werkje  van 
mij;  sommige  kammen  ’t  toneelspelletje  ,,Ou  Daniël”  geweldig  af;  gister  nog 
weer  moet  hier  een  venynig  artikel  verschenen  zijn  van  die  aard;  anderen 
hemelen  ’t  ik  weet  niet  hoe  hoog  op.  ’t  Is  wel  grappig  als  je  ziet  dat  de 
mensen  zich  zo  dik  maken  over  zo  ’n  eenvoudig  stukje  werk.” 

By  hierdie  eerste  poging  het  hy  dit  nie  gelaat  nie.  Tydens  sy  gevangeskap 
in  1914  het  hy  nog  ’n  toneelstuk  geskryf  en  dit  aan  sy  vrou  opgedra.  Die  stuk 
is  egter  nooit  gepubliseer  nie  en  gevolglik  ook  nooit  opgevoer  nie  maar  die 
manuskrip  daarvan  berus  in  die  Oost-versameling  in  die  Transvaalse  Argief- 
bewaarplek. 

In  1930  was  Harm  Oost  saam  met  Hjalmar  Reitz  bedrywig  in  wat  bekend 
gestaan  het  as  „Die  Nasionale  Boek  Maatskappy,  Edms.  Bpk.”  Dit  was  die 
voorneme  om  ’n  boek  uit  te  gee  waarin  meer  besonderhede  sou  verskyn  oor 
prominente  nasionaliste.  Met  die  maatskappy  het  dit  nie  goed  gegaan  nie  en 
uiteindelik  is  dit  gelikwideer  en  het  die  onderneming  in  chaos  geëindig.  Die 
boek  het  egter  wel  verskyn  as  die  gesamentlike  poging  van  Oost  en  Reitz 
en  is  onder  die  titel  ,,Die  Nasionale  Boek  — ’n  Geskiedenis  van  die  ontstaan 
en  groei  van  die  Nasionale  Party  van  Suid-Afrika”,  in  omloop  gebring. 

Die  grootste  literêre  poging  van  Harm  Oost  en  een  wat  byna  veertig  jaar 
in  beslag  geneem  het  om  tot  finale  afronding  te  bring,  was  sy  onderneming  om 
die  geskiedenis  van  die  rebellie  te  beskryf.  Eintlik  het  die  gedagte  nie  by 
homself  ontstaan  nie  maar  was  dit  ’n  opdrag  van  genl.  De  Wet  tydens  hulle 
gevangeskap  nadat  die  rebellie  misluk  het.  .,VerteI  die  nageslag  van  die  Engelse 
oorlog  en  die  rebellie,  Harm;  lig  hulle  oor  die  waarheid  in”,  sou  die  woorde 
van  genl.  De  Wet  aan  Oost  gewees  het.  Harm  het  die  opdrag  aanvaar  en 
onderneem  om  uitvoering  daaraan  te  gee.  Onmiddellik  na  sy  ontslag  uit  die 
tronk,  het  hy  tussen  sy  ander  werk  deur,  begin  om  materiaal  te  versamel. 

Op  ’n  stadium  toe  hy  met  ’n  verwerking  aan  ’n  gedeelte  van  die  materiaal 
reeds  goed  gevorder  het,  het  hy  besluit  om  van  die  ander  oud-rebelle  by  die 
saak  te  betrek  en  om  van  die  bekendstelling  van  die  rebellie  ’n  gesamentlike 
poging  te  maak.  Vir  die  doel  is  in  Junie  1919  ’n  „Sindikaat  vir  die  Publi- 
kasie  van  Nasionale  Literatuur”  gestig  en  aandele  teen  R2.00  stuk  te  koop 
aangebied.  Die  sindikaat  waarvan  Harm  Oost  die  sekretaris  was,  sou  ook 
Afrikaanse  literatuur  publiseer  en  versprei.  Harm  Oost  wat  vir  die  skryf  van 
die  werk  verantwoordelik  was,  het  in  November  1919  die  eersje  deel  wat 
meestal  beskouings  bevat  het  en  vir  die  doel  in  Hollands  geskryf  is,  gereed 
gehad.  ’n  Tweede  deel  wat  meer  verhalend  sou  wees,  het  reeds  sy  aandag 
geniet  en  sou  in  Afrikaans  geskryf  word.  Nadat  die  eerste  deel  gereed  was. 
is  dit  aan  ander  oud-rebelle  voorgelê  vir  kommentaar  en  advies.  Wat  op  daardie 
stadium  verkeerd  gegaan  het,  is  moeilik  om  met  sekerheid  te  sê  maar  om  een 
of  ander  rede  het  daar  ’n  lang  stilte  oor  die  hele  aangeleentheid  neergedaal  en 

het  dit  tot  1925  geduur  voor  ’n  mens  weer  iets  van  die  Rebellie-boek  verneem. 
Blykbaar  het  die  omvang  van  die  werk  sommige  van  die  belanghebbendes  in  die 
sindikaat  begin  afskrik  want  toe  in  1925  weer  oor  die  saak  gepraat  word,  is 
daar  net  van  ’n  enkele  deel  bestaande  uit  ongeveer  400  bladsye  melding 
gemaak. 

Hoewel  die  onderneming  in  een  opsig  ’n  beperkter  omvang  aangeneem  het, 
het  dit  in  ander  opsigte  ’n  veel  groter  opset  verkry.  Toe  daar  in  1925  na 
uitgewers  begin  soek  is,  was  dit  die  voorneme  dat  die  werk  in  vier  tale  — 
Afrikaans,  Nederlands,  Duits  en  Engels  — uitgegee  sou  word  en  is  ook  inder- 
daad  ’n  begin  gemaak  om  die  manuskrip  in  Duits  en  Engels  te  laat  vertaal. 

Die  Engelse  vertaling  — so  is  aanvanklik  gehoop  — sou  deur  Juta  & Kie. 
in  Kaapstad  gepubliseer  word.  Met  die  firma  is  vroeg  in  1925  onderhandelings 
gevoer  en  aan  die  begin  blykbaar  ook  met  ’n  redelike  mate  van  sukses.  Nadat 
die  firma  die  saak  noukeurig  oorweeg  het,  het  hy  op  26  Maart  1925  geant- 
woord  ,,We  are  sorry  that,  in  our  opinion,  the  matter,  if  published,  would 
not  be  a payable  concern”.  Die  firma  sou  bereid  wees  om  die  werk  te  druk 
indien  Harm  Oost,  of  iemand  anders  namens  hom,  sou  instaan  vir  die  drukkoste. 

Hiertoe  was  Oost  nie  geneë  nie  en  daarom  is  onmiddellik  met  die  firma 
Curtis  Brown  in  Londen  in  verbinding  getree.  Behalwe  dat  hulle  gepols  is 
oor  die  moontlike  druk  van  die  werk,  is  van  hulle  ook  verneem  of  hulle  bereid 
sou  wees  om  as  die  verspreiders  daarvan  in  Engeland,  lerland  en  Amerika 
op  te  tree.  Bernard  Lewis,  dieselfde  persoon  wat  later  ook  Sangiro  se  werk 
vertaal  het,  was  vir  die  vertaling  verantwoordelik.  In  sy  vertaalde  vorm  sou 
die  werk  95,000  woorde  beslaan  en  aan  die  vertaler  is  vir  sy  werk  £68  betaal. 
In  die  brief  wat  Harm  Oost  op  27  Maart  1925  aan  die  firma  Curtis  Brown 
geskryf  het,  vermeld  hy  dat  hyself  as  outeur  van  die  geskiedenis  oor  die  rebellie 
optree  maar  dat  hy  die  medewerking  geniet  van  genl.  Kemp,  minister  Piet 
Grobler,  genl.  Manie  Maritz,  senator  genl.  'Wessel  Wessels,  senator  genl.  Ser- 
fontein,  genl.  Chris  Muller  en  dr.  H.  D.  van  Broekhuizen.  Hy  maak  daarop 
aanspraak  dat  albei  kante  van  die  rebellie  behandel  sal  word  en  dat  dus  teen 
eensydigheid  gewaak  sal  word.  Die  regeringskant,  so  word  onderneem,  sal  aan 
die  hand  van  dokumente  toegelig  word. 

Nadat  Curtis  Brown  die  manuskrip  ter  insae  gehad  het,  het  die  firma  op 
14  Julie  1926  geantwoord  dat  hy  hom  aan  die  saak  onttrek.  Die  manuskrip 
is  aan  nie  minder  as  twintig  uitgewers  voorgelê  nie  en  hoewel  sommige  wel  in 
die  inhoud  belanggestel  het,  het  almal  saamgestem  dat  die  aanvraag  vir  ’n 
werk  van  daardie  aard  so  klein  sal  wees  dat  dit  nie  die  drukkoste  sal  reg- 
verdig  nie.  „The  market  conditions  here  owing  to  two  strikes  in  one  year 
are  very  difficult  and  the  general  feeling  is  also  that  the  book  has  come  too 
late.”  Na  die  afwysende  antwoord  van  die  Londense  firma  is  geen  verdere 
pogings  aangewend  om  ’n  drukker  en  uitgewer  vir  die  Engelse  vertaling  te 
kry  nie. 

In  die  loop  van  1925  is  ook  in  Duitsland  na  ’n  uitgewer  vir  ’n  Duitse 
vertaling  van  die  werk  gesoek  en  aanvanklik  met  meer  sukses  as  in  Engeland. 
Die  Duitse  firma  Koehler  het  naamlik  tentatief  ingestem  om  die  werk  te 
publiseer  waarna  met  twee  Suid-Afrikaanse  studente  wat  in  Duitsland  studeer 
het  — R.  Bigalke  en  P.  J.  Moller  — ooreengekom  is  om  die  werk  in  Duits 
te  vertaal.  Die  eindproduk  was  egter  te  letterlik  en  na  die  oordeel  van  die 
uitgewer  ongeskik  vir  publikasie.  ’n  Nuwe  vertaling  moes  gevolglik  gemaak 
word  wat  nie  alleen  aansienlik  tot  die  koste  sou  bydra  nie  maar  onvermydelik 
ook  ’n  mate  van  vertraging  tot  gevolg  sou  hê.  Toe  die  nuwe  vertaling  gereed 
was,  het  weer  eens  onverwagte  vertraging  ingetree  omdat  genl.  Kemp,  waarom 
weet  niemand  nie,  daarop  aangedring  het  om  die  vertaling  in  sy  finale  vorm 
te  lees.  Aan  die  wens  is  voldoen  en  die  manuskrip  in  Januarie  1926  aan 
genl.  Kemp  gestuur.  Toe  teen  Oktober  daardie  jaar  nog  niks  weer  van  genl. 
Kemp  in  die  verband  vemeem  is  nie,  het  die  firma  Koehler  belangstelling  ver- 
loor  en  geweier  om  met  die  ondememing  voort  te  gaan.  ’n  Ander  bydraende 
faktor  tot  die  besluit  van  die  firma  was  dat  ooreenkomstig  die  oorspronklike 
verstandhouding  in  die  werk  die  geskiedenis  van  die  rebellie  volledig  behandel 
sou  word.  Die  manuskrip  wat  uiteindelik  aan  hulle  voorgelê  was,  het  slegs 
op  Duits  Suidwes-Afrika  betrekking  gehad.  En  omdat  daar  juis  teen  die  einde 

van  1926  'n  slapte  in  die  Duitse  boekmark  ingetree  het,  kon  geen  ander  uit- 
gewer  gevind  word  wat  bereid  was  om  die  werk  te  publiseer  nie. 

Vir  Harm  Oost  het  die  saak  toe  nog  ’n  onplesierige  nadraai  gehad.  Omdat 
die  vertaling  waarvoor  die  twee  Suid-Afrikaanse  studente  verantwoordelik  was, 
nie  gebruik  kon  word  nie,  het  die  uitgewer  geweier  om  hulle  vir  hulle  werk 
te  betaal.  ’n  Hele  onverkwiklike  korrespondensie  het  daarna  plaasgevind, 
onvriendelike  woorde  is  gebruik  en  dreigemente  is  selfs  geuiter.  Harm  Oost 
wat  die  standpunt  van  die  studente  begryp  het,  het  die  studente  uit  sy  eie 
sak  vergoed. 

Ook  in  Amsterdam  is  onderhandelings  aangeknoop  met  uitgewers.  Geen 
uitgewer  was  egter  bereid  om  hom  aan  so  ’n  onderneming  te  waag  nie  tensy 
die  werk  ruimskoots  gesubsidieer  word  nie. 

Met  die  Nasionale  Pers  in  Bloemfontein  is  onderhandel  met  die  oog  op  die 
druk  en  verspreiding  van  die  Afrikaanse  uitgawe  en  vir  die  doel  is  die  manu- 
skrip  vir  beoordeling  aan  die  uitgewersafdeling  voorgelê.  Van  die  verantwoor- 
delike  redakteur  is  onder  datum  9 November  1925  berig  ontvang  dat  na  sy 
oordeel  „ons  met  die  publikasie  daarvan  in  die  hande  van  die  vyand  speel, 
want  dit  versterk  die  sienswyse  wat  hulle  destyds  gekoester  en  aan  ons  volk 
opgedring  het  nl.  dat  genls.  De  la  Rey  en  Beyers  tog  aan  opstand  gedink  het. 
Ons  het  dit  bestry  en  volstaan  dat  die  opstand  ’n  protes  was  teen  die  Duits 
Wes-anneksasie  en  in  my  beskouing  sal  dit  vir  die  teenwoordige  ’n  uiters  gevaar- 
like  stap  wees  om  iets  te  publiseer  onder  die  name  van  genl.  Kemp,  mnr. 
Grobler  en  ander  verantwoordelike  persone  wat  maar  enigsins  vir  hulle  sal 
blootstel  aan  die  Jingo-pers  se  onbillike  aanvalle.”  Die  reaksie  van  die  Nasio- 
nale  Pers  dien  enigsins  as  ’n  verklaring  vir  die  vertragingstaktiek  wat  genl. 
Kemp  in  verband  met  die  Duitse  vertaling  van  die  werk  gevolg  het. 

Nie  met  ,,nee”  as  ’n  antwoord  tevrede  nie,  het  Harm  Oost  die  saak  opnuut 
met  die  Nasionale  Pers  opgeneem,  ander  gesigspunte  na  vore  gebring  maar 
op  12  Januarie  1926  ’n  finale  afwysende  antwoord  ontvang.  Na  die  oordeel 
van  die  pers  was  die  boek  nie  vir  skoolgebruik  geskik  nie.  Dit  sou  dus  as 
gewone  leesstof  verkoop  moes  word  sodat  oor  ’n  aantal  jare  ’n  duisend  of 
1,500  eksemplare  verkoop  sal  word.  Die  drukkoste  vir  so  ’n  oplaag  sou  in  die 
omgewing  van  3/6  per  eksemplaar  bedra  waarvoor  sy  maatskappy  nie  bereid 
sal  wees  om  die  verantwoordelikheid  te  aanvaar  nie.  Die  Nasionale  Pers  sou 
wel  bereid  wees  om  die  boek  te  druk  maar  dan  moes  mnr.  Oost  self  die 
drukkoste  betaal. 

Ook  die  firma  De  Bussy  in  Pretoria  het  die  manuskrip  vir  oorweging  ter 
insae  gehad  maar  na  ’n  tydjie  kortaf  geantwoord  ,,het  niet  te  kunnen  publi- 
seren”  en  die  manuskrip  teruggestuur. 

Die  onverwagte  reeks  teenslae  het  ook  nie  daarby  geëindig  nie.  Op  een  of 
ander  wyse  het  kolonel  Creswell.  lid  van  genl.  Hertzog  se  kabinet,  van  die 
inhoud  van  die  werk  te  wete  gekom  en  verneem  dat  daarin  amptelike  dokumente 
afgedruk  sou  word.  Dit  het  nie  sy  goedkeuring  weggedra  nie  en  deur  sy 
toedoen  is  die  publikasie  van  die  dokumente  verbied.  Nadat  al  sy  pogings  om 
die  boek  in  Europa  of  elders  gedruk  te  kry,  finaal  in  duie  gestort  het,  het 
Harm  Oost  in  die  lig  van  kolonel  Creswell  se  optrede,  op  27  Oktober  1927 
aan  dr.  Malan  in  sy  hoedanigheid  as  minister  van  binnelandse  sake  geskryf  en 
al  sy  versamelde  materiaal  aan  die  staat  aangebied.  In  die  brief  vermeld  hy 
dat  die  eerste  deel  van  die  werk  voltooi  is,  dat  dit  in  Duits  en  Engels  vertaal 
is  en  dat  hy  met  die  skryf  van  die  tweede  deel  reeds  ’n  begin  gemaak  het. 

Maar  selfs  daarmee  was  die  saak  nie  afgehandel  nie.  In  sekere  sin  het  die 
grootste  skok  nog  op  die  onvermoeide  Harm  Oost  gewag.  Nadat  die  saak 
finaal  in  duie  gestort  het,  het  van  die  aandeelhouers  van  die  1919-sindikaat 
hoewel  hulle  presies  geweet  het  hoe  sake  verloop  het,  navraag  begin  doen  wat 
van  die  geld  geword  het  en  wanneer  die  boek  oor  die  rebellie  dan  gekoop  sal 
kan  word.  Die  waarheid  van  die  saak  was  dat  die  aandele-opbrengs  as  ’n  lening 
bedoel  was  waarmee  die  koste  van  die  boek  bestry  sou  word.  Per  slot  van 
rekening  moes  Harm  Oost  die  eise  persoonlik  die  hoof  bied  en  toe  in  1931 
die  laaste  eise  uitbetaal  is,  het  die  grap  hom  meer  as  Rl,200.00  gekos.  Maar 
selfs  dit  het  hom  nog  nie  laat  wankel  of  ingee  nie.  Op  12  Augustus  1931  het 
hy  aan  genl.  Kemp  geskryf  en  hom  beleefd  versoek  „om  my  boek  oor  die 

Opstand  terug  te  stuur.  Dis  die  enigste  kopy  wat  ek  nog  het.  Die  ander  is 
uitgeleen  en  nooit  terug  besorg  nie.”  Die  rede  waarom  hy  die  manuskrip 
terug  vra,  so  word  verder  in  die  brief  vermeld,  is  om  hom  in  staat  te  stel 
om  opnuut  na  'n  uitgewer  te  soek.  Genl.  Kemp  het  op  die  versoek  geantwoord 
dat  voor  die  werk  gepubliseer  word,  dit  eers  grondig  hersien  moes  word  en 
dat  alle  belanghebbende  persone  hulle  toestemming  tot  publikasie  moes  gee. 

Met  hierdie  skrywe  van  genl.  Kemp  het,  wat  die  buitewêreld  betref,  die 
sluier  gesak  oor  die  Rebellieboek.  Almal  wat  op  een  of  ander  wyse  by  die  saak 
betrokke  was,  het  daarvan  vergeet  — almal,  behalwe  Harm  Oost.  Gedurende 
die  jare  onmiddellik  na  1931  het  hy  self  ook  niks  aan  die  saak  gedoen  nie. 
Miskien  wou  hy  eers  gras  daaroor  laat  groei.  Miskien  het  sy  parlementêre 
en  ander  pligte  hom  besig  gehou  sodat  hy  nie  aan  die  saak  verdere  aandag 
kon  gee  nie.  Tog  het  hy  die  opdrag  van  genl.  De  Wet  nie  vergeet  nie  en  in 
later  jare  dikwels  op  die  saak  teruggekom.  Teen  die  einde  van  die  veertiger 
jare  het  hy  weer  aan  die  saak  aandag  gegee  en  was  almal  bewus  daarvan  dat 
hy  besig  is  om  die  geskiedenis  van  die  rebellie  te  beskryf.  Dit  was  ’n  veel- 
eisende  taak  wat  op  al  sy  beskikbare  tyd  beslag  gelê  het  en  daarom  stadiger 
gevorder  het  as  wat  hy  self  gehoop  het  die  geval  sou  wees.  Maar  hy  het 
pligsgetrou  besig  gebly.  Die  bestaande  manuskrip  is  heeltemal  verwerk  en 
alle  beskikbare  materiaal  in  die  verwerking  opgeneem.  In  1956  was  die  werk 
gereed  en  het  dit  onder  die  titel  Wie  is  die  skuldiges  by  die  Afrikaanse  Pers 
Boekhandel  verskyn.  Met  „Wie  is  die  skuldiges”  het  Harm  Oost  uitvoering 
gegee  aan  die  opdrag  van  genl.  De  Wet  „om  aan  die  nageslag  die  waarheid 
te  vertel”.  Hy  skryf  self  ,,al  het  die  uitvoering  daarvan  meer  as  dertig  jaar 
gesloer,  dis  nie  te  laat  nie,  want  die  nageslag  van  toe  is  nou  die  huidige  geslag.” 
Die  werk  het  ’n  goeie  ontvangs  te  beurt  geval.  Na  twee  jaar  was  die  eerste 
oplaag  uitverkoop  sodat  in  1958  ’n  tweede  druk  moes  verskyn. 

Maar  Harm  Oost  was  nie  net  self  aktief  met  die  pen  nie.  Hy  het  ook 
belanggestel  in  ander  Afrikaanse  skrywers  en  waar  die  geleentheid  hom  voor- 
gedoen  het,  jong  en  ontluikende  skrywers  en  digters  aangemoedig  en  daad- 
werklik  bygestaan.  In  die  verband  het  sy  belangstelling  veral  uitgegaan  na  die 
Afrikaanse  Skrywerskring,  'n  organisasie  wat  in  1934  in  die  lewe  geroep  is 
met  die  doel  ,,om  die  gemeenskaplike  belange  van  Afrikaanse  skrywers  te 
behartig;  die  Afrikaanse  boek  te  bevorder;  byeenkomste  van  skrywers  te  hou; 
’n  kwartaalblad  uit  te  gee;  letterkundige  pryse  in  te  stel;  openbare  voorlesings 
en  besprekings  oor  letterkundige  sake  te  hou;  lewende  en  ontslape  kunstenaars 
te  huldig;  medewerking  met  soortgelyke  liggame  in  die  buiteland  te  soek  en 
te  onderhou;  die  Afrikaanse  boek  in  die  buitewêreld  bekend  te  stel”.  Om  sy 
doelstellings  te  bevorder,  is  van  1936  tot  1950  die  Jaarboek  van  die  Afrikaanse 
Skrywerskring  gepubliseer.  Vanaf  1951  het  in  die  plek  daarvan  die  Tydskrif 
vir  Letterkunde  gekom. 

Harm  Oost  het  so  gereeld  as  omstandighede  dit  toegelaat  het  die  vergaderings, 
veral  van  die  Pretoriase  Werkgemeenskap,  bygewoon  en  dikwels  as  spreker 
opgetree.  Aan  sy  huis  Nuwe  Hoop  vlak  buite  Pretoria  is  die  skrywersgroep 
dikwels  gasvry  en  gesellig  deur  hom  en  mev.  Oost  onthaal.  Maar  soos  dikwels 
die  geval  met  organisasies  van  hierdie  aard  is,  het  dit  finansieel  altyd  nou- 
strop  getrek  en  kon  die  oogmerke  daarvan  weens  ’n  gebrek  aan  geld  nie 
altyd  uitgevoer  word  nie.  Die  eerste  keer  wat  mnr.  Oost  se  gedagte  in  die 
ri^ing  van  ’n  skenking  aan  die  Skrywerskring  gegaan  het,  was  toe  prof.  Abel 
Coetzee  teen  die  einde  van  1946  die  gedagte  geopper  het  dat  dit  ’n  mooi 
gebaar  sou  wees  as  mnr.  Oost  ’n  aanmoedigingsprys  aan  jong  toneelspelers  sou 
beskikbaar  stel.  Mnr.  Oost  het  oor  die  saak  nagedink  en  in  April  1947  aan 
wyle  prof.  C.  M.  van  den  Heever  geskryf:  „Ek  voel  baie  daarvoor  en  oorweeg 
om  dit  in  my  testament  te  bepaal:  uitvoering  van  so  ’n  beskikking  sou  seker  nie 
lank  uitbly  nie,  want  ’n  mens  se  aardse  bestaan  as  jy  oor  die  sewentig  is,  moet 
net  beskou  word  as  ’n  milde  toegif  van  die  Skepper.  Maar  ek  wil  (met  die 
oog  op  die  groot  onsekerheid  op  stoflike  gebied  teenswoordig)  liewers  nog 
’n  rukkie  wag  voor  my  beslissing  geneem  word.” 

Daarby  het  die  saak  voorlopig  geëindig  en  het  mnr.  Oost  nie  verder  van 
hom  laat  hoor  nie.  Of  hy  in  sy  testament  aan  ’n  bemaking  ten  behoewe  van 
die  Skrywerskring  gedink  het,  het  hy  ook  nie  bekend  gestel  nie  maar  ooreen- 

komstig  sy  ingewortelde  geaardheid,  tog  gedoen.  In  1955  het  daar  egter  wel 
n verdere  reaksie  gevolg.  Prof.  C.  M.  van  den  Heever  het  teenoor  hom  die 
gedagte  uitgespreek  dat  hy  ’n  plaas  of  plasie  moes  reserveer  vir  skrywers  wat 
rus  en  nuwe  inspirasie  soek.  In  reaksie  daarop  het  hy  hom  bereid  verklaar 
om  sy  oudstryderspensioen  ,,beskikbaar  te  stel  vir  ’n  fonds  wat  vir  u doel 
bevorderlik  sou  wees.  Bowendien  sou  ek  eventuele  uitkerings  aan  my  vir  ’n 
historiese  werk  wat  ek  besig  is  om  te  voltooi  ook  in  so  ’n  fonds  stort.”  Dit 
was  naamlik  so  dat  Harm  Oost  in  Augustus  1955  berig  ontvang  het  dat 
vanaf  1 April  1955  ’n  oudstryderspensioen  van  £150  per  jaar  plus  ’n  tydelike 
bonus  van  £12  per  jaar  aan  hom  uitbetaal  sou  word.  Dit  is  hierdie  geld  wat 
hy  as  ’n  skenking  aan  die  Afrikaanse  Skrywerskring  beskikbaar  gestel  het.  Hy 
het  dan  ook  die  daad  by  die  woord  gevoeg  en  onmiddellik  en  daarna  gereeld 
maandeliks  die  geld  oorbetaal.  In  Oktober  1958  was  daar  as  ’n  gevolg  van 
„ernstige  finansiële  verlies  op  ander  terreine”  'n  onderbreking  wat  egter  net 
van  tydelike  aard  was. 

Sy  bedagsaamheid  teenoor  die  Skrywerskring,  het  die  liggaam  tot  groot 
erkentlikheid  gestem.  Hy  is  tot  erelid  van  die  Kring  benoem  en  in  April  1959 
is  besluit  om  die  noodfonds  wat  jare  gelede  gestig  is  om  in  tyd  van  nood 
bystand  aan  Afrikaanse  skrywers  te  verleen,  die  Harm  Oostfonds  te  noem. 
Toe  in  1962  ’n  kapitaalfonds  in  die  lewe  geroep  is,  is  besluit  om  die  bestaande 
Harm  Oostfonds  na  die  kapitaalfonds  voor  te  dra  en  mnr.  Oost  se  naam  daar- 
aan  te  verbind. 

Harm  Oost  se  ywer  en  belangstelling  vir  ’n  verdienstelike  saak,  blyk  ook 
duidelik  uii  die  wyse  waarop  hy  nie  alleen  saamgewerk  het  nie  maar  in  b?ie 

opsigie  ook  koers  en  rigting  gegee  het  aan  die  voorneme  om  vir  ’n  aantal 

groot  Vrystaters  ’n  paslike  monument  op  te  rig.  Die  eerste  van  ’n  viertal  wie 

se  name  in  die  loop  van  jare  genoem  is,  is  genl.  Christiaan  de  Wet.  Die 

gedagte  dat  ’n  standbeeld  ter  ere  van  genl.  De  Wet  opgerig  moet  word,  het 
van  genl.  E.  A.  Conroy  uitgegaan.  As  ’n  gevolg  van  sy  ywer  het  op  20 
Desember  1929  ’n  vergadering  van  ’n  groot  aantal  ou  strydmakkers  en  ander 
belangstellendes  in  Bloemfontein  plaasgevind  waar  eenparig  besluit  is  om  ’n 
standbeeld  ter  ere  van  genl.  De  Wet  op  te  rig  „in  krygsklere,  met  sambok  in 
hand  op  sy  perd  Fleur”.  Dadelik  is  met  ywer  onder  voorsitterskap  van  genl. 
Conroy  begin  om  ’n  organisasie  op  landswye  grondslag  uit  te  bou  en  toe  die 
aksiekomitee  op  17  Januarie  1930  in  die  Parlementsgebou  in  Kaapstad  weer 
’n  vergadering  gehou  word,  kon  reeds  aangekondig  word  dat  twee  skenkings 
ten  bedrae  van  R2,000.00  ontvang  is.  Daarna  het  egter  ’n  insinking  ingetree 
veroorsaak  in  die  eerste  plek  deur  die  depressie  van  die  begin  dertiger  jare 
maar  veral  deur  die  voorneme  om  ’n  Voortrekkermonument  in  Pretoria  op 
te  rig.  Laasgenoemde  onderneming  sou  voorkeur  kry'  — ’n  reëling  wat  die 
De  Wet-Standbeeldkomitee  geredelik  aanvaar  het. 

Op  die  wyse  het  die  komitee  van  genl.  Conroy  voorlopig  opgehou  om  te 
funksioneer  maar  in  die  loop  van  1939  het  genl.  Conroy  die  tyd  ryp  geag 
om  weer  aandag  aan  die  saak  te  gee.  Op  sy  inisiatief  is  ’n  vergadering  van 
belangstellendes  vir  28  Junie  1939  belê  waar  besluit  is  om  met  die  saak  voort 
te  gaan  en  ’n  Uitvoerende  Komitee  onder  voorsitterskap  van  genl.  Conroy 
benoem  is.  Sake  het  daarna  vlot  verloop  en  ten  spyte  van  die  onrustige  oorlogs- 
omstandighede  het  die  werk  van  die  komitee  orals  vriendelike  ondersteuning 
geniet.  In  Maart  1947  is  genl.  Conroy  oorlede  waarna  oud-minister  N.  C. 
Havenga  voorsitter  van  die  komitee  geword  het.  Mnr.  Harm  Oost  het  sedert 
25  November  1953  op  die  komitee  gedien  en  ’n  aandeel  gehad  in  die  finale 
afronding  van  die  werksaamhede  in  verband  met  die  oprigting  van  genl.  De 
Wet  se  standbeeld  wat  op  7 Oktober  1954  in  Bloemfontein  onthul  is.  Die 
komitee  wat  in  1929  ontstaan  het,  het  sy  laaste  vergadering  onder  voorsitterskap 
van  minister  Havenga  op  31  Augustus  1956  in  Johannesburg  gehou.  Op  die 
tydstip  was  Harm  Oost  ondervoorsitter.  Op  die  vergadering  is  besluit  om  die 
verdere  beheer  oor  die  standbeeld  en  sake  wat  daarmee  in  verband  staan,  oor 
te  dra  aan  ’n  Raad  van  Kuratore.  Minister  Havenga  sou  ook  van  dié  Raad 
voorsitter  wees  en  Harm  Oont  die  ondervoorsitter. 

Wat  die  oprigting  van  ’n  standbeeld  vir  genl,  De  Wet  betref,  het  Harm 
Oost  dus  eers  die  einde  by  die  saak  betrokke  geraak.  Met  die  Hertzog- 

standbeeld  was  dit  egter  anders.  In  hierdie  geval  het  hy  die  saak  nie  alleen 
net  end-uit  meegemaak  nie  maar  voortdurend  as  een  van  die  leidende  kragte 
in  die  ondememing  opgetree.  Op  ’n  vergadering  wat  op  10  November  1943 
in  Erasmusgebou  24,  Pretoria,  plaasgevind  het,  is  besluit  om  ’n  Hertzog-hul- 
digingsfonds  in  die  lewe  te  roep.  Mev.  Kenne  Malherbe  is  versoek  om  as 
voorsitter  van  die  betrokke  komitee  op  te  tree  terwyl  mnr.  J.  van  der  Merwe 
die  sekretariaat  sou  behartig.  Aanvanklik  was  dit  maar  net  ’n  plaaslike  onder- 
neming  maar  van  die  begin  af  het  die  gedagte  bestaan  om  so  spoedig  doenlik  ’n 
nasionale  organisasie  vir  die  doel  in  die  lewe  te  roep.  As  ’n  gevolg  van  die 
oorlog  en  veral  as  gevolg  van  die  spanning  wat  in  daardie  jare  in  die  geledere 
van  die  Afrikaners  bestaan  het,  is  aanvanklik  min  uitgerig. 

Om  die  waarheid  te  sê,  is  eers  na  die  dood,  eintlik  as  ’n  gevolg  van  die  dood 
van  minister  Havenga  op  13  Maart  1957,  wat  die  saak  van  genl.  Hertzog  die 
aandag  verkry  het  wat  dit  lank  reeds  verdien  het.  Nouliks  ’n  week  na  die  dood 
van  minister  Havenga  het  Harm  Oost  die  gedagte  uitgespreek  dat  die  nagedag- 
tenis  van  Havenga  op  paslike  wyse  vereer  moes  word.  Of  die  gedagte  van  oom 
Harm  enige  invloed  gehad  het  op  die  verdere  verloop  van  die  gebeure  kan  nie 
met  sekerheid  bepaal  word  nie  maar  is  tog  hoogswaarskynlik  die  geval.  Die 
Raad  van  Kuratore  van  die  De  Wet-Standbeeldfondskomitee  waarvan  Oost  na 
die  dood  van  Havenga  in  waarnemende  hoedanigheid  voorsitter  was,  het  ’n  aantal 
belangstellendes  uitgenooi  na  ’n  vergadering  „om  die  wenslikheid  en  moontlik- 
heid  te  oorweeg  van  ’n  blywende  gedenkteícen  ter  ere  van  wyle  die  Ed.  N.  C. 
Havenga”.  Die  vergadering  het  onder  voorsitterskap  van  mnr.  Oost  op  9 Mei 
1957  in  Johannesburg  plaasgevind. 

Die  gedagte  van  ’n  gedenkteken  vir  Havenga  het  eenparig  byval  gevind  maar 
toe  aan  die  vergadering  meegedeel  is  dat  die  familie  nie  geesdriftig  voel  ten 
gunste  van  ’n  gedenkteken  op  Havenga  se  graf  in  Fauresmith  nie,  is  ’n  komitee 
benoem  om  op  die  saak  in  te  gaan  en  verslag  en  aanbevelings  uit  te  bring  oor 
’n  paslike  gedenkteken  vir  Havenga. 

Op  die  vergadering  het  dit  egter  weldra  tot  die  aanwesiges  deurgedring  dat 
dit  eintlik  vreemd  is  om  te  ywer  vir  ’n  Havenga-gedenkteken  terwyl  die  ouer  en 
veel  verdiensteliker  Hertzog  in  werklikheid  op  die  agtergrond  vergeet  raak.  Op 
die  wyse  het  daar  waarskynlik  ’n  ongemaklike  situasie  ontstaan  wat  vir  die 
oomblik  die  doeltreffendste  die  hoof  gebied  kon  word  deur  ’n  suggestie  te  onder- 
steun  om  Havenga  en  Hertzog  saam  in  een  beeld  te  vereer.  Omdat  die  Hertzog- 
huldigingskomitee  nie  amptelik  op  die  samespreking  verteenwoordig  was  nie, 
kon  moeilik  anders  as  net  tentatief  oor  die  saak  gedink  word  nie. 

Die  wending  wat  sake  op  die  vergadering  geneem  het,  het  die  voordeel  in- 
gehou  dat  die  komitees  wat  hulle  afsonderlik  vir  ’n  huldebetoon  aan  Hertzog  en 
Havenga  beywer  het,  daarna  met  mekaar  oorleg  gepleeg  het  sodat  toe  op  3 
September  1957  weer  ’n  vergadering  gehou  is  - — weer  soos  by  die  vorige  geleent- 
heid  in  die  'Vaderlandgebou  in  Johannesburg  — dit  deur  verteenwoordigers  van 
albei  komitees  bygewoon  is.  Op  die  vergadering  wat  onder  voorsitterskap  van 
Harm  Oost  plaasgevind  het,  was  ook  nog  teenwoordig  J.  J.  Bronkhorst,  J.  C. 
Kriek,  J.  J.  Kriek,  dr.  P.  J.  Nienaber,  mev.  Oost,  dr.  J.  H.  Steyn,  F.  A.  Steytler, 
J.  van  der  Merwe,  N.  L.  van  der  Walt,  H.  L.  van  Rooyen,  J.  Victor  en  W.  H. 
Wilcocks.  Maar  in  plaas  daarvan  dat  op  hierdie  vergadering  groter  helderheid 
ontstaan  het,  is  die  saak  in  sekere  sin  nog  ingewikkelder  gemaak  omdat  die 
naam  van  ’n  derde  persoon  — Brebner  — ook  ter  sprake  gekom  het.  Hoewel 
sommige  van  die  aanwesiges  beklemtoon  het  dat  dit  ’n  onuitvoerbare  skema 
word  om  drie  persone  tegelyk  in  ’n  standbeeld  te  vereer  — veral  drie  persone 
so  ongelyk  in  status  as  Hertzog,  Havenga  en  Brebner  — het  die  vergadering  op 
voorstel  van  Harm  Oost  tog  in  beginsel  besluit  „ten  gunste  van  die  oprigting 
van  ’n  passende  gedenkteken  van  genl.  Hertzog  en  sy  strydkamerade  Havenga 
en  Brebner  gesamentlik,  om  op  sodanige  wyse  blywende  uitdrukking  te  gee  aan 
sy  waardering  en  huldiging  van  die  nagedagtenis  van  ’n  unieke  driemanskap  in 
diens  van  die  Afrikaner  volk.”  Die  besluit  word  as  ’n  aanbeveling  voorgelê  aan 
die  genl.  De  Wet-gedenkfonds,  die  Havenga-  en  Hertzoghuldigingskomitees  wat 
tot  ’n  gesamentlike  vergadering  opgeroep  is  vir  Saterdag  19  Okober  1957  te 
Bloemfontein. 

Die  vergadering  het  op  die  bestemde  tyd  — weer  onder  voorsitterskap  van 
Harm  Oost  — plaasgevind.  Blykbaar  het  almal  rustig  oor  die  saak  nagedink  en 

is  daar  gevolglik  eenparig  en  met  geesdrif  besluit  om  ’n  standbeeld  vir  Hertzog 
alleen  op  te  rig.  Daar  is  ook  besluit  om  ’n  aksiekomitee  saam  te  stel  wat 
onmiddeilik  landswyd  alle  kragte  sou  saamsnoer  om  die  beoogde  standbeeld  so 
spoedig  moontlik  ’n  werklikheid  te  maak.  Minister  J.  H.  'Viljoen  sou  gevra 
word  om  as  voorsitter  van  die  aksiekomitee  op  te  tree  terwyl  Harm  Oost  as 
ondervoorsitter  waarskynlik  die  meeste  werk  sou  moes  verrig.  Na  die  dood  van 
minister  Viljoen  in  Desember  1957,  het  hoofregter  H.  A.  Fagan  voorsitter  van 
die  aksiekomitee  geword.  Op  12  Junie  1961  is  mnr.  Harm  Oost  tot  voorsitter 
verkies  nadat  regter  Fagan  bedank  het.  Onder  voorsitterskap  van  mnr.  Oost  is 
finaliteit  bereik  oor  die  terrein  waar  die  Hertzogstandbeeld  opgerig  sal  word  en 
ook  oor  die  beeldhouer  en  die  argitek. 

Die  voorreg  om  die  bouwerk  voltooi  te  sien,  sou  hom  egter  nie  gegun  word 
nie.  Ondanks  sy  meer  as  tagtigjarige  ouderdom,  was  hy  op  hierdie  stadium 
nog  gesond  en  besonder  aktief.  In  alles  om  hom  het  hy  lewendig  belanggestel 
terwyl  die  ou  vuur,  kenmerkend  van  sy  jeug,  nog  lewendig  gebrand  het.  Maar 
die  jare  het  sy  eise  gestel  en  miskien  het  die  jeugdige  grysaard  daaraan  nie 
genoegsaam  aandag  gegee  nie.  Op  18  Mei  1964  om  8.30  vm.  is  oom  Harm 
deur  ’n  aanval  van  beroerte  getref  en  dieselfde  aand  om  kwart  oor  agt  het 
hy  stil  heengegaan. 


Gedruk  deur  Hayne  en  Gibson,  Doornfontein.  Johannesburg. 

